4.  การประกอบธุรกิจแต่ละสายผลิตภัณฑ์

    1.  ลักษณะของผลิตภัณฑ์และบริการ

การประกอบธุรกิจหลักของบริษัทและบริษัทย่อยแบ่งออกเป็น 4 สายธุรกิจ ดังนี้

1.  ธุรกิจอีเอ็มเอส

ธุรกิจแผงวงจรและอุปกรณ์อิเล็กทรอนิกส์และโทรคมนาคม ภายใต้ตราสินค้าของลูกค้า

ธุรกิจผลิตและประกอบแผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ซึ่งถือเป็นอุตสาหกรรมขั้นปลาย (Down
Stream) ในอุตสาหกรรมอิเล็กทรอนิกส์ ดำเนินธุรกิจโดย บริษัท ฟอร์ท คอร์ปอเรชั่น จำกัด
(มหาชน) (บริษัท) โดยสายธุรกิจนี้แบ่งการผลิตได้เป็น 2 ประเภท คือ

1)  การประกอบ (Consign Parts) คือ การผลิตแผงวงจรอิเล็กทรอนิกส์ให้กับลูกค้า
    โดยทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
    จนถึงการวางแผนประกอบแผงวงจร ซึ่งแผงวงจรที่บริษัทประกอบ ได้แก่
    แผงวงจรเครื่องใช้ไฟฟ้า แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม
    และแผงวงจรอิเล็กทรอนิกส์ อื่นๆ เป็นต้น ทั้งนี้ บริษัทใช้วัตถุดิบที่ลูกค้าเป็นผู้จัดหาให้
    โดยลูกค้าจะเป็นผู้ติดต่อกับผู้ผลิตหรือผู้จำหน่ายวัตถุดิบให้จัดส่งวัตถุดิบแก่บริษัท
    และลูกค้าเป็นผู้รับผิดชอบในค่าวัตถุดิบเอง
    ดังนั้นบริษัทจึงไม่มีความเสี่ยงในเรื่องการบริหารต้นทุนวัตถุดิบในสายการประกอบนี้

2)  การรับเหมาผลิต (Turnkey) คือ การผลิตแผงวงจรอิเล็กทรอนิกส์
    หรืออุปกรณ์อิเล็กทรอนิกส์ในลักษณะเหมา
    ซึ่งทีมงานวิศวกรของบริษัทจะร่วมออกแบบการผลิตและประกอบแผงวงจรร่วมกับลูกค้า
    จนถึงการวางแผนประกอบแผงวงจร ซึ่งผลิตภัณฑ์ที่บริษัทรับเหมาผลิต ได้แก่
    แผงวงจรเครื่องใช้ไฟฟ้า แผงวงจรอุปกรณ์คอมพิวเตอร์ แผงวงจรอุปกรณ์โทรคมนาคม
    แผงวงจรอิเล็กทรอนิกส์ แผงวงจรมิเตอร์วัดไฟฟ้า
    และอุปกรณ์รับส่งข้อมูลผ่านดาวเทียมติดยานพาหนะ เป็นต้น ทั้งนี้
    บริษัทสามารถจัดหาวัตถุดิบได้เอง โดยคัดเลือกวัตถุดิบที่มีคุณภาพตามที่ลูกค้าต้องการ
    ดำเนินการติดต่อสั่งซื้อวัตถุดิบ
    ตลอดจนการที่บริษัทเป็นผู้รับผิดชอบในเรื่องการบริหารต้นทุนวัตถุดิบเอง

ทั้งนี้ แผงวงจรอิเล็กทรอนิกส์ (Print Circuit Board Assembly: PCBA)
และอุปกรณ์อิเล็กทรอนิกส์ (Electronic Products) ที่บริษัทผลิตตามคำสั่งทั้งหมด ประกอบด้วย

[]

  1) แผงวงจรสำหรับเครื่องใช้ไฟฟ้า ได้แก่ แผงวงจรควบคุมอุณหภูมิในเครื่องปรับอากาศ (Air
  Controller) แผงวงจรวิทยุติดรถยนต์ และแผงวงจรเครื่องเล่น ดีวีดี
  แผงวงจรบัลลาดอิเล็กทรอนิกส์ และแผงวงจรควบคุมอุณหภูมิในตู้เย็น เป็นต้น

  []2) แผงวงจรและอุปกรณ์คอมพิวเตอร์ ได้แก่ แผงวงจรคีย์บอร์ดคอมพิวเตอร์ชนิดธรรมดา
  และชนิดไร้สาย (Wireless Keyboard)
  รวมถึงการรับผลิตแผงวงจรชุดคีย์บอร์ดสำหรับคอมพิวเตอร์โน๊ตบุ๊ค เป็นต้น

  []3) แผงวงจรสำหรับอุปกรณ์โทรคมนาคม ได้แก่ แผงวงจรอิเล็กทรอนิกส์ในโทรศัพท์เคลื่อนที่
  เป็นต้น

ธุรกิจจำหน่ายชิ้นส่วนอิเล็กทรอนิกส์

ธุรกิจจำหน่ายชิ้นส่วนอิเล็กทรอนิกส์ ดำเนินธุรกิจโดยบริษัท อีเลคทรอนิคส์ ซอร์ซ จำกัด (“ES”)
ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย ES เป็นตัวแทนจำหน่าย
(Distributor)
ชิ้นส่วนอิเล็กทรอนิกส์ให้กับเจ้าของตราสินค้าชั้นนำจำนวนมากทั้งในประเทศและต่างประเทศ เช่น
FUJITSU, ZARLINK, MICROCHIP, KEC, ELITE, Ischaffner, ETT, SILA, I_NEX
เป็นต้น นอกจากนี้ผู้ผลิตสินค้าเช่น FUJITSU, ZARLINK และ MICROCHIP ยังได้แต่งตั้งให้ ES
เป็นตัวแทนจำหน่ายอย่างเป็นทางการ (Distributor) ในประเทศไทยด้วย ทั้งนี้ สินค้าที่ ES
จำหน่ายส่วนใหญ่เป็นวัตถุดิบเพื่อการผลิตแผงวงจรอิเล็กทรอนิกส์
สำหรับชิ้นส่วนอิเล็กทรอนิกส์ที่จำหน่ายนั้นสามารถแบ่งออกเป็น 2 กลุ่มหลัก ได้แก่

1)  กลุ่มชิ้นส่วนอิเล็กทรอนิกส์ที่ผลิตจากสารกึ่งตัวนำ (Active device) เช่น ไดโอด (Diode)
    ไอซี (IC) และ ทรานซิสเตอร์ (Transistor) เป็นต้น

2)  กลุ่มชิ้นส่วนอิเล็กทรอนิกส์ที่ไม่ได้ผลิตจากสารกึ่งตัวนำ (Passive device) เช่น
    คอนเน็กเตอร์ (Connector) และตัวเก็บประจุไฟฟ้า (Capacitor) เป็นต้น

  []

2.  ธุรกิจโทรคมนาคม

ธุรกิจโทรคมนาคมครบวงจร

ดำเนินธุรกิจโดย บริษัท ฟอร์ท คอร์ปอเรชั่น จำกัด (มหาชน)
โดยเป็นผู้ออกแบบโครงข่ายโทรคมนาคมยุคหน้า (NGN) เพื่อให้บริการ Narrowband และ
Broadband ผ่านข่ายสายทองแดงและ Optical Fiber
โดยทีมผู้ทีมวิศวกรที่มีประสบการณ์และชำนาญการออกแบบมากกว่า 10 ปี
รวมทั้งจัดจำหน่ายอุปกรณ์โทรคมนาคม ชุมสาย ภายใต้เครื่องหมายการค้า FORTH
ให้กับผู้ให้บริการหลักในประเทศมากกว่า 1 ล้านคู่สาย รวมถึงอุปกรณ์ปลายทางผู้ใช้ เช่น ADSL,
FTTH Modem และอุปกรณ์ติดต่อผู้ใช้ เช่น IP Phone, Tablet
จึงสามารถรองรับความต้องการของตลาดได้หลากหลายครบวงจรด้วยทีมงานบริหารโครงการที่มีศักยภาพและประสบการณ์ในการบริหาร
และมีผลงานการบริหารโครงการได้สำเร็จตามระยะเวลาที่ลูกค้ากำหนดมากกว่า 100 โครงการ
ตั้งแต่ระดับโครงการมูลค่า 1 พันล้านบาทลงมาตามลำดับ

ธุรกิจผลิตและจำหน่ายผลิตภัณฑ์โทรคมนาคม

ดำเนินธุรกิจโดย บริษัท ฟอร์ท คอร์ปอเรชั่น จำกัด (มหาชน) ภายใต้ เครื่องหมายการค้า []
จัดจำหน่ายผลิตภัณฑ์ที่หลากหลาย เช่น

1)  ตู้สาขาโทรศัพท์ (Private Automatic Branch Exchange: PABX) คือ
    เครื่องควบคุมระบบการทำงานในการใช้โทรศัพท์ทั้งสายภายในและสายภายนอก
    ทำหน้าที่ควบคุมปริมาณเบอร์โทรศัพท์ของสายภายนอกซึ่งอาจมีเพียงหนึ่งเบอร์หรือมากกว่าแต่สามารถเชื่อมต่อกับสายภายในได้ในปริมาณมากและสามารถใช้ติดต่อกันภายในองค์กรโดยไม่เสียค่าใช้จ่าย[]

2)  SMART IP PHONE เป็นโทรศัพท์ระบบ IP ที่สามารถใช้งานร่วมกับตู้สาขาโทรศัพท์รุ่น IPX
    หรือสามารถใช้งานกับอุปกรณ์ IP-PBX ทั่วไปได้โดยใช้ระบบ SIP Protocol เป็นมาตรฐาน
    สามารถแสดงผลหน้าจอเป็นภาษาไทยได้ และรองรับการใช้งานแบบ Touch Screen
    สามารถปรับแต่งการฟังก์ชั่นการใช้งานได้หลากหลายตามความต้องการ มีคุณสมบัติที่โดดเด่น
    เช่น หน้าจอ Color TFT LCD ขนาด 4.3” ความละเอียดสูง 480x272 pixel รองรับกับ
    Application ใหม่ๆ อีกมากมาย เป็นต้น []

3)  FORTH IPX อุปกรณ์ตู้สาขาโทรศัพท์อัตโนมัติที่ใช้งานร่วมกับระบบ IP
    เดิมโดยเพิ่มเทคโนโลยีสื่อสารบนโครงข่าย IP หรือระบบ Internet ได้ที่รู้จักกันในนาม
    VoIP
    ซึ่งช่วยลดค่าใช้จ่ายโทรศัพท์ทั้งทางไกลในประเทศและต่างประเทศรวมถึงมือถือต่างๆได้สูง
    เหมาะกับการใช้งานของธุรกิจขนาดกลาง และขนาดเล็ก (SMEs)
    ตลอดจนเหมาะกับหน่วยงานหรือองค์กรที่มีสาขาย่อยกระจายอยู่หลายจุดทั้งในประเทศเดียวกันหรือหลายประเทศ
    ให้การใช้งานที่หลากหลายรองรับทั้งระบบเก่าและระบบใหม่ บำรุงดูแลรักษาง่าย
    สามารถใช้งานร่วมกับระบบ WiFi เสมือนว่าผู้ใช้งานพกพาเครื่องโทรศัพท์ภายในไว้กับตัว
    จึงไม่พลาดการติดต่อเมื่ออยู่ในสำนักงาน[]

4)  []FORTH IP-3000
    เป็นตู้สาขาโทรศัพท์อัตโนมัติรุ่นใหม่ล่าสุดที่เหมาะสำหรับธุรกิจขนาดกลางและใหญ่เช่น โรงแรม
    / องค์กร / วิทยาลัย /
    อพาร์ทเม้นท์และคอนโดมิเนียมขนาดใหญ่ที่ให้มาตรฐานเทียบเท่ากับระบบชุมสายโทรศัพท์ของผู้ให้บริการโทรศัพท์ขนาดใหญ่พร้อมด้วยคุณลักษณะ
    เช่น รองรับการสื่อสารบนโครงข่าย IP (VoIP)
    มีระบบการทำงานทดแทนกันทันทีกรณีแผงวงจรหลักชำรุดเสียหาย (Redundant)
    การติดตั้งหรือถอดเปลี่ยนการ์ดสามารถทำได้โดยไม่ต้องปิดการทำงานของระบบ (Hot Swap)
    เพื่อไม่ให้การทำงานหยุดชะงัก และยังมีระบบ Broadband ADSL Card
    สำหรับให้บริการอินเตอร์เน็ตและโทรศัพท์ได้พร้อมกันเป็นรายแรกของประเทศไทย

5)  ตู้ชุมสายโทรศัพท์ DLC (Digital Loop Carrier) เป็นตู้ชุมสายโทรศัพท์ขนาดกลาง
    ที่บริษัทพัฒนาและผลิตขึ้นเป็นรายแรกของประเทศไทย
    ซึ่งจะใช้ในการติดตั้งทดแทนตู้ชุมสายโทรศัพท์ชนิดเดิม (Analog Loop Carrier: ALC)
    ของ บมจ.ทีโอที (“ทีโอที”) ที่กำลังจะหมดอายุการใช้งาน
    หรือติดตั้งใหม่เพื่อเพิ่มหมายเลขให้กับผู้ที่ประสงค์จะติดตั้ง โดยตู้ชุมสายโทรศัพท์ DLC
    หนึ่งเครื่องสามารถรองรับได้ไม่น้อยกว่า 200 เลขหมาย[]

6)  []MSAN และ Mini MSAN อุปกรณ์ชุมสาย MSAN (Multi Service Access Node)
    เป็นอุปกรณ์ชุมสายที่ออกแบบมาเพื่อให้บริการเลขหมายโทรศัพท์พื้นฐาน, โทรศัพท์สาธารณะ,
    อินเตอร์เน็ตความเร็วสูงด้วย ADSL, วงจรสื่อสารความเร็วสูงผ่านสาย Optical Fiber
    (PON)
    สืบเนื่องจากการขยายตัวของผู้ใช้บริการอินเตอร์เน็ตมีแนวโน้มสูงขึ้นทุกปีจึงทำให้ผู้ให้บริการเกิดการลงทุนอุปกรณ์ชุมสายเพื่อแข่งขันกันขยายการให้บริการเป็นจำนวนมาก
    ชุมสาย MSAN เป็นอุปกรณ์ที่สามารถตอบสนองได้อย่างลงตัว
    เพื่อเพิ่มศักยภาพการให้บริการในกลุ่มเป้าหมายเล็ก เช่น ชุมชนขนาดย่อม
    บริษัทจึงได้ทำการวิจัยและพัฒนาอุปกรณ์ชุมสาย MSAN ขนาดเล็กที่สามารถติดตั้งบนเสาไฟฟ้าได้
    คือ Mini MSAN
    เพื่อการให้บริการอินเตอร์เน็ตความเร็วสูงหรือระบบโทรศัพท์ในบริเวณที่มีผู้ใช้จำนวนไม่มากนัก
    หรือมีการติดตั้งแบบกระจายตัว ซึ่งถ้าเป็นการลงทุนติดตั้ง MSAN ที่มีจำนวน ports น้อย
    อาจทำให้เกิดค่าใช้จ่ายต้นทุนที่สูงไม่คุ้มค่าการลงทุน
    ด้วยเหตุผลดังกล่าวจึงสอดคล้องกับนโยบายการลงทุนของผู้ให้บริการอย่างยิ่ง[]

7)  []FORTH X- TRANS WDM Access Switch ซึ่งเป็นผลิตภัณฑ์ Access Switch
    สำหรับผู้ให้บริการเครือข่ายบรอดแบรนด์ เพื่อเชื่อมต่อจากตู้ชุมสายอินเตอร์เน็ตความเร็วสูง
    (MSAN) เข้าสู่ Core Network ที่มี Bandwidth สูง
    โดยยังสามารถรวมสัญญานข้อมูลจำนวนมาก ผ่านระบบ WDM เพื่อการส่งถ่ายข้อมูลสูงถึง 400
    Gbps ในสายไฟเบอร์ออฟติกเพียงเส้นเดียว
    ซึ่งทำให้สามารถลดค่าใช้จ่ายได้เป็นจำนวนมากจากการพึ่งพาระบบจากต่างประเทศที่มีราคาสูงมาก

8)  ระบบศูนย์ให้บริการข้อมูลทางโทรศัพท์ (Call Center) เป็นอุปกรณ์และระบบซอฟท์แวร์
    ที่บริษัทพัฒนาขึ้นเพื่อใช้ร่วมกับระบบตู้สาขาโทรศัพท์
    ทำหน้าที่เป็นศูนย์ข้อมูลสำหรับงานบริการลูกค้าของบริษัทที่ติดตั้งระบบ Call Center[][]

9)  []ระบบเรียกพยาบาลสำหรับใช้ในโรงพยาบาล (Nurse Call)
    เป็นอุปกรณ์และระบบเรียกพยาบาล ที่บริษัทพัฒนาและผลิตขึ้นเป็นรายแรกของประเทศไทย
    ทำหน้าที่ส่งสัญญาณเรียกซึ่งแสดงหมายเลขห้องพักของผู้ป่วยที่ติดต่อ
    แสดงสัญญาณไฟที่หน้าห้องผู้ป่วย และเจ้าหน้าที่พยาบาลสามารถสนทนากับผู้ป่วยผ่านอุปกรณ์ได้
    โดยในการเรียกแต่ละครั้งระบบจะบันทึกข้อมูลไว้ในหน่วยความจำซึ่งสามารถสั่งพิมพ์ออกมาตรวจสอบได้
    นอกจากนี้ ผู้ใช้ยังสามารถบริหารลำดับการเรียกตามลำดับของความเร่งด่วนของเหตุฉุกเฉิน

10) Tablet ที่บริษัทได้พัฒนาเป็นตัวแรกขึ้นโดยคนไทย
    ซึ่งจะประยุกต์ใช้งานได้หลากหลายเหนือกว่า Tablet ทั่วไปในท้องตลาด
    โดยมีคุณสมบัติที่ทัดเทียมกับอุปกรณ์ของต่างประเทศเช่น CPU Dual Core หน้าจอ IPS
    และกล้องความละเอียดสูง และยังสามารถใช้ในโครงการขนาดใหญ่เช่น Tablet
    เพื่อการศึกษาสำหรับเด็กนักเรียน ป1. หรือ มีช่องต่อพิเศษกับอุปกรณ์ Docking
    ใช้ในงานธุรกิจเพื่อรองรับการใช้งาน Video Call ร่วมกับอุปกรณ์ระบบ VoIP ของ
    บริษัท[]

11) []อุปกรณ์ปลายทาง Modem & Router , Wifi Access Point , FTTH ONT
    เป็นอุปกรณ์สื่อสารทางฝั่งผู้ใช้ที่เชื่อมต่อเข้ากับระบบ Network ของผู้ใช้ทั้งทาง ADSL, LAN
    , FTTH , Wireless LAN ซึ่งในปัจจุบันตลาดผู้ใช้มีความต้องการเป็นอย่างมาก โดย
    FORTH เป็นผู้ผลิตไทยรายเดียวที่พัฒนาอุปกรณ์ได้ตามความต้องการของลูกค้า

+----------------------+-----------------------------------------------+
| []                   | 10) Hot Spot WIFI Access Point                |
|                      |     เป็นอุปกรณ์สำหรับผู้ให้บริการ WIFI ในที่สาธารณะ เช่น |
|                      |     โครงการ ICT Free Wifi หรือการให้บริการ WIFI  |
|                      |     ในโรงเรียนหรือสถานที่ราชการต่างๆ               |
|                      |     ปัจจุบันมีความต้องการสูงมาก                     |
|                      |     ผู้ให้บริการเจ้าต่างๆก็มีบริการเสริมแบบ WIFI        |
|                      |     เพราะมีความเร็วสูง และอุปกรณ์ต่างๆมากมายที่รองรับ  |
|                      |     WIFI เป็นพื้นฐาน และยังเป็นช่องทาง off load     |
|                      |     ของทำงานของเครือข่าย 3G                     |
+----------------------+-----------------------------------------------+

3.  ธุรกิจเทคโนโลยีที่เกี่ยวข้อง

1)  ธุรกิจผลิตและจำหน่ายผลิตภัณฑ์ไฟแสงสว่างประหยัดพลังงานชนิด LED

ธุรกิจผลิตและ จำหน่ายผลิตภัณฑ์ไฟแสงสว่างประหยัดพลังงานชนิด LED ดำเนินธุรกิจโดย บริษัท
จีเนียส ทราฟฟิค ซีสเต็ม จำกัด (“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100
ภายใต้เครื่องหมายการค้า [] โดย GTS เป็นผู้ผลิตรายแรกๆ ในประเทศไทย
ที่ได้พัฒนาผลิตภัณฑ์ไฟแสงสว่างชนิด ซึ่งไฟแสงสว่างที่เป็น LED นี้สามารถประหยัดพลังงานได้มากถึง
60% มีความร้อนน้อยกว่า และมีอายุการใช้งานนานกว่าหลอดชนิดธรรมดา
โดยสายธุรกิจนี้ประกอบด้วยผลิตภัณฑ์ 3 ประเภท ได้แก่

[]

1)  []ไฟถนนชนิด LED (LED Street Light)
    เป็นโคมไฟที่ใช้ทดแทนโคมไฟแสงสว่างที่ติดบนถนนหลักและถนนรอง เช่นโคมชนิด High
    Pressure Sodium (HPS), Metal Halide (MH)
    มีค่าความสว่างผ่านตามมาตรฐานของกรมทางหลวง

2)  ไฟ High Bay (LED High Bay Light) เป็นโคมไฟที่ใช้ทดแทนโคมไฟ High Bay
    ชนิดธรรมดาที่ติดตามโรงงานอุตสาหกรรม, โกดังสินค้า หรือร้านค้าขนาดใหญ่

3)  []ไฟแสงสว่างสำหรับใช้ในที่อยู่อาศัย (Residential LED Light) เป็นไฟแสงสว่างชนิด
    LED ที่ผลิตขึ้นมาทดแทน หลอดไฟทั่วไปที่ใช้ในที่อยู่อาศัยประกอบด้วยไฟแสงสว่างชนิด T8,
    E27 และ MR16

2)  ธุรกิจผลิตและจำหน่ายผลิตภัณฑ์ไฟจราจรครบวงจร

ธุรกิจผลิต จำหน่าย และรับเหมาติดตั้งอุปกรณ์และระบบสัญญาณไฟจราจร ดำเนินธุรกิจโดย บริษัท
จีเนียส ทราฟฟิค ซีสเต็ม จำกัด (“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100
ภายใต้เครื่องหมายการค้า[] โดย GTS
เป็นผู้ผลิตอุปกรณ์และระบบสัญญาณไฟจราจรรายใหญ่ของประเทศไทย ซึ่งผลิตภัณฑ์ของ GTS
เป็นที่ยอมรับด้านคุณภาพจากหน่วยงานราชการต่างๆ โดยสายธุรกิจนี้มีผลิตภัณฑ์ที่เกี่ยวข้อง ได้แก่

1)  โคมสัญญาณไฟจราจรชนิด LED (LED Traffic Light)
    เป็นโคมสัญญาณไฟจราจรที่ใช้หลอดไฟชนิด Light Emitting Diode: LED
    เป็นตัวกำเนิดแสงที่ให้แสงสว่าง มีความเข้มของแสงได้มาตรฐาน มีความคมชัดของสี
    ประหยัดพลังงาน และมีอายุการใช้งานได้นานกว่า แบบ Halogen (แบบเดิม) ประมาณ 5
    ปี[][]

2)  เครื่องนับเวลาถอยหลังสัญญาณไฟจราจร (Traffic Countdown Display)
    เป็นเครื่องแสดงเวลานับถอยหลังสัญญาณไฟจราจรเพื่อทำให้ผู้ขับขี่ยานพาหนะทราบเวลาก่อนที่จะเปลี่ยนสัญญาณไฟ

[]

3)  ตู้ควบคุมสัญญาณไฟจราจร (Traffic Signal Controller)
    เป็นเครื่องควบคุมสัญญาณไฟจราจรซึ่งมีหน้าที่ในการควบคุมการเปลี่ยนสัญญาณไฟจราจรตามท้องถนนและตามแยกต่างๆ
    ที่มีความทันสมัย ความทนทานและมีคุณภาพสูง
    พร้อมด้วยระบบป้องกันการผลิดพลาดอย่างครบครัน โดยเน้นที่การติดตั้งและใช้งานง่าย
    เป็นหลัก

4)  []สัญญาณไฟคนเดินข้ามอัจฉริยะ เป็นเครื่องแสดงสัญญาณไฟเพื่ออำนวยความสะดวกแก่ผู้สัญจร
    ซึ่งเป็นสัญญาณไฟจราจรทางข้ามชนิดกดปุ่ม ประกอบด้วยโคมสัญญาณไฟจราจรชนิด LED
    สำหรับคนข้ามถนน อุปกรณ์นับเวลาคนข้าม และกล่องไฟรูปคนข้ามชนิด LED เป็นต้น

5)  []สัญญาณไฟสลับช่องทางจราจร
    เป็นเครื่องแสดงสัญญาณไฟให้ผู้ใช้รถใช้ถนนทราบถึงสถานะของช่องทางเดินรถในขณะนั้น
    ว่ายังสามารถใช้ช่องทางนั้นได้หรือไม่ โดยส่วนใหญ่จะติดตั้งบนสะพาน
    และบริเวณทางเข้าอุโมงค์ลอดทางแยกต่าง ๆ

6)  []ระบบอุปกรณ์โครงข่ายควบคุมสัญญาณไฟจราจร (Automatic Traffic Control: ATC)
    เป็นโครงการที่ใช้ระบบคอมพิวเตอร์ควบคุมไฟจราจรได้ทั้งระบบ
    สามารถกำหนดและปรับเปลี่ยนจังหวะสัญญาณไฟของแต่ละทางแยกให้สอดคล้องกับปริมาณรถ
    โดยอาศัยเครื่องตรวจจับที่สามารถหาปริมาณความหนาแน่นของรถในแต่ละทางแยก
    เพื่อนำมาคำนวณหาเวลาการปล่อยสัญญาณไฟเขียวในแต่ละจังหวะให้สอดคล้องกับปริมาณรถและสัมพันธ์กันทั้งโครงข่าย

7)  []โคมสัญญาณไฟกระพริบพลังงานแสงอาทิตย์ ออกแบบมาเพื่อใช้งานในจุดที่ไฟฟ้ายังเข้าไม่ถึง
    หรือจุดที่ต้องการประหยัดพลังงาน โดยแผงโซล่าเซลล์ด้านบนจะทำหน้าที่รับพลังงานแสงอาทิตย์
    ในช่วงเวลากลางวันแล้วเปลี่ยนเป็นพลังงานไฟฟ้าเก็บไว้ในรูปแบบของแบตเตอรรี่
    ซึ่งจะเป็นแหล่งพลังงานสำหรับหลอดไฟในเวลากลางคืน
    สามารถนำมาใช้เป็นไฟให้ความสว่างเพื่อแบ่งช่องการจราจรสำหรับช่องจราจรปกติกับช่องจราจรพิเศษ
    นอกจากนี้ยังสามารถใช้ในการบอกเขตของไหล่ทาง ซึ่งแสงไฟกระพริบในเวลากลางคืน
    จะช่วยดึงความสนใจจากผู้ขับรถได้ดีขึ้น
    ช่วยลดปริมาณการเกิดอุบัติเหตุโดยเฉพาะในเวลากลางคืน

3)  ธุรกิจผลิตและจำหน่ายป้ายอิเล็กทรอนิกส์และอื่น ๆ

ธุรกิจผลิตและจำหน่ายป้ายอิเล็กทรอนิกส์ ดำเนินธุรกิจโดย บริษัท จีเนียส ทราฟฟิค ซีสเต็ม จำกัด
(“GTS”) ซึ่งเป็นบริษัทย่อยที่บริษัทถือหุ้นในสัดส่วนร้อยละ 100 โดย GTS
เป็นผู้พัฒนาผลิตภัณฑ์ป้ายอิเล็กทรอนิกส์ขึ้นเป็นรายแรกของประเทศไทย
โดยสายธุรกิจนี้ประกอบด้วยผลิตภัณฑ์ 2 ประเภท ได้แก่

1.  จอแสดงภาพสีจริง (Full Color LED Screen) คือ
    จอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย ที่ใช้หลอดไฟชนิด
    Light Emitting Diode: LED แสดงสีแบบ Full Color ทำให้ได้ภาพที่มีสีสันสดใส
    ใช้นำเสนอภาพวีดีโอ กราฟฟิค[]

2.  []ป้ายแสดงข้อความหรือรูปภาพ (Moving Sign Board/ Variable Message Sign:
    VMS) คือ ป้ายแสดงข้อความหรือรูปภาพที่สามารถแสดงผลได้ 16 เฉดสี
    สามารถแสดงผลที่หลากหลาย เช่น ข้อความที่วิ่งจากซ้ายไปขวา หรือ
    ข้อความที่วิ่งจากด้านบนลงสู่ด้านล่าง เป็นต้น โดยผลิตขึ้นเป็นชิ้นเล็ก (Modular)
    ที่สามารถนำมาประกอบขึ้นเป็นจอภาพที่มีขนาดตามความต้องการของลูกค้า

4)  ธุรกิจจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

ดำเนินธุรกิจโดย กิจการร่วมค้า Genius ซึ่งเป็นบริษัทย่อยที่บริษัทถือหุ้นทางอ้อม (ถือหุ้นโดย บริษัท
จีเนียส ทราฟฟิค ซีสเต็ม จำกัด ร้อยละ 80 และ โดยบริษัท ฟอร์ท คอร์ปอเรชั่น จำกัด (มหาชน)
ร้อยละ 20) โดยได้รับสิทธิจากกรุงเทพมหานครในการติดตั้งป้ายจราจรอัจฉริยะ
รวมทั้งการดูแลรักษา พร้อมศูนย์ควบคุมเครือข่ายจำนวน 40 จุด
และสิทธิในการจัดเก็บผลประโยชน์ด้านการโฆษณาในจุดที่ติดตั้งป้าย เป็นเวลารวมทั้งสิ้น 9 ปี
(อายุสัญญาครั้งละ 3 ปี และได้สิทธิต่ออายุสัญญาได้ 2 ครั้ง)

[][]

วงจรการจัดเก็บผลประโยชน์ในด้านการโฆษณาข้อความและรูปภาพบนพื้นที่ป้ายจราจรอัจฉริยะ

[]

5)  ธุรกิจผลิตและจำหน่ายระบบติดตามยานพาหนะดาวเทียม

ดำเนินธุรกิจโดย บริษัท ฟอร์ท แทร็คกิ้ง ซีสเต็ม จำกัด ซึ่งเป็นบริษัทร่วมที่บริษัทถือหุ้นร้อยละ 34
(ร้อยละ 66 ถือหุ้นโดยบุคคลที่ไม่เกี่ยวโยงกัน) ดำเนินการภายใต้เครื่องหมายการค้า []
ธุรกิจหลัก ได้แก่ การผลิตและจำหน่ายอุปกรณ์รับส่งข้อมูลผ่านดาวเทียมติดยานพาหนะ (Vehicle
Tracking) สำหรับบันทึกการใช้งานยานพาหนะผ่านดาวเทียมด้วยระบบ GPS (Global
Positioning System) ทำหน้าที่รายงานข้อมูลการใช้ยานพาหนะ เช่น ตำแหน่งของยานพาหนะ
เส้นทางการเดินทาง และความเร็วในการใช้งาน รวมถึงรายงานสถานะปัจจุบันของยานพาหนะ
โดยจะมีการแจ้งเตือนไปยังผู้ควบคุมยานพาหนะหากขับขี่ออกนอกเส้นทาง
หรือขับขี่ด้วยความเร็วที่เกินกำหนด
ทำให้ผู้ใช้สามารถบริหารการใช้งานยานพาหนะได้อย่างมีประสิทธิภาพยิ่งขึ้น

6)  ธุรกิจผลิตและจำหน่ายผลิตภัณฑ์มิเตอร์วัดไฟระบบอิเล็กทรอนิกส์

ดำเนินธุรกิจโดย บริษัท จีเนียส อิเลคทรอนิค มิเตอร์ จำกัด ซึ่งเป็นบริษัทร่วมที่บริษัทถือหุ้นร้อยละ
45 (ร้อยละ 55 ถือหุ้นโดยบุคคลที่ไม่เกี่ยวโยงกัน) ภายใต้เครื่องหมายการค้า []ผลิตภัณฑ์หลัก
ได้แก่ มิเตอร์ kWh ทั้งหนึ่งเฟส และสามเฟสแบบอิเล็กทรอนิกส์
พร้อมเชื่อมต่อเป็นระบบประมวลผลอัตโนมัติผ่านทาง RS485 Interface หรือ LAN หรือเป็น
Ethernet และต่อเข้ากับโปรแกรม Billing ของตู้สาขาของบริษัทได้ นอกจากนี้ มิเตอร์ kWh
หนึ่งเฟสแบบบัตรเติมเงินที่เป็น RFID
และมิเตอร์น้ำที่ต่อเข้ากับระบบประมวลผลอัตโนมัติร่วมกับมิเตอร์ kWh
และสามารถเพิ่มอุปกรณ์รับส่งข้อมูลแบบ Wireless เพื่อให้อ่านค่าน้ำอัตโนมัติได้ เป็นต้น

7)  ธุรกิจวางระบบบริหารทรัพยากรองค์กร

ดำเนินธุรกิจโดย บริษัท ฟอร์ท คอร์ปอเรชั่นจำกัด (มหาชน) และ/หรือ บริษัท ฟอร์ท คอนซัลติ้ง
จำกัด ซึ่งเป็นบริษัทย่อยที่บริษัทถือหุ้นร้อยละ 70 (ร้อยละ 30 ถือโดยบุคคลที่ไม่เกี่ยวโยงกัน)
เพื่อให้บริการวางระบบบริหารทรัพยากรองค์กร โดยมีกลุ่มลูกค้าเป้าหมาย ได้แก่
หน่วยงานของรัฐและรัฐวิสาหกิจ เช่น การไฟฟ้านครหลวง การรถไฟแห่งประเทศไทย บมจ.
การบินไทย เป็นต้น

4.  ธุรกิจเติมเงินออนไลน์

-   ตู้เติมเงินมือถือระบบอัตโนมัติ Mobile TOP-UP เป็นการให้บริการภายใต้ระบบ Kiosk
    เพื่อรับคำสั่งจากลูกค้าแล้วประมวลผลและส่งข้อมูลกลับมาที่ Server ของบริษัทที่เชื่อมต่อกับ
    Server ของผู้ให้บริการต่างๆ เครือข่ายมือถือโดยตรง เช่น AIS, DTAC, TRUE, 1-2
    Call, CAT CDMA และ Hutch สามารถทำธุรกรรมต่างๆ เช่น
    เติมเงินค่าบริการเกมออนไลน์ ซื้อบัตรโทรศัพท์ระหว่างประเทศ ซื้อชั่วโมงอินเตอร์เน็ต
    ชำระค่าโทรศัพท์รายเดือน AIS ดาวน์โหลดเพลง จ่ายค่าสาธารณูปโภค จ่ายบัตรเครดิตอิออน
    เทสโก้ เฟิร์สช้อยส์ เป็นต้น []

[]

-   ตู้เติมเงินมือรุ่นโทรศัพท์สาธารณะและระบบอัตโนมัติ Mobile TOP-UP
    บริษัทได้วิจัยและพัฒนาตู้บุญเติมให้สามารถรองรับความต้องการไม่เพียงแต่ ในการเติมเงิน
    ชำระเงิน แต่ยังสามารถใช้เป็นโทรศัพท์สาธารณะบุญเติมร่วมกับบริษัท ทีโอที จำกัด (มหาชน)

ตู้เติมเงินมือที่เป็นโทรศัพท์สาธารณะและ

ระบบอัตโนมัติ Mobile TOP-UP

วงจรธุรกิจบริการเติมเงินมือถือและเติมเงินออนไลน์ผ่านตู้เติมเงินอัตโนมัติ

1.  สิทธิประโยชน์จากบัตรส่งเสริมการลงทุน

  สิทธิประโยชน์จากบัตรส่งเสริมการลงทุนโดยย่อมีดังนี้

+-----+------+-----------------------------+--------------------------+
| เจ้า | เลขท | ธุรกิจ/กำลังการผลิต             | สิทธิประโยชน์ที่ได้รับการส่งเสริม |
| ของ | ี่บัตรส |                             |                          |
| บัตร | ่งเสร |                             |                          |
| ส่งเ | ิมการ |                             |                          |
| สริม | ลงทุน |                             |                          |
|     | /    |                             |                          |
|     | วันที่  |                             |                          |
+=====+======+=============================+==========================+
| FO  | 3    | ได้รับการส่งเสริมการลงทุนในกิจการ | 1)                       |
| RTH | 010/ | ผลิต PCBA, PABX, TELEPHONE   | ได                       |
|     | ว./2 | SET                         | ้รับการยกเว้นอากรขาเข้าสำหรับ |
|     | 545/ | และชิ้นส่วนหรืออุปกรณ์ที่ใช้กับเค     | วัตถุดิบและวัสดุจำเป็นที่ต้องนำเข |
|     | 4    | รื่องใช้ไฟฟ้าและผลิตภัณฑ์อิเล็กทรอนิก | ้าจากต่างประเทศเพื่อใช้ในการผ |
|     | ก.ย  | ส์และผลิตภัณฑ์อิเล็กทรอนิกส์สำเร็จรูป | ลิตเพื่อการส่งออกเป็นระยะเวลา |
|     | 2545 | ประเภท 5.3                  | 1                        |
|     |      | กิจการผลิตชิ้น                  | ปีนับตั้งแต่วันที่ได้นำเข้าครั้งแรก  |
|     |      | ส่วนหรืออุปกรณ์ที่ใช้กับเครื่องใช้ไฟฟ้า |                          |
|     |      | ประเภท 5.4                  | 2)                       |
|     |      | กิจการผลิตผลิตภัณฑ์อิเล็กทรอนิกส์    | ได้รับยกเว้นอากรขาเข้าสำหรับข |
|     |      | และประเภท 5.5               | องที่ผู้ได้รับการส่งเสริมนำเข้ามา |
|     |      | กิจการผลิตช                   | เพื่อส่งกลับออกไปเป็นระยะเวลา |
|     |      | ิ้นส่วนหรืออุปกรณ์ที่ใช้กับอิเล็กทรอนิกส์ | 1 ปี นับแต่วันนำเข้าครั้งแรก    |
|     |      | ขนาดของกิจกรรมเป็นดังนี้         |                          |
|     |      |                             | 3)                       |
|     |      | 1) PCBA                     | ขยายเวลาการได้รับสิทธิตามข้อ  |
|     |      | มีกำลังการผลิตปีละประมาณ        | 1 และข้อ 2 ออกไปตั้งแต่วันที่   |
|     |      | 6,000,000 ชิ้น (มีเวลาทำงาน 24 | 28 มีนาคม 2549 จนถึง 27    |
|     |      | ชั่วโมง/วัน: 300 วัน/ปี)         | มีนาคม 2550               |
|     |      |                             |                          |
|     |      | 2) PABX มีกำลังการผลิตปีละ      | 4)                       |
|     |      | 12,000 เครื่อง (มีเวลาทำงาน 8  | ขยายเวลาการได้รับสิทธิตามข้อ  |
|     |      | ชั่วโมง/วัน : 300 วัน/ปี)        | 1 และ ข้อ 2 ออกไป ตั้งแต่วันที่ |
|     |      |                             | 28 มีนาคม 2550 จนถึงวันที่ 27 |
|     |      | 3) TELEPHONE SET            | มีนาคม 2551               |
|     |      | มีกำลังการผลิตปีละประมาณ        |                          |
|     |      | 120,000 เครื่อง (มีเวลาทำงาน 8 | 5)                       |
|     |      | ชั่วโมง/วัน : 300 วัน/ปี)        | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      | 4) ชิ้นส่วน                    | 28 มีนาคม 2551 จนถึงวันที่ 27 |
|     |      | หรืออุปกรณ์ที่ใช้กับเคร            | มีนาคม 2552               |
|     |      | ื่องใช้ไฟฟ้าและผลิตภัณฑ์อิเล็กทรอนิกส์ |                          |
|     |      | และผลิตภัณฑ์อิเล็กทรอนิกส์สำเร็จรูป  | 6)                       |
|     |      | เช่น COMPUTER BOX BUILD      | ขยายเวลาการได้รับสิทธิตามข้อ  |
|     |      | มีกำลังการผลิตปีละประมาณ        | 1 และ ข้อ 2 ออกไปตั้งแต่วันที่  |
|     |      | 6,000,000 ชิ้น (มีเวลาทำงาน 24 | 28 มีนาคม 2552 จนถึงวันที่ 27 |
|     |      | ชั่วโมง/วัน: 300 วัน/ปี)         | มีนาคม 2553               |
|     |      |                             |                          |
|     |      |                             | 7)                       |
|     |      |                             | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      |                             | 28 มีนาคม 2553 จนถึงวันที่ 27 |
|     |      |                             | มีนาคม 2554               |
|     |      |                             |                          |
|     |      |                             | 8)                       |
|     |      |                             | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      |                             | 28 มีนาคม 2554 จนถึงวันที่ 27 |
|     |      |                             | มีนาคม 2555               |
|     |      |                             |                          |
|     |      |                             | 9)                       |
|     |      |                             | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      |                             | 28 มีนาคม 2555 จนถึงวันที่ 27 |
|     |      |                             | มีนาคม 2556               |
|     |      |                             |                          |
|     |      |                             | 10)                      |
|     |      |                             | ขยายเวลาการได้รับสิทธิตามข้อ  |
|     |      |                             | 1 และ ข้อ 2 ออกไปตั้งแต่วันที่  |
|     |      |                             | 28 มีนาคม 2556 จนถึงวันที่ 27 |
|     |      |                             | มีนาคม 2557               |
+-----+------+-----------------------------+--------------------------+
| FO  | 204  | ได้รับการส่งเสริมการลงทุนในกิจการ | 1)                       |
| RTH | 0(4) | ผลิตผลิตภัณฑ์จากกา              | ได้รับอนุญาตให้นำคนต่างด้า     |
|     | /254 | รออกแบบทางอิเล็กทรอนิกส์ในลักษณะ | วซึ่งเป็นช่างฝีมือหรือผู้ชำนาญการ |
|     | 9/17 | PROTOTYPE DESIGN ประเภท 5.7 | คู่สมรสและบุคคลซึ่งอยู่ในอ      |
|     | ก.ค. | กิจการออกแบบทางอิเล็กทรอนิกส์    | ุปการะของบุคคลทั้งสองประเภทนี้ |
|     | 2549 | (เช่น ตู้ชุมสายโทรศัพท์ระบบ DLC   | เข้ามาในราชอาณาจักรได้      |
|     |      | และ ระบบ MSAN               | ตามมาตรา 25 และมาตรา 26  |
|     |      | และเ                        |                          |
|     |      | ครื่องเติมเงินสำหรับโทรศัพท์เคลื่อนที่ | 2)                       |
|     |      | Mobile Top-up เป็นต้น)        | ยกเ                      |
|     |      | ขนา                         | ว้นอากรขาเข้าสำหรับเครื่องจักร |
|     |      | ดของกิจกรรมมีกำลังการผลิตเป็นดังนี้ |                          |
|     |      |                             | 3)                       |
|     |      | 1) ตู้ชุมสายโทรศัพท์ระบบ DLC และ | ได้รับยกเ                  |
|     |      | ระบบ MSAN เป็นต้น ปีละประมาณ   | ว้นภาษีเงินได้นิติบุคคลสำหรับกำไ |
|     |      | 4,118,400 คู่สาย (เวลาทำงาน   | รสุทธิที่ได้จากการประกอบกิจการ |
|     |      | 24 ชั่วโมง / วัน : 300 วัน/ปี)   | ที่ได้รับการส่งเสริมมีกำหนดเวลา |
|     |      | โดยปรับกำลังการผลิตเป็น         | 8 ปี                      |
|     |      | 3,974,400 คู่สาย              |                          |
|     |      | เมื่อแจ้งขออนุญาตเปิดดำเนินการ    | ในกรณีที่ผู้ประ               |
|     |      |                             | กอบกิจการขาดทุนในระหว่างเวล |
|     |      | 2)                          | าได้รับยกเว้นภาษีเงินได้นิติบุคคล |
|     |      | เ                           | ผู้ได้รับการส่งเสริมจะได้รับอนุญ  |
|     |      | ครื่องเติมเงินสำหรับโทรศัพท์เคลื่อนที่ | าตให้นำผลขาดทุนประจำปีที่เกิดข |
|     |      | Mobile Top-up เป็นต้น         | ึ้นในระหว่างเวลานั้นไปหักออกจา |
|     |      | ปีละประมาณ 156,000 เครื่อง     | กกำไรสุทธิที่เกิดขึ้นภายหลังระยะ |
|     |      | (เวลาทำงาน 24 ชั่วโมง / วัน :  | เวลาได้รับยกเว้นภาษีเงินได้นิติบ |
|     |      | 300 วัน/ปี)                   | ุคคลซึ่งมีกำหนดระยะเวลาไม่เกิน |
|     |      | โดยปรับกำลังการผลิตเป็น 151,200 | 5 ปี                      |
|     |      | เครื่อง                       | นับตั้งแต่วันที่พ้นกำหนดเวลานั้น   |
|     |      | เมื่อแจ้งขออนุญาตเปิดดำเนินการ    | โดยจะเลือกหักจากกำไร       |
|     |      |                             | สุทธิของปีใดปีหนึ่งหรือหลายปีก็ได้ |
|     |      |                             |                          |
|     |      |                             | วันสิ้นสุดของสิทธิปร           |
|     |      |                             | ะโยชน์ยกเว้นภาษีเงินได้นิติบุคคล |
|     |      |                             |                          |
|     |      |                             | บัตรส่งเสริมเลขที่            |
|     |      |                             | 2040(4)/2549 สิ้นสุดวันที่ 31  |
|     |      |                             | สิงหาคม 2557              |
|     |      |                             |                          |
|     |      |                             | บัตรส่งเสริมเลขที่            |
|     |      |                             | 1150(4)/2548 สิ้นสุดวันที่ 13  |
|     |      |                             | มิถุนายน 2556              |
|     |      |                             |                          |
|     |      |                             | บัตรส่งเสริมเลขที่            |
|     |      |                             | 1151(4)/2548 สิ้นสุดวันที่ 31  |
|     |      |                             | สิงหาคม 2555              |
|     |      |                             |                          |
|     |      |                             | 4)                       |
|     |      |                             | ได้รับยก                   |
|     |      |                             | เว้นไม่ต้องนำเงินปันผลจากกิจกา |
|     |      |                             | รที่ได้รับการส่งเสริมซึ่งได้รับยกเ |
|     |      |                             | ว้นภาษีเงินได้นิติบุคคลตามมาตรา |
|     |      |                             | 31                       |
|     |      |                             | ไปรว                     |
|     |      |                             | มคำนวณเพื่อเสียภาษีเงินได้ตลอด |
|     |      |                             | ระยะเวลาที่ผู้ได้รับการส่งเสริมไ |
|     |      |                             | ด้รับยกเว้นภาษีเงินได้นิติบุคคลนั้น |
+-----+------+-----------------------------+--------------------------+
| GTS | 1150 | ได้รับการส่งเสริมการลงทุนในกิจการ |                          |
|     | (4)/ | ผลิตผลิตภัณฑ์จากกา              |                          |
|     | 2    | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (ระบบควบคุมสัญญ               |                          |
|     | 2548 | าณไฟจราจรเป็นพื้นที่ด้วยคอมพิวเตอร์ |                          |
|     |      | และเครื่องควบคุมสัญญาณไฟจราจร)  |                          |
|     |      | ขนาดของกิจกรรมมีกำลังการผลิต    |                          |
|     |      | ปีละประมาณ 300 เครื่อง         |                          |
|     |      | (เวลาทำงาน 12 ชั่วโมง / วัน :  |                          |
|     |      | 260 วัน/ปี)                   |                          |
+-----+------+-----------------------------+--------------------------+
| GTS | 115  | ได้รับการส่งเสริมการลงทุนในกิจการ |                          |
|     | 1(4) | ผลิตผลิตภัณฑ์จากกา              |                          |
|     | /2   | รออกแบบทางอิเล็กทรอนิกส์ในลักษณะ |                          |
|     | 548/ | PROTOTYPE DESIGN ประเภท 5.7 |                          |
|     | 18   | กิจการออกแบบทางอิเล็กทรอนิกส์    |                          |
|     | ก.พ. | (เช่น Full Color LED Screen  |                          |
|     | 2548 | และ Variable Message Sign)  |                          |
|     |      | ขนาดขอ                      |                          |
|     |      | งกิจกรรมมีกำลังการผลิตปีละประมาณ |                          |
|     |      | 115 ชุด (เวลาทำงาน 12 ชั่วโมง  |                          |
|     |      | / วัน : 260 วัน/ปี)            |                          |
+-----+------+-----------------------------+--------------------------+

2.  กลยุทธ์การแข่งขันของบริษัท

จากการที่บริษัทดำเนินธุรกิจในด้านต่างๆ
ที่เกี่ยวข้องกับผลิตภัณฑ์ในอุตสาหกรรมอิเล็กทรอนิกส์มานานกว่า 20 ปี มีความพร้อมในด้านการตลาด
การวิจัย และการผลิต ที่ครบวงจร ตลอดจนการมีบริษัทย่อยและบริษัทร่วมที่ดำเนินธุรกิจส่งเสริมกัน
ทั้งนี้ ปัจจัยที่ทำให้บริษัทประสบความสำเร็จในการดำเนินธุรกิจ ประกอบด้วย

1.  การพัฒนาผลิตภัณฑ์อย่างต่อเนื่อง เพื่อเพิ่มความหลากหลายของผลิตภัณฑ์และสายธุรกิจ

จากประสบการณ์ในการทำธุรกิจมาเป็นเวลานาน
บริษัทตระหนักว่าการที่จะทำให้บริษัทสามารถดำเนินธุรกิจได้อย่างยั่งยืน
จะต้องเพิ่มผลิตภัณฑ์ใหม่ให้มีความหลากหลาย และทำให้ผลิตภัณฑ์มีความทันสมัยอยู่เสมอ ดังนั้น
บริษัทจึงได้ให้ความสำคัญกับงานวิจัยและพัฒนาผลิตภัณฑ์มาโดยตลอด
และจัดตั้งขึ้นเป็นฝ่ายงานซึ่งประกอบด้วยบุคลากรที่มีความเชี่ยวชาญในสายการผลิตผลิตภัณฑ์ที่เกี่ยวกับอิเล็กทรอนิกส์
ทำหน้าที่พัฒนาผลิตภัณฑ์ใหม่ของบริษัทเพื่อตอบสนองความต้องการของลูกค้า
ซึ่งที่ผ่านมาฝ่ายงานดังกล่าวมีผลงานการพัฒนาผลิตภัณฑ์เป็นผลิตภัณฑ์ใหม่ของบริษัทเกิดขึ้นอย่างต่อเนื่อง
และมีหลายผลิตภัณฑ์ที่บริษัทเป็นผู้พัฒนาขึ้นสำเร็จเป็นบริษัทแรกของประเทศไทย ได้แก่
ผลิตภัณฑ์ตู้ชุมสายโทรศัพท์ DLC อุปกรณ์และระบบเรียกพยาบาล (Nurse Call)
ผลิตภัณฑ์และระบบสัญญาณไฟจราจรที่ครบวงจร และจอแสดงภาพสีขนาดใหญ่ระบบ LED เป็นต้น
ซึ่งเป็นการเพิ่มผลิตภัณฑ์ใหม่ๆ
จะทำให้บริษัทมีฐานลูกค้าที่กว้างขึ้นและกระจายสัดส่วนรายได้ไปสู่ธุรกิจที่มีศักยภาพในการเติบโตในอนาคต
เช่น งานสัมปทานการจัดเก็บผลประโยชน์จากการโฆษณาบนป้ายจราจรอัจฉริยะ
ซึ่งเป็นการทำธุรกิจโฆษณารูปแบบใหม่ มีเครือข่ายที่สามารถโฆษณาได้พร้อมกันมากถึง 40
จุดทั่วกรุงเทพมหานคร ตั้งอยู่ในตำแหน่งที่จะมีผู้ขับขี่ยานพาหนะให้ความสนใจ
และจะเป็นช่องทางการโฆษณาประชาสัมพันธ์ที่ดี ของบริษัทที่ต้องการใช้โฆษณา ดังนั้น
ผลของการเพิ่มสายธุรกิจดังกล่าวข้างต้น จะทำให้บริษัทมีฐานลูกค้าหลากหลายขึ้น
และสามารถลดความเสี่ยงในการดำเนินธุรกิจของบริษัทได้

2.  การใช้เทคโนโลยีการผลิตที่ สามารถรองรับการปรับเปลี่ยนการผลิตสินค้ารูปแบบใหม่

บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
ยังมีมาตรฐานการผลิตได้รับใบรับรองมาตรฐาน ISO 9001:2000 จากสถาบันรับรองมาตรฐาน
SGS (THAILAND) LIMITED SYSTEM & SERVICE CERTIFICATION
ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
และยังสามารถรองรับการผลิตให้กับผลิตภัณฑ์ต่าง ๆ ของบริษัทด้วย

3.  การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า

บริษัทมุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
การให้คำแนะนำในการใช้ผลิตภัณฑ์ด้วยความเชี่ยวชาญ
การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท ส่งผลให้บริษัทมีรายได้
นอกจากนี้บริษัทยังสร้างความสัมพันธ์ที่ดีกับลูกค้า
ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

4.  มุ่งเน้นการใช้เครื่องหมายการค้า FORTH เพื่อทำการตลาดให้ผลิตภัณฑ์ของบริษัท

จากการที่บริษัทดำเนินธุรกิจมานานกว่า 20 ปี มีผลิตภัณฑ์ต่างๆ ภายใต้เครื่องหมายการค้า FORTH
เป็นจำนวนมาก ดังนั้น
ในปัจจุบันผลิตภัณฑ์ของบริษัทจึงเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้บริษัทสามารถทำการตลาดผลิตภัณฑ์ของบริษัทให้ผู้บริโภคยอมรับได้ง่ายขึ้น

3.  ภาวะอุตสาหกรรม สภาวะการแข่งขัน กลยุทธ์การแข่งขัน
    กลุ่มลูกค้าเป้าหมายและช่องทางการจำหน่ายของแต่ละผลิตภัณฑ์

ภาวะอุตสาหกรรมในรอบปี 2555 เป็นอีกหนึ่งปีที่ถือเป็นบททดสอบสำคัญของผู้ประกอบการไทย
โดยมีอุปสรรคใหญ่ 2 ประการ ได้แก่ความเสียหายจากมหาอุทกภัยในช่วงปลายปี 2554 และ
การชะลอตัวของเศรษฐกิจประเทศคู่ค้าสำคัญของไทย โดยเฉพาะสหภาพยุโรป
ที่ปัญหาเริ่มส่งผลกระทบต่อภาคอุตสาหกรรมซึ่งพิจารณาได้จากการหดตัวของเครื่องชี้วัดภาวะเศรษฐกิจอุตสาหกรรมหลายตัว

อุปสรรคประการแรกในส่วนของมหาอุทกภัยในไตรมาสสุดท้ายของปี 2554
จากความเสียหายครั้งใหญ่ที่เกิดขึ้นกับภาคอุตสาหกรรมดังกล่าว
ทุกภาคส่วนได้ร่วมมือกันเพื่อฟื้นฟูภาคอุตสาหกรรมให้กลับมาทำการผลิตได้ตามเดิม
โดยส่วนที่อยู่ในนิคม/เขตประกอบการ/สวนอุตสาหกรรมทั้ง 7 แห่ง มีโรงงานประกอบกิจการแล้ว
663 ราย คิดเป็นร้อยละ 79.02 ของโรงงานทั้งหมด 829 ราย
และส่วนที่อยู่ภายนอกนิคมอุตสาหกรรมมีโรงงานเปิดดำเนินการแล้ว 7,802 รายคิดเป็นร้อยละ
98.77 ของสถานประกอบการทั้งหมด 7,899 ราย1
สำหรับส่วนที่เหลือที่ยังไม่สามารถทำการผลิตได้
ส่วนใหญ่จะเป็นในกลุ่มอุตสาหกรรมอิเล็กทรอนิกส์ที่ยังต้องอาศัยระยะเวลาในการฟื้นฟูการผลิต
ทั้งนี้ข้อมูลดังกล่าวเป็นข้อมูล ณ เดือนสิงหาคม 2555 ซึ่งเป็นการรายงานข้อมูลอย่างเป็นทางการ
สถานการณ์ล่าสุด
คาดว่าโรงงานในส่วนที่อยู่ในนิคม/เขตประกอบการ/สวนอุตสาหกรรมฟื้นตัวและกลับมาประกอบกิจการแล้วร้อยละ
90 – 95

อุปสรรคประการที่สอง ในเรื่องของการชะลอตัวของเศรษฐกิจประเทศคู่ค้าสำคัญของไทย
โดยเฉพาะสหภาพยุโรป ที่ปัญหาเริ่มส่งผลกระทบต่อภาคอุตสาหกรรมในช่วงครึ่งหลังของปี2555
ซึ่งพิจารณาได้จากการหดตัวในรอบใหม่หลังอุทกภัยของเครื่องชี้วัดภาวะเศรษฐกิจอุตสาหกรรมหลายตัว
อาทิ ดัชนีผลผลิตอุตสาหกรรม (MPI)
กลับมามีการหดตัวหรือติดลบในลักษณะของอัตราการหดตัวที่เร่งขึ้นหรือหดตัวเพิ่มมากขึ้น
หลังจากที่มีการทยอยฟื้นตัวขึ้นตามลำดับหลังเหตุอุทกภัย โดยเริ่มปรับตัวขึ้นตั้งแต่ต้นปี 2555 โดย
MPI ทยอยฟื้นตัวขึ้นเรื่อยๆ จนมีการขยายตัวเป็นครั้งแรกในเดือนพฤษภาคม 2555
โดยขยายตัวร้อยละ 6.0 แต่หลังจากนั้น MPIกลับมาหดตัวหรือติดลบร้อยละ 9.61 ในเดือนมิถุนายน
และเริ่มมีอัตราการหดตัวที่เพิ่มมากขึ้นมาโดยตลอดจนถึงสิ้นไตรมาสที่ 3/2555
อย่างไรก็ตามในช่วงไตรมาสที่ 4/2555 จะได้อานิสงค์จากฐานการคำนวณที่ต่ำในไตรมาสที่ 4 ปี
2554 ที่โรงงานอุตสาหกรรมหลายส่วนหยุดการผลิตจากปัญหาอุทกภัย ทำให้ MPI ในไตรมาสที่
4/2555 มีการขยายตัวเป็นบวก

จากปัจจัยสำคัญ 2 ประการในรอบปี 2555 ดังได้กล่าวในข้างต้น
ซึ่งได้ส่งผลกระทบที่มีนัยสำคัญต่อภาคอุตสาหกรรมไทย รวมถึงการขยายตัวของ MPI
ที่จะขยายตัวในระดับสูงในไตรมาสสุดท้ายของปี 2555
จากปัจจัยฐานการคำนวณต่ำช่วงอุทกภัยไตรมาสที่ 4/2554 ทำให้ในปี2555 ดัชนีผลผลิตอุตสาหกรรม
หรือ MPI จะขยายตัวในช่วงร้อยละ 5.0- 6.0 จากปี2554 ที่หดตัวร้อยละ 9.25

1.  ธุรกิจอีเอ็มเอส

อุตสาหกรรมอิเล็กทรอนิกส์ยังคงมีความสำคัญต่ออุตสาหกรรมการผลิตในภาพรวมที่ต้องใช้ชิ้นส่วนอิเล็กทรอนิกส์เป็นส่วนประกอบในการผลิตสินค้าสำเร็จรูปต่าง
ๆ เช่น คอมพิวเตอร์ฮาร์ดดิส เครื่องใช้ไฟฟ้า เป็นต้น
โดยอุตสาหกรรมอิเล็กทรอนิกส์ประกอบด้วยโครงสร้าง 3 ส่วน ได้แก่

1.  อุตสาหกรรมต้นน้ำ (Upstream Industry)
    เป็นอุตสาหกรรมขั้นพื้นฐานสำหรับการผลิตสินค้าอิเล็กทรอนิกส์ เช่น Water Fabrication,
    PCB's Design, IC's Design เป็นต้น
    ปัจจุบันประเทศไทยได้มีการผลิตอุตสาหกรรมต้นน้ำบางประเภท

2.  อุตสาหกรรมกลางน้ำ (Midstream Industry) คืออุตสาหกรรมที่ผลิตชิ้นส่วน
    และส่วนประกอบของสินค้าอิเล็กทรอนิกส์ เช่น IC, PCB (Print Circuit Board),
    Capacitor เป็นต้น ซึ่งในประเทศไทยได้มีการลงทุนในอุตสาหกรรมประเภทนี้สูงมาก
    ไม่ว่าจะเป็นการลงทุนโดยตรงจากต่างประเทศ การร่วมลงทุน และบริษัทในประเทศเอง

3.  อุตสาหกรรมปลายน้ำ (Downstream Industry) การประกอบแผงวงจรไฟฟ้า (Printed
    Circuit Board Assembling) ให้เป็นการผลิตขั้นสุดท้ายของสินค้าอิเล็กทรอนิกส์ เช่น
    คอมพิวเตอร์ โทรศัพท์มือถือ และโทรทัศน์ เป็นต้น
    ซึ่งประเทศไทยสามารถผลิตสินค้าขั้นสุดท้ายเหล่านี้ได้
    อย่างไรก็ตามการใช้ชิ้นส่วนภายในประเทศของอุตสาหกรรมขั้นปลายน้ำนี้ค่อนข้างน้อย

ที่มา กระทรวงวิทยาศาสตร์ เทคโนโลยี และสิ่งแวดล้อม และกระทรวงอุตสาหกรรม 2543

อุตสาหกรรมอิเล็กทรอนิกสของไทยนั้น นับว่า
มีส่วนสําคัญในการผลักดันการขยายตัวของเศรษฐกิจค่อนข้างมาก โดยในช่วง 10 ปีที่ผ่านมา
มูลค่าการส่งออกเฉลี่ยมีสัดสวนประมาณร้อยละ 16.0 ของมูลค้าการส่งออกสินค้าไทย
โดยการเติบโตของอุตสาหกรรมอิเล็กทรอนิกส์ของไทยในช่วงระยะที่ผ่านมา
เป็นผลมาจากการขยายการลงทุนจากต่างประเทศเป็นหลัก โดยเฉพาะในกลุ่มฮารดดิสกไดรฟ
ที่ขณะนี้ไทยคือ ผู้ผลิตอันดับ 1 ของโลก และในช่วงที่ผ่านมา
นักลงทุนต่างชาติยังให้ความสนใจเขามาลงทุนและขยายฐานการผลิตฮารดดิสกไดรฟและชิ้นสวนที่สนับสนุน
อย่างไรก็ดี ในช่วงประมาณ 2-3 ปีที่ผานมา
เริ่มมีสัญญาณสะท้อนการเปลี่ยนแปลงในวัฏจักรของสินค้าไอทีการเติบโตของโทรศัพท์เคลื่อนที่สมาร์ทโฟนและแท็บเล็ต
(Tablet)
ที่มีการพัฒนาใหมีคุณสมบัติการใช้งานได้หลากหลายและสามารถตอบโจทยของผู้ใช้ได้
ทําให้ความต้องการซื้อคอมพิวเตอรชะลอตัวลง

ภาวะการผลิตอุตสาหกรรมไฟฟ้าและอิเล็กทรอนิกส์ในปี 2555 มีดัชนีผลผลิตอยู่ที่ระดับ 265.87
ลดลงร้อยละ 16.51 เมื่อเทียบกับปีก่อน เนื่องจากปัญหาอุทกภัยในช่วงปลายปี2554
ทำให้ในช่วงต้นปี 2555 ต้องหยุดการผลิตหรือชะลอการผลิตออกไป
เพราะอยู่ระหว่างการฟื้นฟูกิจการให้สามารถกลับมาผลิตได้เช่นเดิม
โดยสามารถเริ่มกลับมาผลิตได้ในช่วงครึ่งหลังของปี อย่างไรก็ตามบริษัทบางรายได้ปิดกิจการ
หรือย้ายบริษัทไปตั้งที่อื่นแทน
รวมถึงบริษัทแม่ของบางรายยังไม่มีการเพิ่มยอดการผลิตให้กับฐานการผลิตในไทยเท่าที่ควร
นอกจากนี้ยังได้รับผลกระทบจากปัญหาวิกฤติเศรษฐกิจโลกที่ยังไม่ฟื้นตัว

อุตสาหกรรมไฟฟ้าในปี 2555 มีดัชนีผลผลิตอยู่ที่ระดับ 123.71 เพิ่มขึ้น 7.52 เมื่อเทียบกับปีก่อน
โดยสินค้าเครื่องใช้ไฟฟ้าส่วนใหญ่มีการปรับตัวเพิ่มขึ้น
เครื่องใช้ไฟฟ้าสำคัญที่มีการปรับตัวเพิ่มขึ้นมากที่สุด คือ สายไฟฟ้า เพิ่มขึ้นร้อยละ 41.12
เมื่อเทียบกับปีก่อน จากภาวะการก่อสร้างทั้งของเอกชนในโครงการก่อสร้างที่อยู่อาศัย (บ้าน
คอนโดมิเนียม) และภาครัฐในโครงสร้างพื้นฐานที่ขยายตัว เช่น รถไฟฟ้าขนส่งมวลชน
ระบบจำหน่ายไฟฟ้า จึงทำให้ความต้องการใช้สายไฟฟ้าเพิ่มขึ้น รองลงมา คือ เครื่องปรับอากาศ
ตู้เย็น เพิ่มขึ้นร้อยละ 9.13 18.40ตามลำดับเมื่อเทียบกับปีก่อน
มาจากสภาพอากาศที่ค่อนข้างร้อนในปีนี้ ทำให้ความต้องการทั้งในประเทศและต่างประเทศเพิ่มขึ้น

อุตสาหกรรมอิเล็กทรอนิกส์ในปี 2555 มีดัชนีผลผลิตอยู่ที่ระดับ 346.56 ลดลงร้อยละ 20.11
เมื่อเทียบกับปีก่อน ซึ่งเป็นการปรับลดลงในทุกกลุ่มสินค้าอิเล็กทรอนิกส์ โดย ในกลุ่ม Monolithic
Integrated Curcuits มีการปรับตัวลดลงมากที่สุดถึงร้อยละ 56.12
รองลงมาคือSemiconductor Devices Transisters และ HDD ปรับตัวลดลงร้อยละ 49.27
20.01

ตามลำดับเนื่องจากอุตสาหกรรมอิเล็กทรอนิกส์ส่วนใหญ่อยู่ในนิคมอุตสาหกรรม
ทำให้ได้รับผลกระทบจากปัญหาอุทกภัย
ซึ่งในช่วงต้นปีอยู่ระหว่างการฟื้นฟูให้สามารถกลับมาผลิตได้นอกจากนี้ บริษัทบางรายปิดกิจการ
หรือย้ายการผลิตไปอยู่ที่อื่นแทนทั้งในประเทศและต่างประเทศรวมถึงความไม่มั่นใจว่าจะประสบอุทกภัยในปีนี้หรือไม่
ทำให้บริษัทแม่โดยเฉพาะกลุ่ม HDDชะลอการผลิตในประเทศไทย
แต่ไปเพิ่มยอดการผลิตฐานการผลิตในประเทศอื่นแทน เพื่อลดความเสี่ยงที่จะเกิดขึ้น

สถานการณ์การส่งออกสินค้าอุตสาหกรรม เดือนธันวาคม ปี 2555

จากรายงานประจำเดือนตุลาคม 2555 ของสำนักงานเศรษฐกิจอุตสาหกรรม รายงานว่า มูล ค่า ก
า ร ส่ง อ อ ก สิน ค้า อิเ ล็ก ท ร อ นิก ส์ใ น เ ดือ น ม ก ร า ค ม -ตุล า ค ม ปี 2
5 5 5 มีมูล ค่า 26,199.66 ล้านเหรียญสหรัฐ ปรับตัวลดลงร้อยละ 5.50
เมื่อเทียบกับช่วงเดียวกันของปีก่อน มูลค่าส่งออกสินค้าอิเล็กทรอนิกส์
ในสามไตรมาสแรกปรับตัวลดลงค่อนข้างมาก เนื่องจากผู้ผลิตยังไม่ฟื้นตัวจากการประสบอุทกภัย
แต่ไตรมาสที่ 4 มูลค่าส่งออกปรับตัวสูงขึ้นค่อนข้างมากเมื่อเทียบกับช่วงเวลาเดียวกันของปีก่อน
อุตสาหกรรมอิเล็กทรอนิกส์อยู่ระหว่างการฟื้นฟูกิจการ และมีบริษัทบางรายปิดกิจการ
หรือย้ายกิจการไปอยู่ที่อื่นแทน ทำให้มูลค่าการส่งออกไม่สูงมากนัก
สินค้าอิเล็กทรอนิกส์ที่มีมูลค่าการส่งออกสูงสุด 3 อันดับแรก ได้แก่
อุปกรณ์ประกอบของเครื่องคอมพิวเตอร์ วงจรรวมและไมโครแอสแซมบลี
เครื่องส่ง-เครื่องรับวิทยุโทรเลข วิทยุโทรศัพท์ เครื่องเรดาห์

อุตสาหกรรมอิเล็กทรอนิกส์และชิ้นส่วนอิเล็กทรอนิกส์

การเติบโตของอุตสาหกรรมอิเล็กทรอนิกส์ขึ้นอยู่กับสภาวะเศรษฐกิจโลกและการขยายตัวของอุตสาหกรรมทุกประเภท
ที่ใช้อุปกรณ์อิเล็กทรอนิกส์เป็นส่วนประกอบพื้นฐาน เช่น อุตสาหกรรมการผลิตเครื่องคอมพิวเตอร์
(Computer) อุตสาหกรรมผลิตเครื่องมือสื่อสาร (Communication) อุตสาหกรรมยานยนต์
(Automotive) อุตสาหกรรมสินค้าอุปโภค (Consumer)
รวมถึงอุตสาหกรรมอื่นๆของผลิตภัณฑ์ที่มีเทคโนโลยีสูง สำหรับประเทศไทยนั้น
อุตสาหกรรมผลิตชิ้นส่วนอิเล็กทรอนิกส์มีบทบาทสำคัญต่อเศรษฐกิจของประเทศไทยมาโดยตลอด อีกทั้ง
ยังเป็นฐานการผลิตที่สำคัญในภูมิภาคอาเซียน

[]

  ข้อมูล : กรมศุลกากร, ธันวาคม 2555

  ที่มา : สถาบันไฟฟ้าและอิเล็กทรอนิกส์

อุตสาหกรรมฮาร์ดดิสก์

ความต้องการฮาร์ดดิสก์ไดรฟ์โลกคงที่เป็นครั้งแรกในรอบ 10 ปี
จากเดิมผลกระทบแย่สุดแค่เติบโตลดลง ล่าสุดตัวเลขกำลังผลิตรวมเหลือ140 ล้านชิ้นต่อไตรมาส
แนวโน้มจะลดลงอีกในปี 56 ขณะที่ฐานผลิตในไทยเหลือผู้เล่นรายใหญ่ 2 กลุ่ม เวสเทิร์นดิจิตอล
และซีเกท สืบเนื่องผู้ผลิต ฮาร์ดดิสก์ไดรฟ์ (Hard Disk Drive : HDD)ของโลก
ต่างเข้ามาปักหลักในไทยเกือบทั้งหมด ตั้งแต่ เวสเทิร์นดิจิตอล(WD) ,ซีเกท(
Seagate),โตชิบา,ฮิตาชิ ทำให้ไทยกลายเป็นฐานการผลิตฮาร์ดดิสก์ไดรฟ์อันดับหนึ่งของโลก
และต้องสะดุดลงในช่วงที่ไทยเผชิญกับมหาอุทกภัยปลายปี 2554 โรงงานหลายแห่งถูกน้ำท่วม
โดยผลกระทบที่เกิดขึ้นเป็นช่วงเดียวกับที่ประเทศไทยต้องเผชิญกับผลต่อเนื่องจากวิกฤติเศรษฐกิจโลกด้วย
ทำให้จำนวนออร์เดอร์กลุ่มอิเล็กทรอนิกส์และชิ้นส่วนจากสหรัฐอเมริกาและประเทศในโซนยุโรปมีคำสั่งซื้อลดลง

สถานการณ์การผลิตอิเล็กทรอนิกส์และชิ้นส่วนปี 2556 ว่า
ความต้องการฮาร์ดดิสก์ไดรฟ์มีแนวโน้มการเติบโตอยู่ในทิศทางลดลงหรือคงที่
จากที่ผ่านมาหากเกิดเหตุเลวร้ายสุดที่กระทบกับอุตสาหกรรมดังกล่าว
ก็จะกระทบเพียงเติบโตลดลงเท่านั้น โดยสาเหตุผลกระทบที่เกิดขึ้นในขณะนี้ส่วนใหญ่มาจากผลกระทบหลัก
3 ส่วนคือ

 1.จากผลต่อเนื่องของวิกฤติเศรษฐกิจโลกที่ทำให้คำสั่งซื้อฮาร์ดดิสก์ไดรฟ์ลดลง

2. ปลายปี 2554 ฐานผลิตที่สำคัญของไทยถูกน้ำท่วมหนัก
ทำให้ออร์เดอร์ของอิเล็กทรอนิกส์และชิ้นส่วนได้รับผลกระทบทันที
ทำให้คู่ค้าหันไปซื้อสินค้าจากฐานผลิตอื่นแทนจนถึงขณะนี้บางรายออร์เดอร์ยังไม่กลับมาสู่ภาวะปกติ 

3.การเปลี่ยนแปลงของเทคโนโลยีที่ไปเร็วมาเร็ว โดยสินค้าบางอย่างไม่ได้ใช้ฮาร์ดดิสก์ไดรฟ์ เช่น
โทรศัพท์มือถือ หรือแท็บเลต ที่ตลาดกำลังเติบโต มีหน่วยเก็บความจำเป็นเอสดี
การ์ด ส่วนกลุ่มที่ใช้ฮาร์ดดิสก์จะเป็นโน้ตบุ๊ก, คอมพิวเตอร์ตั้งโต๊ะที่ใช้ฮาร์ดดิสก์ไดรฟ์จำนวนมาก
แต่ตลาดกลุ่มนี้ไม่โตแบบที่ผ่านมาส่งผลกระทบต่อเนื่อง
ทำให้ไม่มีการขยายตัวของตลาดฮาร์ดดิสก์ไดรฟ์ในปี 2556
เปรียบเทียบกับในอดีตจะมีการเติบโตสูงตั้งแต่ 10-15% ต่อปี

ทั้งนี้หากพิจารณาจากตัวเลขการเติบโตของตลาดฮาร์ดดิสก์ไดรฟ์ในช่วงไตรมาสสุดท้ายปี 2555
พบว่ามีปริมาณ 140 ล้านชิ้นต่อไตรมาส
เปรียบเทียบช่วงก่อนน้ำท่วมมีปริมาณฮาร์ดดิสก์ไดรฟ์ในตลาดโลก170-180 ล้านชิ้นต่อไตรมาส
หรือต่อปีมีปริมาณ 600-700 ล้านชิ้น
ในจำนวนนี้จะเป็นฮาร์ดดิสก์ไดรฟ์ที่มาจากฐานการผลิตในประเทศไทย 40-50% โดยผู้หลัก 3
รายคือเวสเทิร์นดิจิตอล (WD) ,ซีเกท และโตชิบาส่งออกให้ตลาดโลกราว 40%
และมียอดการส่งออกกว่า 12,000 ล้านดอลลาร์สหรัฐฯต่อปี

แต่ปีนี้ฐานการผลิตฮาร์ดดิสก์ไดรฟ์ในไทยจะเหลือผู้เล่นรายใหญ่อยู่เพียง2
กลุ่มคือ1.เวสเทิร์นดิจิตอลที่รวมตัวกับฮิตาชิไปก่อนหน้านี้ 2.ซีเกท ที่เข้าซื้อกิจการของ "ซัมซุง"
ทำให้การผลิตฮาร์ดดิสก์ไดรฟ์ในไทยเหลือผู้ผลิตหลักเพียง 2 แบรนด์ คือ WD และซีเกท 
ส่วนโตชิบา ประเทศไทย ก่อนหน้านี้ก็มีการรวมกับเวสเทิร์นดิจิตอลไปก่อนแล้ว 
จากที่ภาพรวมของตลาดฮาร์ดดิสก์ไดรฟ์โลกก่อนน้ำท่วม  เวสเทิร์นดิจิตอลครองส่วนแบ่ง 30% ซีเกท
30% ฮิตาชิ 18% โตชิบา 11% และ ซัมซุง ราว 10% " ปี 2556
ผู้ประกอบการกลุ่มอิเล็กทรอนิกส์และชิ้นส่วนที่มีฐานการผลิตอยู่ในประเทศไทยจะต้องมีการปรับตัวใน
3 ส่วนหลักด้วยกันคือ

1. บางรายไม่มีนโยบายรับพนักงานใหม่เข้ามา หลังจากที่ต้องแบกภาระค่าแรงขั้นต่ำที่สูงขึ้น

2. มีการพัฒนาฝีมือแรงงานให้มีทักษะสูงขึ้น

3.บางบริษัทได้รับนโยบายจากบริษัทแม่ให้กระจายความเสี่ยงไปยังฐานการผลิตในประเทศอื่น เช่น
มาเลเซีย อินโดนีเซีย จีน และลดกำลังผลิตในไทยลงจาก 100% เหลือ60-70% เป็นต้น

ภาวะการแข่งขันของธุรกิจอุตสาหกรรมอิเล็กทรอนิกส์และอุปกรณ์ไฟฟ้า

สำหรับแผงวงจรอิเล็กทรอนิกส์ (Printed circuit Board
)ในการแข่งขันในตลาดโลกนับว่ามีการแข่งขันที่ค่อนข้างรุนแรง
โดยเฉพาะการแข่งขันจากประเทศจีนซึ่งมีความได้เปรียบด้านต้นทุนการผลิต
และยังเป็นผู้ผลิตสินค้าให้กับบริษัทต่างๆ ในประเทศสหรัฐอเมริกา ประเทศในกลุ่มสหภาพยุโรป
และประเทศญี่ปุ่น ซึ่งแม้ว่าความกดดันทางด้านราคาที่เกิดจากผู้ผลิต PCB
ในจีนที่ทำให้มีการผลิตสินค้าราคาถูกเข้าสู่ตลาดเพิ่มมากขึ้นและส่งผลให้เกิดการเปรียบเทียบราคาทางอ้อม
แต่ผลิตภัณฑ์แผ่นพิมพ์วงจรอิเล็กทรอนิกส์ที่ผลิตในประเทศจีนไม่ใช่คู่แข่งโดยตรงของบริษัท
เนื่องจากผู้ผลิตในประเทศจีนจะเน้นกลุ่มตลาดสินค้าระดับล่างเพราะเทคโนโลยีในการผลิตที่ใช้เป็นแบบ
Mass Production ซึ่งเน้นการผลิตในปริมาณมาก มีต้นทุนต่ำ
และมีมาตรฐานคุณภาพสินค้าที่ต่ำกว่าเมื่อเทียบกับประเทศไทย ซึ่งบริษัทนับว่าเป็นผู้ผลิต PCB
ที่ใช้เทคโนโลยีสูงซึ่งหากสามารถควบคุมต้นทุนการผลิตได้ดีจะไม่ได้รับผลกระทบดังกล่าวเนื่องจากเป็นการแข่งขันที่เน้นด้านคุณภาพและความน่าเชื่อถือมากกว่าการแข่งขันทางด้านราคา
นอกจากนี้ ต้นทุนการผลิตของประเทศจีนก็มีแนวโน้มสูงขึ้น
ประเทศไทยจึงยังมีความได้เปรียบในการผลิตแผงวงจรเครื่องใช้ไฟฟ้าและอิเล็กทรอนิกส์เมื่อเทียบกับคู่แข่งในอาเซียนอื่น
ๆ นอกจากนี้ การขยายตัวของบริษัทรับจ้างประกอบแผงวงจรอิเล็กทรอนิกส์ (Contracted
electronic manufacturing : CEM)
ทำให้ประเทศไทยซึ่งนับเป็นตลาดหลักของการรับจ้างประกอบแผงวงจรอิเล็กทรอนิกส์ที่สำคัญมีโอกาสเติบโตในอนาคต
และ ทางบริษัทฯ ได้รับความไว้วางใจจากลูกค้าทั้งในและต่างประเทศให้ผลิตอย่างต่อเนื่อง

สำหรับระยะยาวมองว่าอุตสาหกรรมอิเล็กทรอนิกส์ในประเทศไทยจะต้องมาปรับกลยุทธ์ใหม่เพื่อรักษาฐานการผลิตกลุ่มนี้ให้อยู่กับไทยต่อไป
โดยกลยุทธ์ที่สำคัญคือการนำเทคโนโลยีขั้นสูงเข้ามาผลิต
ก็จะเกิดความท้าทายเพราะเทคโนโลยีมีการเปลี่ยนแปลงอยู่ตลอดเวลา
โดยใช้แรงงานที่มีทักษะมากขึ้นซึ่งตรงนี้จะเกิดขึ้นได้ก็ต้องอาศัยความร่วมมือระหว่างภาครัฐ
ภาคเอกชน และการศึกษา รวมถึงการให้ความสำคัญกับระบบซัพพลายเชนให้เข้มแข็งขึ้น

กลยุทธ์การแข่งขันของอุตสาหกรรมผลิตและจัดจำหน่ายแผงวงจรอิเล็กทรอนิกส์และอุปกรณ์ไฟฟ้า

1)  การใช้เทคโนโลยีการผลิตที่สามารถรองรับการปรับเปลี่ยนการผลิตสินค้ารูปแบบใหม่
    บริษัทมีนโยบายลงทุนในเครื่องจักรที่มีเทคโนโลยีที่ทันสมัยอย่างสม่ำเสมอ
    เพื่อการรองรับการผลิตผลิตภัณฑ์ที่มีความซับซ้อนของลูกค้า ทั้งนี้ โรงงานผลิตสินค้าของบริษัท
    ยังมีมาตรฐานการผลิตได้รับใบรับรองมาตรฐาน ISO 9001:2000
    จากสถาบันรับรองมาตรฐาน SGS (THAILAND) LIMITED SYSTEM & SERVICE
    CERTIFICATION ซึ่งทำให้ลูกค้ามั่นใจว่าบริษัทมีกระบวนการผลิตที่มีมาตรฐาน นอกจากนี้
    ยังมีการบริหารสายการผลิตให้สามารถรองรับการปรับเปลี่ยนเพื่อการผลิตสินค้ารูปแบบใหม่
    เพื่อให้สามารถใช้เครื่องจักรได้อย่างมีประสิทธิภาพภายใต้คำสั่งซื้อที่มีการเปลี่ยนแปลง
    และยังสามารถรองรับการผลิตให้กับผลิตภัณฑ์ต่าง ๆ ของบริษัทด้วย

2)  มีกำลังการผลิตที่เพียงพอที่รองรับความต้องการสั่งซื้อเป็นจำนวนมาก
    บริษัทมีการลงทุนอย่างสม่ำเสมอเพื่อนำเทคโนโลยีระดับสูงมาใช้ในกระบวนการผลิต
    ทั้งนี้เพื่อให้มีกำลังการผลิตที่เพิ่มขึ้น
    และมีความสามารถในการผลิตก้าวทันเทคโนโลยีของผลิตภัณฑ์ที่เปลี่ยนแปลง
    และสามารถรักษาโอกาสในการแข่งขันได้

3)  เน้นความหลากหลายของสินค้า และ มีราคาที่สามารถแข่งขันได้
    ปัจจุบันบริษัทและกลุ่มบริษัทฯในเครือมีผลิตภัณฑ์เพื่อการจัดจำหน่ายมากกว่า 10,000 รายการ
    และบริษัทให้ความสำคัญในการแข่งขันด้านราคา
    โดยพยายามที่จะรักษาระดับต้นทุนการผลิตให้สามารถแข่งขันได้
    โดยทำข้อตกลงกับเจ้าของเทคโนโลยีการผลิตรายหนึ่ง ให้บริษัทสามารถสั่งซื้อวัตถุดิบผ่านได้
    เพื่อให้ได้ประโยชน์จากการประหยัดต่อขนาด (Economy of Scale)
    ประกอบกับการควบคุมต้นทุนการผลิตในส่วนต่าง ๆ
    ให้อยู่ในระดับที่บริษัทสามารถแข่งขันด้านราคาได้

4)  การมุ่งเน้นบริการหลังการขายที่ต่อเนื่อง และรักษาความพึงพอใจของลูกค้า บริษัท
    มุ่งเน้นการให้บริการหลังการขายที่ต่อเนื่องโดยฝ่ายบริการลูกค้าของบริษัท
    และการได้รับการสนับสนุนจากตัวแทนจำหน่ายที่ครอบคลุมทั่วประเทศ เช่น
    การให้คำแนะนำในการใช้ผลิตภัณฑ์ด้วยความเชี่ยวชาญ
    การให้บริการด้านอะไหล่ที่มีสำรองอย่างเพียงพอ และมีบริการซ่อมแซมแก้ไขที่รวดเร็ว
    ส่งผลให้ลูกค้าเกิดความรู้สึกที่ดีต่อการใช้ผลิตภัณฑ์ของบริษัท เป็นการทำให้ลูกค้าจดจำตราสินค้า
    เกิดความเชื่อถือ และเกิดความมั่นใจในการใช้ผลิตภัณฑ์หรือบริการของบริษัท
    ส่งผลให้บริษัทมีรายได้ นอกจากนี้บริษัทยังสร้างความสัมพันธ์ที่ดีกับลูกค้า
    ด้วยการสำรวจความพึงพอใจของลูกค้าเพื่อการปรับปรุงบริการให้ดีขึ้น

กลุ่มลูกค้าเป้าหมายของธุรกิจอุตสาหกรรมผลิตและจัดจำหน่ายแผงวงจรอิเล็กทรอนิกส์และอุปกรณ์ไฟฟ้า

สำหรับธุรกิจผลิตและประกอบแผงวงจรอิเล็กทรอนิกส์และอุปกรณ์ไฟฟ้าภายใต้ตราสินค้าของลูกค้า
บริษัทจะมุ่งเน้นกลุ่มลูกค้าเป้าหมายเป็นกลุ่มผู้ผลิตสินค้าต้นแบบ (Original Electronics
Manufacturing: OEM)
ซึ่งเป็นเจ้าของตราสินค้าจากต่างประเทศที่มีฐานการผลิตสินค้าในประเทศไทย
โดยในปัจจุบันบริษัทมีลูกค้าอยู่ในหมวดอุตสาหกรรมต่างๆ ได้แก่ ผู้ผลิตเครื่องปรับอากาศ (บริษัท
ไดกิ้น อินดัสตรี้ (ประเทศไทย) จำกัด และ บริษัท โตชิบา แคเรียร์ (ประเทศไทย) จำกัด)
ผู้ผลิตฮาร์ดดิสก์ (บริษัท เวสเทิร์น ดิจิตอล (ประเทศไทย) จำกัด) นอกจากนี้
บริษัทยังมีนโยบายที่จะขยายฐานลูกค้าที่เป็นผู้จำหน่ายอุปกรณ์อิเล็กทรอนิกส์ ต่าง ๆ
ที่ให้บริษัทเป็นผู้ผลิตสินค้าในลักษณะรับเหมาผลิต (Turnkey) มากขึ้น

กลุ่มลูกค้าเป้าหมายของธุรกิจจัดจำหน่ายชิ้นส่วนอิเล็กทรอนิกส์ ได้แก่ ผู้ผลิตสินค้าอิเล็กทรอนิกส์
และเครื่องใช้ไฟฟ้า โดยสามารถแบ่งได้เป็น 2 ประเภท คือ ผู้ประกอบการภายในประเทศ
และบริษัทข้ามชาติที่มีฐานการผลิตในประเทศไทย
โดยหากไม่นับรวมการจำหน่ายให้กับบริษัทในเครือแล้ว ลูกค้าส่วนใหญ่ของบริษัท
คือผู้ผลิตเครื่องใช้ไฟฟ้าต่างๆ ได้แก่เครื่องปรับอากาศ พัดลม โทรทัศน์ เครื่องเสียง
และมีลูกค้าเป็นโรงงานจากประเทศญี่ปุ่น และประเทศไต้หวัน เป็นต้น

การจำหน่ายและช่องทางการจำหน่ายธุรกิจอุตสาหกรรมผลิตและจัดจำหน่ายแผงวงจรอิเล็กทรอนิกส์และอุปกรณ์ไฟฟ้า

สำหรับธุรกิจผลิตและประกอบแผงวงจรอิเล็กทรอนิกส์และอุปกรณ์ไฟฟ้า ภายใต้ตราสินค้าของลูกค้า
ปัจจุบัน บริษัทจะเน้นการจำหน่ายทางตรงเป็นหลัก
เนื่องจากบริษัทต้องการนำเสนอประสบการณ์ในการรับงานของบริษัท เทคโนโลยีการผลิต
กระบวนการผลิต วิธีการเก็บวัตถุดิบ ประสบการณ์ของทีมงาน และผู้บริหาร
เพื่อทำให้ลูกค้าไว้วางใจให้บริษัทผลิตสินค้า ดังนั้น
ลูกค้าจะมีการเข้ามาเยี่ยมชมหรือตรวจสอบโรงงานก่อนมีการตกลงให้บริษัทผลิตสินค้าให้
และลูกค้าบางรายอาจจะมีการส่งทีมงานฝ่ายเทคนิคเข้าทำงานร่วมกับฝ่ายผลิตของบริษัทเพื่อร่วมวางแผนด้วย
โดยที่กระบวนการผลิตสินค้าประกอบด้วย การออกแบบกระบวนการผลิต
และวิเคราะห์ต้นทุนในการผลิตเพื่อทำข้อเสนอให้กับลูกค้า การผลิตสินค้าตัวอย่าง (Pilot Run)
จนถึงการเริ่มดำเนินการผลิตและส่งมอบสินค้าตามคำสั่งซื้อของลูกค้า นอกจากนี้
บริษัทยังใช้ช่องทางการหาลูกค้าใหม่ โดยการประชาสัมพันธ์ผ่านเวปไซต์ของบริษัท คือ
www.forth.co.th การแนะนำและชักชวนจากกลุ่มลูกค้าปัจจุบันของบริษัท
และจากการแนะนำโดยผู้บริหารของบริษัท เป็นต้น

สำหรับช่องทางการจำหน่ายของธุรกิจจัดจำหน่ายชิ้นส่วนอิเล็กทรอนิกส์ของบริษัท
ส่วนใหญ่จะติดต่อโดยทางตรง (Direct)
โดยมีการใช้พนักงานขายของบริษัทเพื่อติดต่อและทำการตลาดกับลูกค้าที่เป็นโรงงานผลิต
โดยบริษัทมีพนักงานขายจำนวน 45 คน ผลิตภัณฑ์ที่เกี่ยวกับอิเล็กทรอนิกส์ต่าง ๆ
มีการกำหนดเป้าหมายของยอดขายไว้ ทั้งที่เป็นการขยายฐานลูกค้าเดิม
หรือเป็นการขยายตลาดเพื่อเพิ่มฐานลูกค้าใหม่ นอกจากนี้บริษัทยังมีช่องทางการจำหน่ายได้แก่
การจำหน่ายปลีก ณ ที่ตั้งสาขาของ ES จำนวน 2 สาขา
ซึ่งมุ่งเน้นจำหน่ายให้กับลูกค้าทั่วไปและลูกค้าโรงงาน
นอกจากนี้ยังมีการเผยแพร่ข้อมูลและสามารถสั่งซื้อผ่านทางเวปไซต์ คือ www.es.co.th
เพื่อเป็นการประชาสัมพันธ์ และแสดงให้เห็นผลิตภัณฑ์ที่จำหน่าย และการจัดทำ เวปลิ้งค์
เพื่อเชื่อมโยงให้มีผู้เข้าชมและสั่งซื้อสินค้าผ่านเวปไซต์ของ ES เพิ่มขึ้น

1.  ธุรกิจโทรคมนาคม

แนวโน้มอุตสาหกรรมโทรคมนาคมของประเทศไทยนั้นในปี 2555 คาดว่าจะเติบโตประมาณ 5%
ใกล้เคียงกับการขยายตัวของภาพรวมเศรษฐกิจของประเทศที่ชลอตัวลง อย่างไรก็ตาม
ประเทศไทยยังได้รับผลประโยชน์จากการเปิดภาคเสรีโทรคมนาคมที่มากขึ้น
รวมถึงการการขยายตัวของตลาด Smart Phone
และพฤติกรรมของผู้บริโภคที่เปลี่ยนมาใช้บริการทางข้อมูลมากขึ้น
ทั้งนี้หากผู้ใช้บริการหลักสามารถเปิดบริการ 3G ได้ ก็ช่วยพลิกโฉมธุรกิจโทรคมนาคมให้ดีขึ้น

ตลาดโทรศัพท์พื้นฐาน (Fixed line)

ตามรายงานของ สำนักงานกิจการคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ กล่าวว่า จำนวนผู้ใช้บริการ มีแนวโน้มลดลงตั้งแต่ช่วงปี 2551
เป็นต้นมา โดย ณ สิ้นปี 2555 มี จำนวนผู้ลงทะเบียนใช้ บริการประมาณ 6,391,030 เลขหมาย
ซึ่งมีแนวโน้มลดลงทุกปี (ดูตารางประกอบ)ตลาดบริการโทรศัพท์ประจำที่มีการแข่งขันในระดับต่ำ
และมีส่วนแบ่งการตลาดกระจุกตัวอยู่ที่ผู้นำตลาดค่อนข้างมาก
ซึ่งอาจเป็นผลมาจากเงื่อนไขของสัญญาร่วมการงาน และ
ลักษณะการผูกขาดโดยธรรมชาติในตลาดบริการโทรศัพท์ประจำที่
ทำให้มีจำนวนผู้เล่นในตลาดน้อยราย (Oligopoly) ส่งผลทำให้
ผู้ให้บริการหลักจัดทำรายการส่งเสริมการขายเพื่อมุ่งหวังรักษาฐานลูกค้าเดิมไว้ อาทิเช่น
ยังคงมีการให้สิทธิโทรฟรีไม่จำกัดหรืออัตราค่าบริการพิเศษสำหรับการโทรออก
เมื่อผู้ใช้บริการจ่ายค่าบริการรายเดือนตามรายการส่งเสริมที่กำหนด

ตาราง : จำนวนผู้ใช้บริการโทรศัพท์ประจำที่ ตั้งแต่ปี 2550 –ปี 2555

+--------------+------------------+-----------------+-----------------+
|   ปี          |   ในเมือง         |   ต่างจังหวัด      |   รวมทั้งหมด      |
+--------------+------------------+-----------------+-----------------+
|   2550       |   4,016,333      |   3,547,019     |   7,563,352     |
+--------------+------------------+-----------------+-----------------+
|   2551       |   3,834,996      |   3,559,353     |   7,394,349     |
+--------------+------------------+-----------------+-----------------+
|   2552       |   3,701,448      |   3,503,488     |   7,204,936     |
+--------------+------------------+-----------------+-----------------+
|   2553       |   3,570,820      |   3,354,024     |   6,924,844     |
+--------------+------------------+-----------------+-----------------+
|   2554       |   3,477,139      |   3,184,035     |   6,661,174     |
+--------------+------------------+-----------------+-----------------+
|   2555       |   3,391,002      |   3,000,028     |   6,391,030     |
+--------------+------------------+-----------------+-----------------+

ที่มา : ศูนย์ข้อมูลและวิจัยเศรษฐกิจโทรคมนาคม

ตลาดบริการโทรศัพท์เคลื่อนที่ภายในประเทศ

ตลาดบริการโทรศัพท์เคลื่อนที่ภายในประเทศโดยมีการขยายตัวอย่างต่อเนื่องตามฐานลูกค้า
ที่เติบโตในระยะปานกลาง โดยจำนวนผู้ใช้บริการยังคงมีแนวโน้มเพิ่มขึ้นอย่างต่อเนื่อง โดย ปี
2555 อยู่ที่ 84.07 ล้านราย เพิ่มขึ้น ปี 2554 อยู่ที่ 77.60 ล้านราย โดยการเพิ่มขึ้น
ดังกล่าวส่วนใหญ่เป็นผลมาจากการเพิ่มขึ้นของจำนวนเลข หมายของบริการประเภท ทั้งPre-paid
และ post paid และการบริการที่ยังคงเติบโตต่อเนื่องได้แก่การใช้งาน SMS และ MMS Other
Data (การใช้อินเทอร์เน็ตผ่าน GPRS และ 3G) รวมถึงบริการรับส่งข้อมูลอื่นๆ
มีการขยายตัวเพิ่มมากขึ้นเรื่อยๆ อย่างไรก็ตาม
โอกาสที่การแข่งขันในตลาดโทรศัพท์เคลื่อนที่จะมีแนวโน้มสูงขึ้นและน่าจับตามอง
ต่อเมื่อมีการขยายโครงข่าย 3G
และการจัดสรรคลื่นความถี่ให้ครอบคลุมทั้งทางด้านพื้นที่ให้บริการและเทคโนโลยีเพื่อให้ผู้ใช้บริการมีทางเลือกมากขึ้นและผู้ให้บริการรายใหม่เข้ามาแข่งขันมากขึ้นในตลาด

ตาราง : แนวโน้มจำนวนผู้ใช้บริการโทรศัพท์เคลื่อนที่ ตั้งแต่ ปี 2550 – 2555

  ----------- ------------ ------------ ------------ ------------ ------------ ------------
  ปี           2550         2551         2552         2553         2554         2555

  Post-Paid   5,484,434    6,481,372    7,050,943    7,256,473    7,969,659    9,936,779

  Pre-Paid    47,489,560   55,355,792   58,901,370   64,469,827   69,635,079   74,138,256

  Total       52,973,994   61,837,164   65,952,313   71,726,300   77,604,738   84,075,036
  ----------- ------------ ------------ ------------ ------------ ------------ ------------

ตาราง : อัตราการเปลี่ยนแปลงของผู้ใช้บริการโทรศัพท์ ตั้งแต่ ปี 2550 – 2555

  ---------------- --------- -------- -------- -------- -------- ---------
  ปี                2550      2551     2552     2553     2554     2555

  Post-Paid        (3.48%)   6.02%    1.24%    2.01%    1.93%    10.97%

  Pre-Paid         6.55%     3.15%    2.07%    3.03%    0.68%    3.09%

  Growth Rate      5.42%     3.45%    1.98%    2.92%    0.81%    3.96%
  ---------------- --------- -------- -------- -------- -------- ---------

ที่มา : ศูนย์ข้อมูลและวิจัยเศรษฐกิจโทรคมนาคม

ตลาดบริการเชื่อมต่ออินเทอร์เน็ต (Internet Access)

ปัจจุบันบริการอินเทอร์เน็ตได้กลายเป็นบริการพื้นฐานที่นำไปสู่การพัฒนาประเทศในการสร้างสังคมความรู้และพัฒนานวัตกรรมทางเทคโนโลยี
โดยที่บริการอินเทอร์เน็ตความเร็วสูงเป็นแรงขับเคลื่อนหลักที่ทำให้ตลาดอินเทอร์เน็ตมีอัตราการขยายตัวต่อเนื่องทุกปีอย่างแพร่หลาย
โดยมีผู้ให้บริการอินเทอร์เน็ตความเร็วสูงราย ใหญ่จำนวน 3 ราย คือ บมจ. ทีโอที (TOT) บจก.
ทรู อินเทอร์เน็ต (True Internet) และ บจก. ทริปเบิลที บอร์ด แบนด์ (3BB) และ
มีจำนวนผู้ลงทะเบียนใช้บริการอินเทอร์เน็ตความเร็วสูงประเภทบุคคลทั่ว ไป (Individual หรือ
Access) และผู้ใช้ผ่าน Corporate Internet Business เพิ่มขึ้น อย่างต่อเนื่อง โดย ณ สิ้น
ปี 2555 มีผู้ลงทะเบียนทั้ง สิ้น 4.36 ล้านราย

ตาราง : แนวโน้มจำนวนผู้ใช้บริการอินเทอร์เน็ต ตั้งแต่ ปี 2550 – 2555

  -------------- -------------- -------------- -------------- --------------
  ปี              1 Q            2Q             3Q             4Q

  2550           1,019,581      1,091,779      1,258,820      1,293,341

  2551           1,663,270      1,796,409      1,937,281      2,072,799

  2552           2,179,340      2,320,876      2,473,728      2,624,278

  2553           2,750,309      2,864,977      3,027,098      3,188,618

  2554           3,348,899      3,489,796      3,553,303      3,791,313 

  2555           3,929,278      4,054,084      4,181,097      4,357,398

                                                              

                                                              
  -------------- -------------- -------------- -------------- --------------

ที่มา : ศูนย์ข้อมูลและวิจัยเศรษฐกิจโทรคมนาคม

ในตลาดบริการอินเทอร์เน็ต มีทั้งพฤติกรรมทางด้านราคาและมิใช่ทางด้านราคา กล่าวคือ
ผู้ให้บริการรายใหญ่บางรายได้เพิ่มรายการส่งเสริมการขายที่หลากหลาย
เพื่อเพิ่มโอกาสในการเข้าถึงของกลุ่มผู้ใช้บริการที่มีรายได้ไม่สูงมากนัก ตัวอย่างเช่น
มีการนำเสนอการใช้งานแบบรายเดือนเหมาจ่ายที่ต่ำลง
และคิดการใช้บริการในแบบรายชั่วโมงสำหรับผู้ที่ต้องการใช้งานแต่มีจำนวนชั่วโมงการใช้งานไม่สูงมากนัก
รวมถึงการนำเสนอรายการส่งเสริมการขายบริการอินเตอร์เน็ตความเร็วสูงร่วมกับบริการประเภทอื่น
(Bundle services) ยกตัวอย่างเช่น ร่วมกับบริการโทรศัพท์เคลื่อนที่ บริการ Net sim
หรือแม้กระทั่งบริการ WiFi hotspot

มูลค่าตลาดบริการสื่อสาร จำแนกประเภทบริการสื่อสารเพื่อให้สามารถเปรียบเทียบข้อมูลระหว่างปี

[]

ที่มา สรุปผลการสำรวจตลาดเทคโนโลยีสารสนเทศและการสื่อสารของประเทศไทยประจำปี 2554
และประมาณการปี 2555

ตลาดบริการโทรศัพท์ประจำที่ (Fixed Line Service)

ตลาดบริการโทรศัพท์ประจำที่ปี 2554 มีมูลค่า 22,444 ล้านบาท
ซึ่งเป็นอัตราการเติบโตที่ลดลงจากปี 2553 ร้อยละ 3.3 เนื่องจากในช่วงไตรมาส 4 ของปี 2554
ได้รับผลกระทบจากปัจจัยลบเรื่องของอุทกภัยที่ส่งผลให้ผู้ให้บริการส่วนใหญ่ยกเว้นค่าบริการสำหรับพื้นที่ประสบอุทกภัย
ทำให้มูลค่าตลาดในปี 2554 มีอัตราการเติบโตลดลง อย่างไรก็ตาม
คาดว่ามูลค่าของตลาดบริการโทรศัพท์ประจำที่จะมีการเติบโตในทิศทางที่ลดลงอีกในปี 2555
โดยคาดการณ์ว่าจะมีมูลค่าตลาดลดลงเหลือ 21,363 ล้านบาท
หรือคิดเป็นอัตราการเติบโตที่ลดลงร้อยละ 4.8
ทัง้นี้ปัจจัยที่ส่งผลให้ตลาดบริการโทรศัพท์ประจำที่เติบโตลดลงอย่างต่อเนื่องเป็นผลมาจากอัตราการทดแทนการใช้งานของบริการโทรศัพท์เคลื่อนที่ซึ่งเข้ามาแทนที่การใช้งานโทรศัพท์ประจำที่
ประกอบกับปัจจุบันมีแอพพลิเคชั่น
ที่ช่วยในการติดต่อสื่อสารผ่านอุปกรณ์สื่อสารไร้สายประเภทโทรศัพท์เคลื่อนที่สมาร์ทโฟนและแท็บเล็ต
ซึ่งผู้ใช้บริการสามารถพูดคุยผ่านอุปกรณ์ดังกล่าวในลักษณะของ Online Chatting
ได้เช่นเดียวกันกับการสื่อสารทางเสียงดังนั้น ในปี 2555
น่าจะได้เห็นการทดแทนการใช้บริการประเภท Non Voice
เข้ามาแย่งส่วนแบ่งตลาดของบริการโทรศัพท์ประจำที่เพิ่มมากขึ้อ อย่างไรก็ตาม
แม้ว่าตลาดบริการโทรศัพท์ประจำที่จะมีแนวโน้มการเติบโตลดลงแต่ผู้บริโภคส่วนใหญ่ไม่ได้ต้องการเลิกใช้บริการโทรศัพท์ประจำที่เพียงแต่มีความต้องการใช้ลดลงเท่านั้น

[]

  มูลค่าตลาดบริการโทรศัพท์ประจำที่ ปี 2553-2554 และประมาณการ ปี 2555

  ที่มา สรุปผลการสำรวจตลาดเทคโนโลยีสารสนเทศและการสื่อสารของประเทศไทยประจำปี
  2554 และประมาณการปี 2555

ตลาดบริการโทรศัพท์เคลื่อนที่ (Mobile Service)

ตลาดบริการโทรศัพท์เคลื่อนที่ ประกอบด้วยการให้บริการเสียง (Voice) และบริการข้อมูล (Non
Voice) ผ่านโทรศัพท์เคลื่อนที่เช่นเดียวกันกับปีที่ผ่านมา โดยผลการสำรวจ พบว่า ในปี 2554
ตลาดบริการโทรศัพท์เคลื่อนที่ในภาพรวมมีมูลค่า 162,486 ล้านบาท
หรือคิดเป็นอัตราการเติบโตร้อยละ 6 จากปี 2553 ซึ่งเป็นผลมาจากแรงขับเคลื่อนตลาดทางฝงั่
ของการให้บริการสื่อสารข้อมูลเป็นหลัก โดยในปีที่ผ่านมามีอัตราการเติบโตเพิ่มสูงอย่างก้าวกระโดด
แม้ว่ามูลค่าหลักของตลาดบริการโทรศัพท์เคลื่อนที่ยังคงมีรายได้หลักจากการให้บริการเสียงก็ตาม
นอกจากนั้น คาดว่าในปี 2555 จะมีมูลค่าเพิ่มขึ้นอีกเป็น 176,626 ล้านบาท
คิดเป็นอัตราการเติบโตร้อยละ 8.7

[]

  มูลค่าตลาดบริการโทรศัพท์เคลื่อนที่ปี 2553-2554 และประมาณการ ปี 2555

  ที่มา สรุปผลการสำรวจตลาดเทคโนโลยีสารสนเทศและการสื่อสารของประเทศไทยประจำปี
  2554 และประมาณการปี 2555

บริการเสียงผ่านโทรศัพท์เคลื่อนที่ (Mobile Voice Service)
แบ่งออกเป็นการให้บริการโทรศัพท์เคลื่อนที่ระบบจ่ายเงินก่อนใช้บริการ (Prepaid)
และบริการโทรศัพท์เคลื่อนที่ระบบใช้ก่อนจ่ายทีหลัง (Postpaid)
โดยการให้บริการเสียงผ่านโทรศัพท์เคลื่อนที่ในปี 2554 มีมูลค่า 127,832 ล้านบาท
คิดเป็นอัตราการเติบโตเพิ่มขึ้นจากปีที่ผ่านมาร้อยละ 1.2
แม้ว่าทางด้านของจำนวนผู้ใช้บริการโทรศัพท์เคลื่อนที่ภายในประเทศเริ่มถึงจุดอิ่มตัว
แต่ด้วยการแข่งขันทางด้านราคาของผู้ให้บริการโทรศัพท์เคลื่อนที่รวมถึงพฤติกรรมของผู้ใช้บริการที่ปัจจุบันนิยมการใช้โทรศัพท์เคลื่อนที่มากกว่า
1 เลขหมาย (Multiple SIM User) และคาดการณ์ว่าในปี 2555
มูลค่าตลาดบริการเสียงผ่านโทรศัพท์เคลื่อนที่จะมีมูลค่า 130,121 ล้านบาท

[]

  มูลค่าตลาดบริการเสียงผ่านโทรศัพท์เคลื่อนที่ปี 2553-2554 และประมาณการ ปี 2555

  ที่มา สรุปผลการสำรวจตลาดเทคโนโลยีสารสนเทศและการสื่อสารของประเทศไทยประจำปี
  2554 และประมาณการปี 2555

ทางด้านของบริการสื่อสารข้อมูลผ่านโทรศัพท์เคลื่อนที่ซึ่งประกอบด้วยการให้บริการ SMS, MMS
รวมถึงบริการเชื่อมต่ออินเทอร์เน็ตผ่านระบบ EDGE, GPRS และ 3G
นับว่าเป็นจุดเปลี่ยนที่สำคัญของตลาดสื่อสารในปี 2554 สืบเนื่องถึงปี 2555 ทำให้ยอดการใช้
Mobile Internet ในปีที่ผ่านมาเพิ่มขึ้นสูงมาก
โดยตลาดบริการสื่อสารข้อมูลผ่านโทรศัพท์เคลื่อนที่ในภาพรวมของปี 2554 มีมูลค่า 34,654
ล้านบาท หรือคิดเป็นอัตราการเติบโตร้อยละ 28.6 และคาดการณ์ว่าในปี 2555
มูลค่าจะเพิ่มขึ้นอีกเป็น 46,505 ล้านบาท หรือคิดเป็นอัตราการเติบโตเพิ่มขึ้นสูงถึงร้อยละ 34.2

[]

  มูลค่าตลาดบริการข้อมูลผ่านโทรศัพท์เคลื่อนที่ปี 2553-2554 และประมาณการ ปี 2555.

  ที่มา สรุปผลการสำรวจตลาดเทคโนโลยีสารสนเทศและการสื่อสารของประเทศไทยประจำปี
  2554 และประมาณการปี 2555

จากแผนภาพข้างต้นอัตราการเติบโตที่สูงถึงร้อยละ 34.2
เป็นผลสืบเนื่องมาจากความนิยมในอุปกรณ์เคลื่อนที่ประเภทโทรศัพท์เคลื่อนที่สมาร์ทโฟนและแท็บเล็ต
ซึ่งทำให้ผู้ใช้งานสามารถเชื่อมต่ออินเทอร์เน็ตไร้สายได้ทุกที่ทุกเวลา
ประกอบกับแรงหนุนจากการที่ผู้ให้บริการเริ่มได้ประโยชน์จากโครงข่าย 3G
เชิงพาณิชย์ที่ได้ลงทุนไปเมื่อปีที่ผ่านมา และในปีปัจจุบันมีการนำเทคโนโลยี 3G Off Load
เพื่อรองรับการใช้บริการข้อมูลผ่านโครงข่ายโทรศัพท์เคลื่อนที่เพิ่มมากขึ้น ทำให้ฐานลูกค้าประเภท
Mobile Internet ของผู้ให้บริการแต่ละรายเพิ่มขึ้นอย่างเห็นได้ชัดตั้งแต่ไตรมาส 3
ของปีที่ผ่านมา และคาดว่าอัตราการเติบโตจะยังคงสูงอย่างต่อเนื่องในปี 2555
อันเป็นผลมาจากการพัฒนาแอพพลิเคชัน่ และเนื้อหา(Content)
ที่ตอบสนองการใช้ชีวิตประจำวันของผู้ใช้งานเพิ่มมากขึ้น
โดยเฉพาะอย่างยิ่งกระแสความนิยมในแอพพลิเคชัน่ ประเภท Social Media และ Mobile
Entertainment ที่มีผู้ใช้งานเป็นจำนวนมาก มีผู้พัฒนาแอพพลิเคชัน่
ที่หลากหลายเพิ่มมากขึ้นในตลาดขณะที่ราคาของแอพพลิเคชัน่
และเนื้อหามีแนวโน้มปรับตัวลดลงโดยเฉพาะ Business Application
ซึ่งเดิมเคยมีราคาที่ค่อนข้างสูงปจั จุบันปรับตัวลดลงใกล้เคียงกับ Entertainment Application
ที่มีจำหน่ายใน AppStore ประกอบกับการขยายพื้นที่การให้บริการ 3G
ที่ครอบคลุมมากขึ้นรวมถึงการพัฒนาอุปกรณ์เคลื่อนที่ที่จะสร้างกระแสและกระตุ้นให้เกิดการใช้งานอินเทอร์เน็ตไร้สายอย่างต่อเนื่อง
โดยเฉพาะการเติบโตของตลาดแท็บเล็ตที่จะช่วยกระตุ้นให้ผู้ใช้งานหันมาใช้บริการสื่อสารข้อมูลไร้สายทั้งผ่านระบบ
WiFi และ 3G ปจั จัยสนับสนุนต่างๆ
ดังกล่าวข้างต้นจะช่วยผลักดันให้เกิดการใช้บริการสื่อสารข้อมูลเพิ่มขึ้นอย่างก้าวกระโดดอย่างไรก็ตาม
แม้ว่าแอพพลิเคชัน่ ประเภท Social Media
จะสามารถกระตุ้นการใช้งานของบริการสื่อสารข้อมูลผ่านอุปกรณ์เคลื่อนที่เพิ่มมากขึ้น
แต่ก็ส่งผลให้การใช้งาน SMSลดลงด้วยเมื่อเทียบกับปีที่ผ่านๆ มา ซึ่งมูลค่าของการใช้บริการ SMS
และ MMS จะเพิ่มขึ้นสูงมากในช่วงไตรมาส 4 ของทุกๆ ปี
แต่ในปีนี้นอกเหนือจากปัจจัยทางด้านของแอพพลิเคชัน่ ที่เข้ามาแทนที่การใช้งาน SMS
แล้วอาจได้รับผลกระทบจากเหตุอุทกภัยซึ่งทำให้ผู้บริโภคส่วนใหญ่ไม่ใช้บริการ SMS
ในช่วงไตรมาสดังกล่าว ทำให้ในปีนี้สัดส่วนของการใช้ SMS ลดลงแต่ปริมาณการใช้ Mobile
Internet กลับเติบโตอย่างเห็นได้ชัด ทั้งนี้ คาดว่าทิศทางตลาดในปี 2555
ผู้ใช้งานจะให้ความสำคัญต่อการใช้งานแอพพลิเคชัน่ ประเภทStreaming Multimedia รวมถึง
Broadcasting on Mobile
ซึ่งจะได้รับการตอบรับที่ดีจากผู้ใช้บริการและส่งผลต่อความต้องการและมูลค่าการใช้งาน GPRS และ
3G ให้เพิ่มขึ้นในอัตราที่สูงอีกด้วย เนื่องจากการลงทุนให้บริการในอินเทอร์เน็ตใช้สายไม่ว่าจะเป็น
ADSL หรือ FiberOptic
มีต้นทุนและค่าใช้จ่ายในการลงทุนสูงมากเมื่อเทียบกับระบบอินเทอร์เน็ตแบบไร้สายภายใต้เทคโนโลยี
3G หรือ 2.5G HSPA ซึ่งคาดว่าระบบดังกล่าวจะเข้ามาทดแทนระบบอินเทอร์เน็ตใช้สายในอนาคต
ทั้งนี้
คาดว่าเริ่มเห็นอัตราการทดแทนอย่างเป็นรูปธรรมภายหลังจากคณะกรรมการกิจการกระจายเสียง
กิจการโทรทัศน์ และกิจการโทรคมนาคมแห่งชาติ(กสทช.)
ประกาศให้มีการประมูลใบอนุญาตให้บริการบนคลื่นความถี่ 3G อย่างไรก็ตาม
ยังคงมีปัจจัยลบในเรื่องของแนวทางการบริหารจัดการทรัพยากรโทรคมนาคมภายหลังจากสัญญาสัมปทานซึ่งจะหมดอายุลงในอนาคตอันใกล้
ทำให้ผู้ให้บริการยังมีความไม่แน่นอนในเรื่องของการลงทุนโครงข่าย 3G อย่างเต็มที่

ตลาดบริการอินเทอร์เน็ต (Internet Service)

ตลาดบริการอินเทอร์เน็ประกอบด้วยการให้บริการอินเทอร์เน็ตเกตเวย์ (International
Internet Gateway : IIG)บริการเชื่อมต่ออินเทอร์เน็ตความเร็วต่ำ (Narrowband)
และบริการเชี่อมต่ออินเทอร์เน็ตความเร็วสูง (Broadband) ทั้งแบบใช้สายและไร้สาย
โดยมูลค่าตลาดบริการอินเทอร์เน็ตในภาพรวมของปี 2554 มีมูลค่า 36,096 ล้านบาท
หรือมีอัตราการเติบโตเพิ่มขึ้นจากปีที่ผ่านมาร้อยละ 9.1 และคาดว่าในปี 2555
จะมีมูลค่าเพิ่มขึ้นเป็น 40,155 ล้านบาท หรือคิดเป็นอัตราการเติบโตเพิ่มขึ้นร้อยละ 11.2
โดยแรงผลักดันกว่าร้อยละ 71
ของตลาดบริการอินเทอร์เน็ตยังคงมาจากการให้บริการเชื่อมต่ออินเทอร์เน็ต (Internet Access
Service) จากภาคครัวเรือนเป็นหลัก

เมื่อพิจารณาลงรายละเอียด พบว่า การให้บริการอินเทอร์เน็ตเกตเวย์ในปี 2554 มีมูลค่า 10,126
เพิ่มขึ้นจากปีที่ผ่านมาในอัตราการเติบโตร้อยละ 5.3 และคาดว่าจะมีอัตราการเติบโตเพิ่มขึ้นอีกในปี
2555 เป็นอัตราการเติบโตร้อยละ 9 หรือคิดเป็นมูลค่า 11,035 ล้านบาท (แผนภาพที่ 2-14)
สืบเนื่องมาจากการขยายโครงข่ายอินเทอร์เน็ตเกตเวย์ออกสู่ต่างประเทศให้ครอบคลุมประเทศต่างๆ
เพิ่มมากขึ้น
เนื่องจากแนวโน้มการเติบโตของการใช้อินเทอร์เน็ตความเร็วสูงภายในประเทศและการใช้บริการเชื่อมต่อโครงข่ายสื่อสารข้อมูลระหว่างประเทศเพิ่มขึ้นสูงในภูมิภาค
ดังนั้น
จึงต้องทำการขยายตลาดการให้บริการเกตเวย์เพื่อรองรับความต้องการใช้งานเชื่อมต่อโครงข่ายข้อมูลของกลุ่มลูกค้าธุรกิจและผู้ให้บริการอินเทอร์เน็ตรายย่อย

[]

  มูลค่าตลาดบริการอินเทอร์เน็ตเกตเวย์ปี 2553-2554 และประมาณการ ปี 2555

  ที่มา สรุปผลการสำรวจตลาดเทคโนโลยีสารสนเทศและการสื่อสารของประเทศไทยประจำปี
  2554 และประมาณการปี 2555

ภาวะตลาดอินเทอร์เน็ตเกตเวย์ในประเทศในปีนี้นับได้ว่ามีการแข่งขันทางด้านราคามากขึ้นส่งผลให้ราคาเฉลี่ยต่อ
Bandwidth ลดลงจากปีที่แล้วกว่าร้อยละ 30 ดังนั้น แม้ว่าจะมีปริมาณการใช้ Bandwidth
ในประเทศไทยแบบเชื่อมต่อตรงกับต่างประเทศเพิ่มขึ้นมากแต่ด้วยปจั จัยราคาที่ลดลง
ประกอบกับโครงการขยายโครงข่าย FTTx ที่มีการชะลอการลงทุนมาจากปีที่แล้ว
ส่งผลให้อัตราการเติบโตของมูลค่าตลาดบริการอินเทอร์เน็ตเกตเวย์ไม่สูงเท่าที่ควร อย่างไรก็ตาม
ในปี 2555
มีแนวโน้มว่าจะมีการขยายการลงทุนโครงข่ายไฟเบอร์ออปติคเพื่อเป็นเกตเวย์ออกทางประเทศเวียดนามและจีนนอกเหนือจากเกตเวย์ที่มีอยู่เดิมสืบเนื่องจากการสนับสนุนและผลักดันของรัฐบาลในประเทศเวียดนามที่ต้องการเป็นศูนย์กลางเชื่อมต่อโครงข่ายอินเทอร์เน็ตภายในภูมิภาค
นอกจากนั้น ในปี 2555
น่าจะเห็นแนวโน้มการให้บริการอินเทอร์เน็ตความเร็วสูงผ่านสายเคเบิลเพิ่มมากขึ้นทางด้านของตลาดบริการเชื่อมต่ออินเทอร์เน็ต
(Internet Access Service) ซึ่งส่วนใหญ่ผู้ใช้บริการเป็นภาคครัวเรือนเป็นหลัก
จากผลการสำรวจในปี 2554 มีมูลค่า 25,970ล้านบาท หรือมีอัตราการเติบโตเพิ่มขึ้นจากปี 2553
คิดเป็นอัตราการเติบโตร้อยละ 10.6 และจะเพิ่มขึ้นอีกเป็นร้อยละ 12.1 หรือคิดเป็นมูลค่า
29,120 ล้านบาทในปี 2555 (แผนภาพที่2-23ล้านบาท อย่างไรก็ตาม
อัตราการเติบโตดังกล่าวไม่ถือว่าสูงมากนักเมื่อเทียบกับอัตราการเติบโตในปีที่ผ่านๆ มา
อันเป็นผลสืบเนื่องมาจากตลาดอินเทอร์เน็ตกลุ่ม ADSL เริ่มอิ่มตัวในกรุงเทพฯ และปริมณฑล
โดยข้อจำกัดในเรื่องของการเพิ่มคู่สายโทรศัพท์ในเมืองใหญ่ๆ เริ่มถึงจุดอิ่มตัว นอกจากนั้น ยังมีปจั
จัยในเรื่องของความนิยมในการใช้ Mobile Internet ที่เพิ่มขึ้นสูงมากในปี 2554 สืบเนื่องถึงปี
2555

[]

  มูลค่าตลาดบริการเชื่อมต่ออินเทอร์เน็ตปี 2553-2554 และประมาณการ ปี 2555

  ที่มา สรุปผลการสำรวจตลาดเทคโนโลยีสารสนเทศและการสื่อสารของประเทศไทยประจำปี
  2554 และประมาณการปี 2555

ปัจจัยบวกที่สำคัญในการกระตุ้นตลาดบริการเชื่อมต่ออินเทอร์เน็ตในปี 2555
นอกจากเป็นผลมาจากการขยายโครงข่ายให้มีประสิทธิภาพในราคาที่ต่ำลงแล้วยังมีแรงผลักดันมาจากความต้องการรับชมโทรทัศน์และวิดีโอผ่านทางอินเทอร์เน็ต
ซึ่งการให้บริการดังกล่าวจำเป็นต้องอาศัย Bandwidth ที่เสถียรและมีคุณภาพสูง ซึ่ง Mobile
Internet ยังไม่สามารถให้บริการได้ในปจั จุบัน ดังนั้น ในปลายปี 2554 และปี 2555
เทคโนโลยีที่น่าจะเข้ามามีบทบาทต่อตลาดบริการเชื่อมต่ออินเทอร์เน็ตจะเป็นเทคโนโลยีที่ตอบสนองการให้บริการมัลติมีเดียบนอินเทอร์เน็ตบรอดแบนด์โดยอาศัยเทคโนโลยี
Data Over Cable Service Interface Specification (DOCSIS)
ซึ่งเทคโนโลยีดังกล่าวเป็นการถ่ายโอนข้อมูลความเร็วสูงผ่านทางระบบสายเคเบิลทีวี
บางครั้งเรียกว่า Broadcasting over Broadband
เป็นการประยุกต์ใช้สายเคเบิลทีวีเพื่อให้บริการเชื่อมต่ออินเทอร์เน็ตผ่านทางโครงข่ายสาย Hybrid
Fiber-Coaxial ที่มีการให้บริการอยู่แล้ว

ทั้งนี้ แรงขับเคลื่อนหลักของตลาดบริการสื่อสารข้อมูล คือ
การให้บริการวงจรเช่าทัง้ประเภทเสียงและบริการวงจรสื่อสารข้อมูล ทัง้
โครงข่ายข้อมูลผ่านเทคโนโลยีต่างๆ ที่หลากหลาย อาทิ บริการโครงข่ายข้อมูลดิจิทัล (Digital
Data Network : DDN) บริการวงจรเช่าประเภท Leased Line
บริการโครงข่ายข้อมูลผ่านเครือข่าย Internet Protocol เช่น MPLS (Multiprotocol
Label Switching) บริการ Metro Ethernet
ซึ่งมีแนวโน้มการเติบโตที่ค่อนข้างคงที่เมื่อเทียบกับบริการอื่นๆ ที่อยู่ในกลุ่มนี้ โดยในปี 2554
ตลาดบริการวงจรเช่ามีมูลค่า11,678 ล้านบาท คิดเป็นอัตราการเติบโตร้อยละ 7.6
และคาดการณ์ว่าอัตราการเติบโตจะเพิ่มขึ้นเป็นร้อยละ 8.3 หรือคิดเป็นมูลค่า 28,029 ล้านบาท
ในปี 2555 โดยทิศทางการตลาดในกลุ่มนี้จะมีลักษณะของการประยุกต์ใช้เทคโนโลยี Cloud
Computing มากขึ้นโดยการให้บริการ Infrastructure as a Service (IAAS)
หรือการเช่าใช้โครงสร้างพื้นฐานเพื่อให้บริการกับลูกค้า (End User)
ซึ่งกำลังเป็นเทรนด์เทคโนโลยีที่น่าจับตามองในปี 2555

นโยบายบอร์ดแบรนด์แห่งชาติ

ตามที่รัฐบาลไทยอนุมัตินโยบายบอร์ดแบรนด์แห่งชาติ โดยมีวัตถุประสงค์
เพื่อเป็นการสนับสนุนและพัฒนาให้มีการใช้บริการบอร์ดแบนด์ให้เป็นสาธารณูปโภค
ขั้นพื้นฐานสำหรับประชาชน
เพื่อให้ประชาชนได้เข้าถึงและใช้ประโยชน์จากการพัฒนาบอร์ดแบนด์ได้อย่างเต็มที่
ซึ่งจะช่วยลดความเหลื่อมล้ำและยกระดับคุณภาพชีวิตของประชาชน
และเป็นการเพิ่มความสามารถในการแข่งขันทางด้านโทรคมนาคมของประเทศ 
ทั้งนี้รัฐมีเป้าหมายพัฒนาโครงข่ายบรอดแบนด์ให้ครอบคลุมประชากร ไม่ต่ำกว่า 80% ในปี 2558
และไม่ต่ำกว่า 95% ในปี 2563
รวมทั้งให้มีบริการบรอดแบนด์ความเร็วสูงผ่านเคเบิลใยแก้วนำแสงในเมืองที่เป็นศูนย์กลางเศรษฐกิจของภูมิภาค
ความเร็วไม่ต่ำกว่า 100 Mbps ในปี 2563 

สถานการณ์ปัจจุบันของโครงข่าย 3G ซึ่งเป็นส่วนหนึ่งในนโยบายบอร์ดแบนด์แห่งชาติ

จากการเปิดประมูลใบอนุญาตให้ใช้คลื่นความถี่ย่าน 2.1 กิกะเฮิรตซ์ ในช่วงปลายปี 2555
และผู้ให้บริการทั้งสามรายใหญ่ในตลาดได้แก่ AIS, DTAC และ TRUE
ต่างประมูลได้คลื่นความถี่มารายละ 15 เมกะเฮิรตซ์
ซึ่งจะทำให้อุตสาหกรรมสามารถพัฒนาโครงข่ายและความจุเพิ่มเติมเพื่อเน้นบริการด้านข้อมูล
โดยคาดการณ์ว่าผู้ให้บริการแต่ละรายจะเริ่มเปิดให้บริการ 3G บนคลื่นความถี่ 2.1 กิกะเฮิรตซ์
ภายในปี 2556 และคาดว่าจะส่งผลให้การเติบโตและการแข่งขันในตลาดบริการด้านข้อมูลเพิ่มสูงขึ้น
รวมทั้ง การเติบโตอย่างต่อเนื่องของตลาดสมาร์ทโฟนและแท็บเล็ตรุ่นใหม่ๆ
และการขยายตัวของการใช้งานสังคมออนไลน์ที่ยังคงเป็นที่นิยมในกลุ่มผู้บริโภค นอกจากนี้
การพัฒนาแอพพลิเคชั่นรูปแบบใหม่ๆ ที่เน้นด้านความบันเทิงและความคล่องตัวในชีวิต ประจำวัน
และการทำธุรกรรมต่างๆ ผ่านโทรศัพท์เคลื่อนที่จะมีแนวโน้มเพิ่มสูงขึ้น
ทำให้ผู้ให้บริการต่างดำเนินกลยุทธ์เพื่อขยายฐานลูกค้าโดยร่วมมือกับพันธมิตรทางธุรกิจเพื่อนำเสนอบริการครบวงจรที่ผสมผสานทั้งแพ็กเกจการใช้งานด้านข้อมูลที่หลากหลาย
และเครื่องสมาร์ทโฟนไปสู่ลูกค้าโดยตรง สำหรับบริการ 3G บนคลื่น 2.1 กิกะเฮิรตซ์
ผู้ให้บริการทุกรายจะอยู่บนมาตรฐานเทคโนโลยีเดียวกัน
แต่คุณภาพของเครือข่ายระหว่างผู้ให้บริการแต่ละรายนั้นจะขึ้นอยู่กับกลยุทธ์การสร้างและออกแบบโครงข่ายที่แตกต่างกันไป

สภาวะการแข่งขันในอุตสาหกรรมโทรคมนาคมและธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

ภาวะการแข่งขันอุตสาหกรรมโทรคมนาคมส่งผลกระทบต่อเนื่องต่อธุรกิจผลิตและจำหน่ายอุปกรณ์โทรคมนาคม
ซึ่งจากสภาวะการแข่งขันที่รุนแรง ผู้ประกอบการจึงต่างส่งเสริมการขายในรูปแบบต่างๆ
ที่มีอัตราค่าบริการต่ำและน่าสนใจ โดยเฉพาะในธุรกิจโทรศัพท์มือถือและอินเตอร์เน็ตบอร์ดแบนด์
ซึ่งจะช่วยชดเชยการชะลอตัวของโทรศัพท์พื้นฐานได้ นอกจากนี้
ผู้ให้บริการในตลาดยังมีการปรับเปลี่ยนโครงข่ายโทรศัพท์พื้นฐานให้สามารถรองรับความต้องการในอนาคตได้
ทั้งอินเตอร์เน็ตความเร็วสูง การรับส่งข้อมูลโทรศัพท์พื้นฐานที่เชื่อมต่อได้อย่างรวดเร็ว
เพื่อรองรับความต้องการของลูกค้าธุรกิจ และองค์กร ให้ได้รับบริการที่ดีกว่าเมื่อเทียบโครงข่ายเดิม
ทั้งในด้านของประสิทธิภาพและความปลอดภัย
และยังสามารถเชื่อมต่อกับโครงข่ายโทรศัพท์เคลื่อนที่ทุกระบบทำให้ทำงานร่วมกันได้อย่างมีประสิทธิภาพ
อันจะเพิ่มความต้องการของผลิตภัณฑ์ชุมสายโทรศัพท์ และอุปกรณ์ Multi service access node
(MSAN) ซึ่งสามารถเชื่อมต่อ (Interface) ได้หลากหลายรูปแบบบนอุปกรณ์ MSAN ตัวเดียวกัน
หรือระหว่างอุปกรณ์ DSLAM ซึ่งเน้นเฉพาะการให้ บริการข้อมูลความ เร็วสูง (Broadband
Data) เข้ากับอุปกรณ์ DLC (Digital Line Controller) ที่เน้นการให้บริการประเภทเสียง
(Voice) เป็นหลัก รวมทั้งมีคุณสมบัติที่เป็น media gateway ด้วย

เนื่องจากอุตสาหกรรมโทรคมนาคมเป็นอุตสาหกรรมค่อนข้างใหม่สำหรับประเทศไทย ส่วนใหญ่ต้องใช้เทคโนโลยีในการผลิตสูง ที่ผ่านมาการผลิตในประเทศมักจะผลิตอุปกรณ์สื่อสารที่ใช้เทคโนโลยีไม่ซับซ้อน
หรือเป็นการนำเข้าชิ้นส่วนจากต่างประเทศ 
เพื่อประกอบในโรงงานที่เป็นฐานการผลิตในประเทศไทย ดังนั้น
ปัจจุบันอุปกรณ์โทรคมนาคมส่วนใหญ่ในประเทศไทยทั้งผลิตภัณฑ์ตู้สาขาโทรศัพท์ อุปกรณ์โทรศัพท์
และอุปกรณ์ MSAN จะนำเข้าจากต่างประเทศ และมีการเรียกชื่อสินค้าแตกต่างกัน เชน MSAN,
MSAP, MALC ซึ่งอาจจะมีรูปลักษณ์ภายนอกของอุปกรณ์แตกต่างกัน
แต่ลักษณะการใช้งานใกล้เคียงกัน จะแตกต่างกันเพียงเล็กน้อย เช่น รูปแบบการเชื่อมต่อ
(interface card) หรือจํานวนพอร์ทต่อสลอท (port/slot) ไม่มีสิ่งที่ผลิตจากแรงงาน หรือ
การออกแบบของคนไทยมากนัก
แม้ว่าแนวคิดการผลิตอุปกรณ์โทรคมนาคมใช้เองนั้นจะมีกลุ่มผู้สนใจหลายรายเริ่มผลิตมาก่อนและหน่วยงานภาครัฐเองก็ให้การสนับสนุน
แต่น้อยรายนักที่จะประสบความสำเร็จและเติบโตอย่างมีคุณภาพ
นอกจากนี้ยังมีสินค้านำเข้าบางส่วนที่ไม่ได้มาตรฐาน แม้จะราคาต่ำกว่า
เนื่องจากขณะนี้มีการลักลอบนำเข้าสินค้าที่ไม่ได้มาตรฐานมาจำหน่ายในราคาถูกเป็นจำนวนมาก
ดังนั้นหากเปรียบเทียบกับคู่แข่งภายในประเทศ
โดยการประมาณส่วนแบ่งทางการตลาดจากยอดรวมของจำนวนสายโทรศัพท์ของตู้สาขาโทรศัพท์ที่จำหน่ายเป็นหลัก
พบว่าผลิตภัณฑ์ของบริษัทเป็นตราสินค้าของคนไทยที่มีตำแหน่งทางการตลาดในระดับชั้นนำในการเป็นผู้ผลิตตู้สาขาโทรศัพท์
เมื่อเปรียบเทียบกับคู่แข่งจากต่างประเทศ
และเป็นผู้นำทางการตลาดเมื่อเปรียบเทียบกับคู่แข่งในประเทศทั้งทางด้านคุณภาพและราคาของสินค้า
จากการที่บริษัทเป็นผู้ผลิตและจำหน่ายอุปกรณ์โทรคมนาคม มาตั้งแต่ปี 2532 รวมเวลาเกือบ 20
ปีทั้งภายใต้ตราสินค้าของลูกค้าและภายใต้ตราสินค้า FORTH ขณะที่คู่แข่งรายใหญ่อื่นๆ
ผลิตภัณฑ์จากประเทศญี่ปุ่น ฯลฯ ไม่มีสินค้าที่ผลิตภายในประเทศไทย จึงถือว่า FORTH เป็นผู้วิจัย
พัฒนาและผลิตตู้ชุมสายโทรศัพท์รายแรกและรายเดียวของไทยที่ได้รับประมูลจากทีโอทีเพื่อให้บริการทั่วประเทศ
ส่งผลให้ลูกค้ากลุ่มอื่นยอมรับด้วย เพราะปัญหาและอุปสรรคสำคัญในการดำเนินธุรกิจนี้
คือความเชื่อมั่นที่จะทำให้ผู้ให้บริการยอมรับอุปกรณ์โทรคมนาคมที่ผลิตโดยคนไทย
ซึ่งการอยู่ในตลาดเป็นเวลายาวนาน
ได้สร้างความเชื่อถือและมั่นใจให้ลูกค้ายอมรับอย่างกว้างขวางเมื่อเทียบกับคู่แข่งในประเทศรายอื่น
เช่น Issac, Integrate, Phonik เป็นต้น

ผลิตภัณฑ์หลักที่เป็นจุดเด่น ได้แก่ ตู้ชุมสายโทรศัพท์ DLC และ MSAN รวมถึง WDM Acccess
Switch ที่บริษัทได้พัฒนาผลิตภัณฑ์ร่วมกับ บมจ.ทีโอที จนเป็นผลสำเร็จเป็นรายแรกของประเทศไทย
เพื่อใช้ในการติดตั้งทดแทนตู้ชุมสายโทรศัพท์ชนิด Analog Loop Carrier (ALC)
ที่กำลังจะหมดอายุการใช้งาน หรือติดตั้งเพื่อเพิ่มหมายเลขใหม่
โดยบริษัทมีคู่แข่งขันจากต่างประเทศได้แก่ จีน (Huawei Technologies, ZTE Corporation)
และ สวีเดน (Ericsson) และจากความสำเร็จของชุมสาย MSAN ที่ได้พัฒนาขึ้น
ปัจจุบันยังมีความต้องการ MSAN ขนาดเล็กที่ติดตั้งบนเสาไฟฟ้าเพื่อการให้บริการ Broadband
internet หรือระบบโทรศัพท์ในบริเวณที่มีผู้ใช้จำนวนไม่มากนัก หรือมีการติดตั้งแบบกระจายตัว
ซึ่งถ้าเป็นการลงทุนติดตั้ง MSAN ที่มีจำนวนพอร์ตไม่มากอาจจะไม่คุ้มค่าในการลงทุนติดตั้ง
บริษัทจึงได้พัฒนา Mini-MSAN ซึ่งมีจำนวน พอรต์น้อยกว่าและมีขนาดเล็กกว่า
แต่มีความทนทานและระยะเวลาการใช้งานเทียบเท่า MSAN ซึ่งอุปกรณ์ Mini-MSAN
นี้จะช่วยให้ผู้ให้บริการสามารถขยายความต้องการใช้ Broadband
อินเตอร์เน็ตได้อย่างรวดเร็วและทันความต้องการของลูกค้า

ในปีที่ผ่านมาทางบริษัทได้พัฒนาสินค้าเพื่อเพิ่มประสิทธิภาพในการทำงานให้ MSAN มากยิ่งขึ้น
อาทิเช่น FORTH WDM Access Switch ซึ่งเป็นผลิตภัณฑ์ Access Switch
สำหรับผู้ให้บริการเครือข่ายบอร์ดแบนด์ เพื่อเชื่อมต่อจากตู้ชุมสายอินเตอร์เน็ตความเร็วสูง (MSAN)
เข้าสู่ Core Network ที่มี Bandwidth สูง โดยยังสามารถรวมสัญญานข้อมูลจำนวนมาก
ผ่านระบบ WDM เพื่อการส่งถ่ายข้อมูลสูงถึง 400 Gbps ในสายไฟเบอร์ออฟติกเพียงเส้นเดียว
ซึ่งจะช่วยให้การบริการอินเตอร์เน็ตความเร็วสูงที่ผ่านชุมสาย MSAN มีความเร็วสูงมากขึ้น 
และสามารถลดค่าใช้จ่ายได้เป็นจำนวนมากจากการพึ่งพาระบบจากต่างประเทศที่มีราคาสูงมาก

ส่วน อุปกรณ์ชุมสาย OLT แบบ Multi-PON และ การ์ด Multi -PON เพื่อให้บริการ Fiber to
the home บอร์ดแบรนด์บนสาย Fiber Optic
เพื่อตอบสนองความต้องการของตลาดที่ต้องการแบนด์วิดธ์ที่เพิ่มขึ้นอย่างไม่หยุดยั้งของการใช้งานอินเตอร์เน็ตความเร็วสูง,
video on demand, IPTV และ VOIP สำหรับ อุปกรณ์ OLT
สามารถรองรับการสื่อสารข้อมูลด้วยอัตราเร็วที่สูงขึ้นถึง 1.25 -2.5 Gbps และไกลขึ้น รวมถึง
มีกลไกรักษาความปลอดภัยให้กับข้อมูลที่ดีกว่า

ส่วนผลิตภัณฑ์ระบบเรียกพยาบาล (Nurse Call) ในอดีต โรงพยาบาล และสถานพยาบาล
ทั้งภาครัฐและเอกชนส่วนใหญ่จะสั่งซื้อจากผู้ผลิตในประเทศญี่ปุ่น เช่น AIPHONE
ซึ่งบริษัทได้เล็งเห็นโอกาสจึงได้พัฒนาและผลิตระบบ Nurse Call ขึ้นเป็นรายแรกในประเทศไทย
โดยสามารถติดตั้งเพื่อใช้งานทดแทนผลิตภัณฑ์ของคู่แข่งได้ทันที
และยังออกแบบการใช้งานให้ได้ตรงกับตามความต้องการ
สะดวกในการใช้และมีราคาที่แข่งขันกับผลิตภัณฑ์ของผู้ผลิตจากต่างประเทศได้ อย่างไรก็ดี
ปัจจุบันอุปกรณ์ Nurse Call ได้ถูกออกแบบและพัฒนาจากผู้ผลิตภายในประเทศเพิ่มขึ้น
แต่ส่วนใหญ่เป็นส่วนของซอร์ฟแวร์เท่านั้น
ในขณะที่บริษัทสามารถผลิตและจำหน่ายครบวงจรทั้งซอร์ฟแวร์และฮาร์ดแวร์
บริษัทจึงยังคงส่วนแบ่งทางการตลาดไว้ได้ โดยมีการติดตั้งใน
โรงพยาบาลชั้นนำในไทยและต่างประเทศ อาทิ เช่น รพ ศิริราช รพ วิชัยยุทธ รพ ตำรวจ รพ
ราชธานี World citi medical (ฟิลิปปินส์) เป็นต้น

กลุ่มลูกค้าเป้าหมายในธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

กลุ่มลูกค้าเป้าหมายส่วนใหญ่เป็นลูกค้าปลายทาง (End User)
ซึ่งมีความต้องการหลากหลายแตกต่างกันไปตามลักษณะผลิตภัณฑ์ โดยมีรายละเอียด ดังนี้

1)  ตู้สาขาโทรศัพท์ และระบบศูนย์ให้บริการข้อมูลทางโทรศัพท์ (Call Center)
    มีกลุ่มลูกค้าเป้าหมายเป็นบริษัทเอกชน และจำหน่ายให้กับหน่วยงานราชการในลักษณะโครงการ

2)  ตู้ชุมสายโทรศัพท์และอินเตอร์เน็ตความเร็วสูง มีกลุ่มลูกค้าเป้าหมายเป็นผู้ให้บริการสัญญาณ
    (Operator) ในตลาด เช่น บริษัท ทีโอที จำกัด (มหาชน)

3)  ตู้ชุมสายโทรศัพท์ DLC มีกลุ่มลูกค้าเป้าหมาย เป็นผู้ให้บริการสัญญาณ (Operator)
    ในตลาดได้แก่ บริษัท ทรู คอร์ปอเรชั่น จำกัด (มหาชน), บริษัท ทีโอที จำกัด (มหาชน)
    หรือ TOT และ บริษัท ทีทีแอนด์ที จำกัด (มหาชน) และกลุ่มลูกค้าอื่นที่สนใจ เช่น
    โครงการบ้านเอื้ออาทร หมู่บ้าน คอนโดมิเนียม หรือชุมชนต่างๆ ทั้งในกรุงเทพมหานคร
    และต่างจังหวัด

4)  ระบบเรียกพยาบาล (Nurse Call) มีกลุ่มลูกค้าเป้าหมาย คือ โรงพยาบาล
    และสถานพยาบาล ของรัฐบาล และเอกชนทั่วประเทศ ที่ต้องการติดตั้งใหม่
    หรือใช้ทดแทนระบบเรียกพยาบาลเดิม ซึ่งที่ผ่านมาบริษัทได้จำหน่ายผลิตภัณฑ์ให้กับ
    โรงพยาบาลวิชัยยุทธ และโรงพยาบาลกรุงเทพ เป็นต้น

กลยุทธ์การแข่งขันในธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า “FORTH”

การพัฒนาผลิตภัณฑ์รูปแบบใหม่ และมีผลิตภัณฑ์ที่หลากหลาย

จากการที่บริษัทพัฒนาผลิตภัณฑ์ในรูปแบบใหม่อย่างต่อเนื่อง ทำให้มีผลิตภัณฑ์ที่หลากหลาย เช่น
ผลิตภัณฑ์ตู้สาขาโทรศัพท์ อุปกรณ์ชุมสายโทรศัพท์และอินเตอร์เน็ตความเร็วสูง (MSAN),
อุปกรณ์เชื่อมต่อ FORTH X-TRANS WDM Access Switch ซึ่งเป็นผลิตภัณฑ์ Access Switch
สำหรับผู้ให้บริการเครือข่ายบอร์ดแบนด์ เพื่อเชื่อมต่อจากตู้ชุมสายอินเตอร์เน็ตความเร็วสูง (MSAN)
เข้าสู่ Core Network ที่มี Bandwidth สูง, ผลิตภัณฑ์ตู้ชุมสายโทรศัพท์ DLC
ระบบศูนย์ให้บริการข้อมูลทางโทรศัพท์ (Call Center) อุปกรณ์และระบบเรียกพยาบาล (Nurse
Call) เป็นต้น ซึ่งจะทำให้บริษัทสามารถตอบสนองความต้องการของลูกค้า
และสร้างฐานลูกค้าได้มากขึ้น

มีตราสินค้า FORTH ที่มีชื่อเสียงมานาน

บริษัทดำเนินธุรกิจมานานกว่า 20 ปี ในการผลิตและจำหน่าย
อุปกรณ์อิเล็กทรอนิกส์และผลิตภัณฑ์อุปกรณ์โทรคมนาคมภายใต้เครื่องหมายการค้า FORTH
มาจนถึงปัจจุบัน ผลิตภัณฑ์ของบริษัทเป็นที่รู้จักและได้รับการยอมรับอย่างกว้างขวางในด้านคุณภาพ
และการบริการ ทำให้การนำเสนอผลิตภัณฑ์ใหม่ของบริษัทภายใต้ชื่อ FORTH
เป็นที่ยอมรับของผู้บริโภคผ่านการอ้างอิงมาตรฐานจากการผ่านงานประมูลของหน่วยงานราชการ

ผลิตภัณฑ์ที่มีคุณภาพและทันสมัยด้วยราคาที่แข่งขันได้

บริษัทสามารถวิจัยและพัฒนาให้เป็นที่ยอมรับ โดยเฉพาะด้านคุณภาพของผลิตภัณฑ์
ซึ่งมีการปรับเปลี่ยนให้เข้ากับยุคสมัย เช่น
จากแนวโน้มการเติบโตของโครงการโทรศัพท์พื้นฐานจะลดลงอย่างต่อเนื่องในขณะที่การใช้เครือข่ายอินเทอร์เน็ตความเร็วสูงและอินเทอร์เน็ตไร้สายมีการขยายตัวมากขึ้น
ทำให้ธุรกิจบรอดแบนด์ยังมีโอกาสเติบโตท่ามกลางเศรษฐกิจโลกซบเซา
บริษัทจึงเน้นปรับทิศทางเชื่อมโยงธุรกิจหลักที่เป็นโครงข่ายโทรศัพท์พื้นฐานเข้ากับธุรกิจบรอดแบนด์มากขึ้น
เป็นโอกาสของบริษัทในการจำหน่ายอุปกรณ์สำหรับเชื่อมต่ออินเทอร์เน็ตความเร็วสูง เป็นต้น
ส่วนด้านราคาที่สามารถแข่งขันกับผลิตภัณฑ์ของคู่แข่งขันจากต่างประเทศได้นั้น
เนื่องจากบริษัทมีความได้เปรียบด้านต้นทุนการผลิตที่ต่ำกว่าผลิตภัณฑ์นำเข้าจากต่างประเทศ
เนื่องจากวัตถุดิบที่ใช้ส่วนใหญ่เป็นการสั่งซื้อภายในประเทศ

มีบริการหลังการขายที่ทั่วถึง

บริษัทให้ความสำคัญกับบริการหลังการขายมาโดยตลอด ทั้งด้านอะไหล่ และบริการรับซ่อม
โดยผ่านฝ่ายบริการลูกค้า หรือผ่านตัวแทนจำหน่ายที่ตั้งอยู่ทั่วประเทศ
นอกจากนี้ยังเป็นผู้ให้คำแนะนำในการใช้ผลิตภัณฑ์
ซึ่งจะเป็นการสร้างความเชื่อมั่นกับลูกค้าในการใช้ผลิตภัณฑ์ของบริษัทอีกด้วย

การจำหน่ายและช่องทางการจัดจำหน่ายของธุรกิจผลิตและจำหน่ายอุปกรณ์โทรคมนาคมภายใต้เครื่องหมายการค้า
“FORTH”

การจัดจำหน่ายอุปกรณ์โทรคมนาคม และอุปกรณ์อิเล็กทรอนิกส์ ภายใต้เครื่องหมายการค้า “FORTH”
ของบริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์โดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่
นอกจากนี้ ยังจำหน่ายผลิตภัณฑ์ผ่านตัวแทนจำหน่าย (Dealer) ซึ่งมีจำนวนมากกว่า 150
รายทั่วประเทศ โดยเป็นผู้มีความรู้พื้นฐานในเรื่องของอิเล็กทรอนิกส์
ความสามารถบริการหลังการขาย และความสามารถทำการตลาดให้กับบริษัทได้ เป็นต้น

1.  ธุรกิจที่เทคโนโลยีที่เกี่ยวข้อง

4.4.3.1 ธุรกิจผลิตและติดตั้งระบบสัญญาณไฟจราจร

ตามรายงานของ LED market research ปัจจุบันตลาด LED
แบบที่มีแสงสว่างสูงได้เติบโตอย่างรวดเร็ว โดยในปี 2010 ได้มียอดการเจริญเติบโตสูงถึง 10.8
พันล้านเหรียญ ซึ่งสูงเป็น สองเท่า ของปี 2009 ซึ่งมียอดจำหน่าย 5.6 พันล้านเหรียญสหรัฐฯ
โดยรายงานของ Global Industry Analyst Inc รายงานว่า ยอดการเจริญเติบโตของLED
อาจสูงถึง 14.8 พันล้านเหรียญสหรัฐ ในปี 2015 เนื่องจากความต้องการของหลอดLED
เพิ่มมากขึ้นในอุปกรณ์โทรทัศน์ อุปกรณ์คอมพิวเตอร์ สัญญาณจราจร ไฟท้ายรถยนต์ ป้ายสัญญาณ ต่
างๆ ไฟฉาย ไฟให้สัญญาณของประภาคาร จอภาพยนตร์ขนาดใหญ่ ยิ่งไปกว่านั้น หน้าจอ LCD
ของโทรศัพทมือถือที่ใช้กันทั่วไปเกือบทั้งหมดจะให้แสงสว่างด้วย LED
ในขณะเดียวกันรัฐบาลไทย ก็มีนโยบายส่งเสริมการประหยัดพลังงาน อาทิ เช่น
ส่งเสริมให้มีการนำหลอดประหยัดพลังงานมาใช้ หรือ LED เพื่อลดการใช้พลังงาน
ในขณะที่ประเทศไทย คาดการณ์ว่า ปี 2015, 50% ของตลาดจะเป็น LED ซึ่งในปี 2015
ราคาของ LED จะใกล้เคียงกับหลอดตะเกียบ

จุดเด่นของหลอด LED คือสามารถตอบสนองความต้องการของผู้บริโภคได้ดีกว่าหลอดประเภทอื่น
ทั้งความ สามารถในการปรับเปลี่ยนสีแสงต่างๆได้หลากหลาย
และยังสามารถพัฒนาเทคโนโลยีไปสู่การเป็น LED สปริง หรือ
เทคโนโลยีแสงสว่างที่สามารถดัดแปลงส่วนโค้งส่วนเว้าเพื่อการตกแต่งห้อง เฟอร์นิเจอร์
และมุมต่างๆ ของอาคาร รวมถึงช่วยในการประหยัดพลังงานมากกว่า นอกจากนี้ LED
ยังถูกพัฒนาให้มีความสว่างที่เพิ่มมากขึ้น ส่งผลให้สามารถให้แสงสว่างในระยะทางที่ไกลขึ้น

ในด้านการนำ LED มาใช้กับระบบสัญญาณไฟจราจรนั้น
ทางหน่วยงานของกรุงเทพมหานครได้ให้ความสนใจที่จะจัดซื้ออุปกรณ์ดังกล่าวเพื่อใช้ในงานต่าง ๆ
อาทิเช่น ไฟส่องสว่างทางข้าม, กล่องไฟรูปคนข้ามระบบปุ่มกด, LED
สัญญาณไฟกระพริบและโคมไฟจราจร เป็นต้น หลังจากผลทดลองใช้หลอดสัญญาณไฟจราจรชนิด LED
เป็นที่น่าพอใจเนื่องจากประสิทธิภาพในการให้แสงสว่างที่ชัดเจนตลอดอายุการใช้งานกว่า 10 ปี
และยังประหยัดพลังงานไฟฟ้ากว่า 70% สามารถแสดงผลการทำงานให้สอดคล้อง
เหมาะสมเป็นไปตามมาตรฐานสากล
ภาครัฐบาลจึงมีการจัดสรรงบประมาณเพื่อจัดซื้ออุปกรณ์และสัญญาณไฟจราจรที่ทำจาก LED มากขึ้น
ซึ่งหลังจากประเทศไทยสามารถผลิตระบบสัญญาณไฟจราจรแบบ LED ขึ้นได้เป็นผลสำเร็จ
หน่วยงานของกรุงเทพมหานครจึงเน้นการจัดซื้ออุปกรณ์ดังกล่าวจากผู้ผลิตในประเทศมากขึ้นอุตสาหกรรมผลิตและติดตั้งระบบสัญญาณไฟจราจรในปัจจุบันจึงเกิดขึ้นเพื่อรองรับการขยายตัวของปริมาณความต้องการใช้ในสินค้าดังกล่าวตามโครงการของหน่วยงานต่างๆ
และยังส่งเสริมให้นำไปใช้ในอุปกรณ์อื่นมากขึ้น เช่น ป้ายเตือนจุดอันตราย,
สัญญาณไฟควบคุมช่องทางเดินรถ เป็นต้น ซึ่งหน่วยงานที่รับผิดชอบในโครงการดังกล่าว ได้แก่
กรุงเทพมหานคร มีพื้นที่รับผิดชอบในเขตกรุงเทพมหานคร เทศบาลท้องถิ่น
มีพื้นที่รับผิดชอบในเขตเทศบาลท้องถิ่นนั้น ๆ องค์การบริหารส่วนตำบล
มีพื้นที่รับผิดชอบตามท้องถิ่นต่างๆ กรมทางหลวงซึ่งมีพื้นที่รับผิดชอบตามเขตพื้นที่ระหว่างจังหวัด
และกรมทางหลวงชนบท โดยมีลักษณะการซื้อขายเป็นแบบประมูลโครงการตามวาระต่างๆ
ในแต่ละผลิตภัณฑ์ เช่น ตู้ควบคุมสัญญาณไฟจราจร โคมสัญญาณไฟจราจร เครื่องนับเวลาถอยหลัง
สัญญาณไฟคนข้ามถนนอัจฉริยะ สัญญาณไฟสลับช่องจราจร และ ไฟกระพริบระบบพลังงานแสงอาทิตย์
เป็นต้น โดยปัจจุบันมีจำนวนองค์กรหรือหน่วยงานทางราชการต่างๆ
ทั่วประเทศที่รับผิดชอบในการสั่งซื้อผลิตภัณฑ์ดังกล่าว
ประกอบด้วยเทศบาลทั่วประเทศและองค์การบริหารส่วนตำบลทั่วประเทศ

ภาวะการแข่งขันและกลยุทธ์การตลาดของธุรกิจผลิตและติดตั้งระบบสัญญาณไฟจราจร

บริษัทนับว่าเป็นผู้นำตลาดของประเทศในธุรกิจผลิตภัณฑ์ระบบสัญญาณไฟจราจรนี้
จากการพัฒนาผลิตภัณฑ์ระบบสัญญาณไฟจราจร LED ขึ้นเป็นบริษัทแรกในประเทศไทย
โดยมีผลงานที่โดดเด่นจากการทดสอบใช้งานของหน่วยงานต่างๆ เช่น ในปี 2546
ผลิตภัณฑ์ตู้ควบคุมสัญญาณไฟจราจร โคมสัญญาณไฟจราจรชนิด LED และเครื่องนับเวลาถอยหลัง ชนิด
LED ได้ผ่านการรับรองคุณภาพจากสำนักงานมาตรฐานผลิตภัณฑ์ (มอก.) และในปี2547 – 2548
ผลิตภัณฑ์โคมสัญญาณไฟจราจร และโคมสัญญาณไฟจราจรสำหรับคนข้ามถนน
ได้ผ่านการรับรองจากกรมวิทยาศาสตร์บริการ เป็นต้น และด้วยคุณสมบัติของหลอด LED
ดังกล่าวที่ใช้กระแสไฟฟ้าน้อยกว่าหลอดแบบ Halogen มีอายุการใช้งานนานกว่าแบบเดิม 5 – 10
ปี และให้ความปลอดภัยต่อผู้ใช้รถใช้ถนนสูงกว่า เนื่องจากในโคมสัญญาณไฟจราจร
ประกอบด้วยหลอด LED จำนวนมาก หากมีหลอดใดหลอดหนึ่งหมดอายุการใช้งานหรือเสื่อมสภาพ
โคมสัญญาณไฟนั้นก็จะยังคงใช้งานได้อย่างเป็นปกติโดยผู้ใช้รถใช้ถนนอาจไม่รู้สึกถึงความแตกต่าง
ดังนั้น หน่วยงานราชการต่าง ๆ
ทั้งในกรุงเทพมหานครและต่างจังหวัดต่างให้การยอมรับผลิตภัณฑ์ของบริษัทเพื่อใช้ติดตั้งทดแทนสัญญาณไฟจราจรเดิมที่เสื่อมสภาพลง
หรือใช้ติดตั้งตามทางแยกที่เกิดขึ้นใหม่
ซึ่งปัจจุบันความต้องการจะเน้นไปที่การผลิตเพื่อทดแทนสินค้าที่ใช้อยู่เดิมซึ่งชำรุดและเสื่อมโทรมมากขึ้น

ปัจจุบัน บริษัทจึงยังครองความเป็นผู้นำผลิตภัณฑ์ระบบสัญญาณไฟจราจรในประเทศไทยทั้งหมด
โดยได้รับการไว้วางใจจากทางกรุงเทพมหานครให้ดำเนินโครงการติดตั้งสัญญาณไฟจราจรในกรุงเทพฯ
ทั้งหมด และเพื่อรักษาความเป็นอันดับหนึ่ง
บริษัทยังคงให้ความสำคัญในการพัฒนาผลิตภัณฑ์ใหม่อย่างต่อเนื่อง
ทำให้บริษัทมีความได้เปรียบคู่แข่งขันทั้งในประเทศและต่างประเทศ
ทั้งในด้านการให้บริการหลังการขายและให้บริการบำรุงรักษาที่รวดเร็ว
เนื่องจากบริษัทเป็นผู้ผลิตมีการสำรองวัตถุดิบและอะไหล่ที่เพียงพอ
ไม่ต้องรอสั่งซื้ออะไหล่จากต่างประเทศซึ่งต้องใช้เวลานานกว่า
คุณภาพที่เป็นมาตรฐานมากว่าสินค้าจากประเทศจีนหรือไต้หวันในราคาที่สามารถแข่งขันได้
ซึ่งกลยุทธ์ในการแข่งขันของบริษัทมีรายละเอียด ดังนี้

กลยุทธ์การแข่งขันของธุรกิจผลิตและติดตั้งระบบสัญญาณไฟจราจร

มาตรฐานคุณภาพและคุณสมบัติของสินค้าเป็นที่ยอมรับจากหน่วยงานราชการ
จากการที่ผลิตภัณฑ์ของบริษัทเกี่ยวข้องกับการให้สัญญาณไฟจราจร
และระบบความปลอดภัยทางการจราจร ดังนั้น ผลิตภัณฑ์ต่าง ๆ
ของบริษัทจึงได้ผ่านการทดสอบคุณสมบัติจากหน่วยงานต่าง ๆ
เพื่อมั่นใจได้ว่าจะมีคุณภาพและความทนทานต่อการใช้งาน นอกจากนี้
ผลิตภัณฑ์ที่บริษัทได้ผลิตและติดตั้งไปแล้วทั้งหมดมีคุณสมบัติที่โดดเด่นในเรื่องของการประหยัดพลังงานและมีคุณภาพเป็นที่ยอมรับจากหน่วยงานราชการทั้งในกรุงเทพมหานคร
และต่างจังหวัด
ซึ่งมาตรฐานของหน่วยงานราชการเหล่านี้นับว่าเป็นหลักฐานอ้างอิงถึงคุณภาพที่โดดเด่นของผลิตภัณฑ์ได้เป็นอย่างดี

มีความสามารถในการแข่งขันด้านราคา บริษัทสามารถจัดซื้อวัตถุดิบสำคัญได้โดยตรงจากผู้ผลิต
และจัดซื้อวัตถุดิบอื่นผ่านบริษัทในเครือ ประกอบกับการควบคุมต้นทุนที่เหมาะสม
จึงทำให้บริษัทมีต้นทุนการผลิตเอื้อให้สามารถกำหนดราคาที่แข่งขันกับผลิตภัณฑ์จากผู้ผลิตในต่างประเทศได้

พัฒนาผลิตภัณฑ์รูปแบบใหม่ เพื่อตอบสนองความต้องการของลูกค้า
บริษัทให้ความสำคัญกับการพัฒนาผลิตภัณฑ์ใหม่ เพื่อตอบสนองความต้องการของลูกค้า
และรักษาความเป็นผู้นำของผลิตภัณฑ์ระบบสัญญาณไฟจราจรในประเทศไทย

มีวัตถุดิบและอะไหล่สำรองที่เพียงพอ
จากการที่บริษัทมีผลงานติดตั้งผลิตภัณฑ์ของบริษัทให้กับหน่วยงานราชการหลายแห่ง
ซึ่งส่วนใหญ่จะมีการรับประกันผลงานการติดตั้งเป็นเวลาประมาณ 2 ปี อย่างไรก็ตาม
จากการที่บริษัทเป็นผู้ผลิตระบบสัญญาณไฟจราจรด้วย
จึงมีความพร้อมด้านการสำรองวัตถุดิบและอะไหล่ที่เพียงพอ
ทั้งนี้บริษัทคาดว่าจะสามารถให้บริการด้านอะไหล่ได้เป็นระยะเวลาประมาณ 8 ปี

บริการหลังการขายที่รวดเร็ว นอกจากคุณภาพสินค้าที่ดีแล้ว
บริษัทยังให้ความสำคัญกับการบริการหลังการขายที่รวดเร็ว
โดยมีนโยบายให้บริการรับแจ้งปัญหาจากลูกค้า 24 ชั่วโมง ตลอดทั้ง 7 วันทำการ โดยทีม
Service ที่มีความเชี่ยวชาญและพร้อมเข้าถึงพื้นที่ทันที่ที่ได้รับแจ้ง มีเครื่องมือในการซ่อมที่ครบครัน
และทันสมัย โดยมีขั้นตอนการดำเนินการที่เป็นมาตรฐานตามข้อกำหนดของบริษัทอย่างเคร่งครัด

การรับประกันคุณภาพสินค้า บริษัทมีนโยบายการรับประกันคุณภาพสินค้าที่ผลิตและจำหน่ายจากบริษัท
หากลูกค้าพบปัญหาในระหว่างระยะเวลารับประกัน
สามารถแจ้งมายังบริษัทเพื่อดำเนินการตรวจเช็คและซ่อมฟรีทั้งค่าแรงและอะไหล่
โดยไม่เสียค่าใช้จ่าย

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจร

กลุ่มลูกค้าเป้าหมายของธุรกิจผลิตและติดตั้งระบบสัญญาณไฟจราจรเป็นหน่วยงานทางราชการที่รับผิดชอบในด้านการติดตั้งสัญญาณไฟจราจร
ซึ่งส่วนใหญ่สามารถจัดสรรงบประมาณในการติดตั้งและบำรุงรักษาอุปกรณ์และระบบสัญญาณไฟจราจรได้เอง
โดยสามารถแบ่งกลุ่มลูกค้าได้เป็น 5 หน่วยงานหลักตามลักษณะของพื้นที่ความรับผิดชอบ ได้แก่

1)  กรุงเทพมหานคร
    รับผิดชอบในเขตพื้นที่กรุงเทพมหานครซึ่งงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    ไม่ต้องผ่านสำนักงบประมาณแผ่นดิน แต่จะแบ่งงบประมาณออกเป็นสองส่วน คือ
    งบประมาณที่ได้รับการอุดหนุนจากรัฐบาลและงบประมาณในส่วนของกรุงเทพมหานคร

2)  กรมทางหลวง
    เป็นผู้รับผิดชอบในโครงการเชื่อมโยงถนนสายหลักของประเทศหรือเขตพื้นที่ระหว่างจังหวัดโดยงบประมาณในการจัดการด้านการติดตั้งระบบสัญญาณไฟจราจรของหน่วยงานดังกล่าวนี้
    แบ่งออกเป็น 2 ส่วนคือ
    งบประมาณจากกระทรวงคมนาคมและงบอุดหนุนจากหน่วยงานที่เกี่ยวข้อง

3)  กรมทางหลวงชนบท รับผิดชอบในโครงการเชื่อมโยงถนนสายรองต่างๆ ทั่วประเทศ
    โดยงบประมาณในด้านการติดตั้งระบบสัญญาณไฟจราจรของหน่วยงานดังกล่าว
    ต้องได้รับความเห็นชอบจากผู้เกี่ยวข้องซึ่งผ่านทางสำนักงบประมาณแผ่นดิน

4)  องค์กรปกครองส่วนท้องถิ่น ได้แก่ เทศบาล องค์การบริหารส่วนตำบล(อบต.)
    และองค์การบริหารส่วนจังหวัด(อบจ.) รับผิดชอบในเขตพื้นที่
    โดยไม่ต้องผ่านสำนักงบประมาณแผ่นดิน
    ซึ่งแต่ละจังหวัดมีอำนาจในการบริหารและจัดการอย่างอิสระ ซึ่งเดือนมกราคมปี 2552
    เทศบาลมีจำนวน 1,192 แห่ง องค์การบริหารส่วนตำบล มีจำนวน 6,738 แห่ง
    ส่วนองค์การบริหารส่วนจังหวัด จะมีอยู่ในทุกจังหวัดๆ ละ 1 แห่ง รวม 75 แห่ง

5)  ลูกค้าต่างประเทศ จำหน่ายผลิตภัณฑ์ผ่านตัวแทนจำหน่ายในประเทศเพื่อนบ้านใกล้เคียง ได้แก่
    ประเทศเวียตนาม ลาว มาเลเซีย สิงคโปร์ กัมพูชา

การจำหน่ายและช่องทางการจำหน่ายของธุรกิจผลิตและติดตั้งระบบสัญญาณไฟจราจร

บริษัทใช้ช่องทางการจัดจำหน่าย 2 ทางได้แก่ การจำหน่ายทางตรง (Direct)
โดยมีทีมงานขายตรงแยกตามสายผลิตภัณฑ์ มีความเข้าใจในลักษณะผลิตภัณฑ์
และมีความชำนาญในผลิตภัณฑ์ที่จัดจำหน่าย
โดยมีนโยบายจำหน่ายทางตรงให้กับลูกค้าที่เป็นโครงการขนาดใหญ่ นอกจากนี้
ยังจำหน่ายผลิตภัณฑ์ผ่านตัวแทนจำหน่าย (Dealer) ประมาณ 25 ราย
ซึ่งเป็นผู้มีประสบการณ์ติดต่องานกับหน่วยงานราชการต่างๆ
และมีความสามารถทำการตลาดให้กับบริษัทได้

4.4.3.2 ธุรกิจจัดเก็บผลประโยชน์ในด้านการโฆษณาบนป้ายจราจรอัจฉริยะ

ธุรกิจโฆษณานับเป็นอุตสาหกรรมหนึ่ง ที่มีบทบาทสำคัญต่อ การพัฒนาสังคม และ ประเทศชาติ
โดยเฉพาะอย่าง ยิ่งในปัจจุบันนี้ การโฆษณาได้เป็นการสื่อสารที่เข้าถึง และ ใกล้ชิดกับ
ประชาชนมากขึ้น ในทุกขณะราวกับเป็น ส่วนหนึ่ง ของชีวิตประจำวัน จึงทำให้การโฆษณา
มีการเจริญเติบโต ควบคู่ไปกับสังคมและเศรษฐกิจ ของประเทศชาติ มาตลอด

นีลเส็น  มีเดีย รีเสิร์ช ประเทศไทย จำกัด  รายงานการใช้งบโฆษณาผ่านสื่อปี 2555 มีมูลค่า
1.17 แสนล้านบาท (117,760 ล้านบาท)เติบโตจากปีก่อน 12.42%
โดยทุกสื่อมีอัตราการเติบโตเพิ่มขึ้น ประกอบด้วยสื่อโทรทัศน์ มูลค่า 6.8 หมื่นล้านบาท เติบโต
9.43% หรือมีมูลค่าเพิ่มขึ้นกว่า 5.8 พันล้านบาทเมื่อเทียบกับปีก่อน  สื่อวิทยุมูลค่า 6.3 พันล้านบาท
เติบโต 7.28%  สื่อหนังสือพิมพ์ มูลค่า 1.5 หมื่นล้านบาท เติบโต 4.42% สื่อโรงภาพยนตร์ มูลค่า
1.21 หมื่นล้านบาท เติบโต 67.68%  หรือมีสัดส่วนที่ 10.29% ของตลาดรวม  สื่อป้ายโฆษณา
มูลค่า 4.5 พันล้านบาท เติบโต 5.77%
สื่อโฆษณาเคลื่อนที่ มูลค่า 2.9 พันล้านบาท เติบโต 11.99%  สื่ออินสโตร์ มูลค่า 2,732ล้านบาท
เติบโต 68.85% สื่ออินเทอร์เน็ต มูลค่า 573 ล้านบาท เติบโต 21.91%
ขณะที่สื่อนิตยสารเป็นเพียงสื่อเดียวที่ภาพรวมติดลบ 10.35% โดยมีมูลค่า 5.2 พันล้านบาท

สำหรับการใช้งบโฆษณาเฉพาะเดือน ธ.ค.ที่ผ่านมา เปรียบเทียบช่วงเดียวกันปีก่อน มีมูลค่า 9,810
ล้านบาท เติบโต 23.27% โดยสื่อหลัก โทรทัศน์ มีมูลค่า 5,580 ล้านบาท เติบโต 28.75% 
อัตราดังกล่าวเป็นการเติบโตต่อเนื่องจากเดือน พ.ย. ซึ่งอยู่ที่ 54%
เนื่องจากช่วงเดียวกันของปีก่อนไทยอยู่ในภาวะน้ำท่วม
ทำให้สินค้าชะลอการใช้งบโฆษณาผ่านสื่อโดยเฉพาะสื่อทีวี ส่งผลให้ภาพรวมไตรมาส 4
อุตสาหกรรมสื่อโฆษณากลับมาเติบโตสูงอีกครั้ง เนื่องจากมีการเติบโตนับตั้งแต่เดือน ต.ค.15%  
ขณะที่สื่อในโรงภาพยนตร์ อัตราการเติบโตสูงที่สุดคือ 86.86% คิดเป็นมูลค่ารวมกว่า 1,052
ล้านบาท รองลงมาคือ สื่ออินสโตร์ เติบโต 52.14% คิดเป็นมูลค่าประมาณ 178 ล้านบาท

ภาวะการแข่งขันและกลยุทธ์ทางการตลาดของธุรกิจโฆษณาบนพื้นที่ป้ายอัจฉริยะ

จากภาวะเศรษฐกิจโลกที่ชะลอตัว ผู้ประกอบการจึงพยายามตัดงบโฆษณา
และหันมาใช้งบในการทำกิจกรรมการตลาดมากขึ้น
เพราะสามารถเข้าถึงผู้บริโภคได้ตรงกลุ่มเป้าหมาย นอกจากนี้ยังมีสื่อใหม่ๆ อย่างดิจิตอลมีเดีย
เว็บไซต์ เอสเอ็มเอส อีเมล์ ซึ่งมีแนวโน้มว่าจะเติบโตขึ้นแทนที่สื่อรูปแบบเก่า
และอาจมีสื่อรูปแบบใหม่อื่น ๆ ที่มีประสิทธิภาพ ให้ผลคุ้มค่าภายใต้งบประมาณที่ต่ำ เช่น ดิจิตอลมีเดีย
ซึ่งจะช่วยผู้ประกอบการในการนำเสนอสินค้าที่ครบวงจร
เพราะตลาดดิจิตอลสามารถเชื่อมโยงการติดต่อและความสัมพันธ์แบบ Real time
ระหว่างผู้ผลิตสินค้าและลูกค้าของตนได้อย่างมีประสิทธิภาพ อย่างไรก็ดี สื่อโฆษณาภายนอก ได้แก่
ป้ายบิลบอร์ด รถประจำทาง ป้ายแบนเนอร์ รถแท็กซี่ โปสเตอร์ และโฆษณา ณ จุดขาย
ก็นับว่าเป็นอีกหนึ่งทางเลือกสำหรับสภาพการแข่งขันที่เน้นกลไกราคาและมีต้นทุนที่ต่ำกว่าเมื่อเทียบกับสื่อโทรทัศน์และวิทยุ
ซึ่งปัจจุบันสื่อโฆษณาภายนอกมีการพัฒนารูปแบบที่ทันสมัย รูปลักษณ์สวยงาม
รวมถึงไอเดียที่ออกแบบลงบนสื่อที่ก้าวหน้าขึ้นเป็น 3 มิติ และ 4 มิติ
สามารถสะดุดตาผู้บริโภคและเข้าถึงกลุ่มเป้าหมายได้เป็นอย่างดี
ป้ายโฆษณาขนาดใหญ่ถูกแทนที่ด้วยป้ายโฆษณาไฟฟ้า จอแอลอีดี
บรรทุกอยู่บนรถและจอดตามสถานที่ชุมชน ป้ายอัจฉริยะอิเล็กทรอนิกส์ LED
จึงเริ่มได้รับความนิยมจากเจ้าของแบรนด์มากขึ้น
แม้ว่าเมื่อเทียบกับป้ายโฆษณาขนาดใหญ่ที่อยู่ในภาวะซบเซานับว่ายังทดแทนมูลค่ากันไม่ได้
แต่นับว่าเป็นโอกาสของบริษัทในการสร้างธุรกิจท่ามกลางการแข่งขันของวงการสื่อโฆษณา
เพื่อหาช่องทางนำเสนอสิ่งใหม่ให้กับผู้บริโภคและสร้างความแตกต่าง
อีกทั้งเป็นการดึงดูดความสนใจจากผู้บริโภคได้
สื่อโฆษณาภายนอกบ้านก็น่าจะเป็นอีกสื่อหนึ่งที่สามารถพลิกแพลง ปรับเปลี่ยน
หรือใส่ไอเดียแปลกใหม่เข้าไปได้ และในอนาคตสื่อภายนอกบ้านรูปแบบใหม่จะเกิดขึ้นอีกมากมาย

สภาวะการแข่งขันในตลาดป้ายอัจฉริยะอิเล็กทรอนิกส์นั้น ประกอบด้วยผู้ประกอบการรายใหญ่ประมาณ
4- 5 ราย เช่น ที.พี.เอส มีเดีย, โฟร์อาร์ต, 96 แอดเวอร์ไทซิ่ง, พี.ไลท์, โฆษณา แอนด์
คอนสตรัคชั่น, มาสเตอร์
ซึ่งผู้ประกอบการแต่ละรายมีรูปแบบสื่อป้ายโฆษณาและพื้นที่ตั้งเป็นจุดแข็งที่แตกต่างกัน
โดยการแข่งขันในปัจจุบันจะเน้นในเรื่องทำเลที่ตั้ง ความหลากหลายของสื่อโฆษณา
การให้บริการที่สามารถรองรับความต้องการของลูกค้าแบบครบวงจร
ทำเลที่ตั้งป้ายโฆษณาที่อยู่ในระดับให้ผู้ใช้รถใช้ถนนสามารถเห็นได้ชัดเจน ไม่อยู่สูงเกินไป
หรืออยู่ใกล้ทางซึ่งผู้ขับขี่ต้องขับขี่ด้วยความเร็วและใช้ความระมัดระวังสูง
ซึ่งจะทำให้โฆษณาไม่สามารถเข้าถึงกลุ่มเป้าหมายได้เท่าที่ควร ดังนั้น
เพื่อสร้างความสามารถในการแข่งขัน ทำให้บริษัท
ต้องเร่งปรับตัวกับโครงสร้างธุรกิจและพฤติกรรมผู้บริโภคใหม่
เร่งหาลูกค้าใหม่เข้ามาเสริมฐานเดิมที่มีอยู่ และเสนอบริการรูปแบบใหม่เพิ่มเติม

กลุ่มลูกค้าเป้าหมายในธุรกิจโฆษณาบนพื้นที่ป้ายจราจรอัจฉริยะ

เน้นกลุ่มลูกค้าเป้าหมายที่ต้องการใช้สื่อในการประชาสัมพันธ์การจัด Event และ Exhibition
ต่างๆ ซึ่งมีความเหมาะสมกับผลิตภัณฑ์ของเราที่สามารถกระจายข่าวสารได้ครอบคลุมทุกพื้นที่
(40จุดทั่วกทม.) สามารถปรับเปลี่ยนโฆษณาได้รวดเร็ว เนื่องจากเป็นป้ายอิเล็กทรอนิกส์
ซึ่งปัจจุบันลูกค้ากลุ่มนี้ถือได้ว่าเป็นลูกค้าหลักของป้ายจราจรอัจฉริยะ
โดยในภาวะเศรษฐกิจที่ชะลอตัวลง รัฐบาลและกลุ่มธุรกิจต่างๆได้หันมาทำการตลาดแบบ below
the line มากขึ้น เช่น การจัดกิจกรรมทางการตลาด และ Exhibition
ต่างๆเพื่อกระตุ้นการบริโภคและใช้จ่าย
ทำให้เป็นโอกาสที่ดีของธุรกิจโฆษณาบนพื้นที่ป้ายจราจรอัจฉริยะ

กลยุทธ์การแข่งขันในธุรกิจโฆษณาบนพื้นที่ป้ายจราจรอัจฉริยะ

ทำเลที่ตั้งที่เหมาะสม ป้ายโฆษณา LED ของบริษัทเป็นทางเลือกใหม่สำหรับผู้ที่ต้องการใช้จอภาพสี
โดยที่บริษัทยังสามารถผลิตจอภาพสีที่มีระยะห่างระหว่างหลอดไฟ LED ตั้งแต่ 22, 11, 6, และ 4
มิลลิเมตร
ซึ่งจะสามารถตอบสนองความต้องการของผู้บริโภคได้อย่างหลากหลายและตั้งอยู่ในจุดที่มีการจราจรหนาแน่น
ซึ่งเป็นตำแหน่งที่จะมีผู้ขับขี่ยานพาหนะและผู้โดยสารให้ความสนใจ

รองรับข้อมูลได้หลายรูปแบบ
การโฆษณาบนป้ายอัจฉริยะเป็นการโฆษณาบนสื่ออิเล็กทรอนิกส์ซึ่งเป็นเทคโนโลยีที่สูงกว่าการโฆษณากลางแจ้งทั่วไป
จึงสามารถรองรับข้อมูลได้หลายรูปแบบ เช่น
ทำเป็นภาพนิ่งหรือยิงความถี่สลับระหว่างโฆษณากับการรายงานสภาพจราจรในแต่ละช่วงเวลา
นอกจากนี้ยังสามารถปรับเปลี่ยนเนื้อหาของการโฆษณาได้ง่าย
ทำให้ลูกค้าเกิดความสะดวกในการใช้บริการ
และยังมีค่าผลิตสื่อโฆษณาที่ต่ำกว่าเมื่อเปรียบเทียบกับสื่อชนิดอื่น รวมทั้งผลิตภัณฑ์มีความคงทน
ทำให้ผู้ซื้อโฆษณาสามารถประหยัดต้นทุนการผลิตสื่อได้

บริการเสริมด้านอื่น ๆ
บริษัทยังมีแผนให้บริการเพิ่มเติมด้านรายงานความหนาแน่นของเส้นทางจราจร
เป็นศูนย์รวบรวมข้อมูลด้านการจราจร ข่าวสารและการประชาสัมพันธ์โดยเป็นเครือข่ายของ GTS
40 จุดทั่วกรุงเทพมหานคร
เพื่อดึงดูดสายตาของผู้บริโภคและเป็นการจูงใจให้ผู้ประกอบการสนใจสื่อป้ายจราจรอัฉริยะมากขึ้น
ประโยชน์ที่ได้รับคือประชาชนผู้ใช้เส้นทางผ่านป้ายจราจรอัจฉริยะสามารถพิจารณาวางแผนการเดินทาง
หรือตัดสินใจเปลี่ยนเส้นทางการเดินทางโดยหลีกเลี่ยงจุดที่มีปัญหาจราจรติดขัดได้ทันที
ซึ่งจะเป็นการลดปัญหาการสะสมของรถในบริเวณที่มีการจราจรติดขัด
เป็นแนวทางแก้ไขปัญหาการจราจรได้อีกทางหนึ่ง นอกจากนั้นยังเป็นการลดระยะเวลา
ลดต้นทุนการเดินทางและประหยัดพลังงานได้อีกทางหนึ่ง

ภาวะการแข่งขันและกลยุทธ์ทางการตลาดของธุรกิจผลิตและจำหน่ายผลิตภัณฑ์จอภาพสี (Full
Color LED Screen)

สำหรับการจำหน่ายผลิตภัณฑ์จอภาพสีขนาดใหญ่ (Full Color LED Screen)
และป้ายแสดงข้อความหรือรูปภาพ (Moving Sign Board/ Variable Message Sign: VMS)
ปัจจุบันในตลาดโดยรวมเริ่มมีการนำผลิตภัณฑ์จอภาพ LED สีจริง มาใช้กันอย่างแพร่หลายมากขึ้น
ทั้งการติดตั้งเพื่อใช้ประชาสัมพันธ์องค์กร การเช่าเพื่อใช้ในงานแสดงสินค้า งานคอนเสิร์ตขนาดใหญ่
รวมถึงการลงทุนติดตั้งเพื่อขายสื่อโฆษณาตามย่านธุรกิจต่างๆ เป็นต้น

ในปัจจุบันคู่แข่งขันในอุตสาหกรรม ประกอบไปด้วยผู้นำเข้าสินค้าจากต่างประเทศ
ซึ่งยังคงมีราคาสูงมากเนื่องจากต้องเสียภาษีนำเข้าในอัตราที่สูง
นอกจากนี้ยังมีกลุ่มผู้จำหน่ายรายย่อยในประเทศ ซึ่งนำเข้าชิ้นส่วนโมดูลจาก จีน หรือไต้หวัน
มาประกอบเพื่อจำหน่าย ซึ่งคุณภาพการผลิตและคุณภาพสินค้ายังไม่ได้มาตรฐานเท่าที่ควร
อาจมีสาเหตุจากการใช้วัตถุดิบที่ด้อยคุณภาพ
ดังนั้นจึงทำให้ผลิตภัณฑ์มีอายุการใช้งานสั้นและทำให้ผู้ใช้ต้องเสียค่าใช้จ่ายในการบำรุงรักษาจำนวนมาก
ดังนั้นการที่บริษัทเป็นผู้ผลิต VMS และ LED
ในประเทศที่มีมาตรฐานการผลิตสูงทัดเทียมสินค้าที่จำหน่ายในต่างประเทศ
เนื่องจากบริษัทใช้วัตถุดิบที่มีคุณภาพสูง เป็นวัตถุดิบเดียวกับที่ใช้ในผลิตภัณฑ์ไฟจราจรและป้ายจอภาพสี
ซึ่งต้องจำหน่ายโดยการประมูลและต้องได้รับการยอมรับจากหน่วยงานราชการที่มีมาตรฐานการคัดเลือกค่อนข้างสูง
จึงทำให้ผลิตภัณฑ์ของบริษัทมีอายุการใช้งานนานกว่าผลิตภัณฑ์ของคู่แข่งขัน
และทำให้ผู้ใช้สามารถประหยัดค่าบำรุงรักษาได้ในระยะยาว
ซึ่งมีความได้เปรียบคู่แข่งขันในตลาดที่ผู้ซื้อต้องคำนึงถึงคุณภาพและบริการหลังการขายเป็นส่วนสำคัญ

กลยุทธ์การแข่งขันในธุรกิจผลิตและจำหน่ายผลิตภัณฑ์จอภาพสี (Full color LED Screen)

ราคาที่สามารถแข่งขันได้ สื่อโฆษณาบนพื้นที่ป้ายจราจรอัจฉริยะของบริษัท
เป็นจอแสดงภาพขนาดใหญ่ที่บริษัทพัฒนาและผลิตขึ้นเป็นรายแรกของประเทศไทย โดยใช้หลอดไฟชนิด
Light Emitting Diode: LED ซึ่งส่วนใหญ่ต้องนำเข้าจากต่างประเทศ เช่น ญี่ปุ่น
(Panasonic) และเกาหลี (Samsung) ทำให้ราคาจำหน่ายในท้องตลาดค่อนข้างสูง
จากราคาตัววัตถุดิบเองและค่าใช้จ่ายด้านการวิจัยและพัฒนา
ซึ่งราคาจำหน่ายยังขึ้นอยู่กับขนาดและความละเอียดของจอภาพสี
ซึ่งมีหน่วยวัดเป็นระยะห่างระหว่างหลอดไฟ LED ตั้งแต่ 22, 11, 6, และ 4 มิลลิเมตร เป็นต้น
หากเป็นจอภาพขนาดใหญ่มากและความละเอียดมากจะยิ่งต้องใช้วัตถุดิบมากขึ้น ดังนั้น
การที่บริษัทสามารถผลิตจอภาพสีขึ้นได้เป็นรายแรกของประเทศไทยเป็นผลิตภัณฑ์ที่มีคุณภาพทัดเทียมกับผลิตภัณฑ์จากต่างประเทศ
ทำให้ระดับราคาของผลิตภัณฑ์อยู่ในระดับที่สามารถแข่งขันได้ และเป็นการประหยัดภาษีนำเข้าได้ด้วย

ผลิตภัณฑ์ที่หลากหลายและสนับสนุนซึ่งกันและกัน บริษัทมีการวิจัยและพัฒนาผลิตภัณฑ์อย่างต่อเนื่อง
ทำให้มีผลิตภัณฑ์ที่เกี่ยวข้องกับอุปกรณ์อิเล็กทรอนิกส์ ระบบ LED ที่หลากหลาย เช่น จอแสดงภาพสี
(Full Color LED Screen) และป้ายแสดงข้อความหรือรูปภาพ (Variable Message Sign
หรือ Moving Sign Board) โดยที่ผลิตภัณฑ์ต่าง ๆ
สามารถผลิตได้ตามขนาดและคุณสมบัติอื่นที่ลูกค้าต้องการ เช่น คุณสมบัติด้านเสียง
หรือคุณสมบัติด้านการสื่อสาร 2 ทาง เป็นต้น
นอกจากนี้บริษัทยังได้รับสิทธิจากกรุงเทพมหานครในการติดตั้งป้ายจราจรอัจฉริยะและการดูแลรักษาจำนวน
40 จุด ซึ่งบริษัทสามารถใช้ผลิตภัณฑ์ป้ายโฆษณา LED ในโครงการดังกล่าวได้
โดยบริษัทมีสิทธิดูแลบำรุงรักษาและจัดหาผลประโยชน์ด้านโฆษณาในอายุสัญญา 3 ปี
และต่ออายุสัญญาได้อีก 2 ครั้ง ทั้งนี้ จากการที่บริษัทเป็นผู้ผลิตระบบป้ายอัจฉริยะทั้งหมด
จึงมีศักยภาพในการบำรุงรักษาได้อย่างต่อเนื่อง
นอกจากนี้เทคโนโลยีการใช้งานและการบำรุงรักษาป้ายจราจรอัจฉริยะเป็นของบริษัทซึ่งยากต่อการลอกเลียนแบบ
จึงเป็นไปได้ยากที่คู่แข่งขันที่จะเข้ามาดำเนินการแทนบริษัท ซึ่งที่ผ่านมา
บริษัทสามารถปฏิบัติตามเงื่อนไขและข้อตกลงตามที่กำหนดในสัญญาได้อย่างครบถ้วน
ด้วยเหตุผลดังกล่าวบริษัทจึงมั่นใจว่าจะได้รับการต่อสัญญาในการจัดเก็บผลประโยชน์บนป้ายจราจรอัจฉริยะได้สูงสุดถึง
9 ปี

กลุ่มลูกค้าเป้าหมายของธุรกิจผลิตและจำหน่ายผลิตภัณฑ์จอภาพสี Full Color LED Screen

กลุ่มเป้าหมายของตลาดจอภาพสี LED

1)  หน่วยงานราชการและองค์กรปกครองส่วนท้องถิ่น
    ซึ่งต้องการส่งเสริมภาพลักษณ์และประชาสัมพันธ์ข้อมูลข่าวสารภายในเขตเทศบาลของตน
    โดยกลุ่มนี้จะให้ความสำคัญเรื่องปัจจัยด้านราคา โดยมีการแข่งขันกันในลักษณะการประมูลงาน

2)  ธุรกิจเอกชน แบ่งเป็น

    a.  กลุ่มสื่อโฆษณานอกบ้าน ได้แก่ ธุรกิจให้เช่าพื้นที่โฆษณาป้ายบิลบอร์ด
        ซึ่งมีแนวโน้มที่จะเริ่มเปลี่ยนมาใช้จอภาพ LED
        ที่มีความยืดหยุ่นสูงแทนป้ายบิลบอร์ดในบางพื้นที่

    b.  กลุ่มบริษัทและเจ้าของอาคารที่ต้องการส่งเสริมภาพลักษณ์องค์กร
        รวมถึงประชาสัมพันธ์กิจกรรมต่างๆ ได้แก่ โรงแรม ธุรกิจเอกชน โรงเรียน
        โรงพยาบาล เป็นต้น

    c.  องค์กรที่มีวัตถุประสงค์ในการจัดกิจกรรมและหารายได้จากการโฆษณา ได้แก่
        ห้างสรรพสินค้าขนาดใหญ่

ภาวะการแข่งขันและกลยุทธ์ทางการตลาดของธุรกิจบริการเติมเงินออนไลน์

บริษัทตระหนักดีกว่าการแข่งขันในธุรกิจนี้ค่อนข้างสูงและผลตอบแทนที่บริษัทหรือผู้ประกอบการรายอื่นในอุตสาหกรรมเดียวกันได้รับจากผู้ให้บริการโทรศัพท์
ไม่มีความแตกต่างกัน อย่างไรก็ตาม บริษัทมุ่งเน้นและให้ความสำคัญต่อบริการของตนเองเป็นหลัก
และด้วยมูลค่าของตลาดเติมเงินมือถือมีจำนวนกว่าสองแสนล้านบาทต่อปีและยังมีทิศทางที่ขยายตัวอย่างต่อเนื่อง
และยังเป็นโอกาสเพิ่มเติมเมื่อการบริการโทรศัพท์เข้าสู่ยุค 3 G
ซึ่งทุกค่ายโทรศัพท์มีแผนที่จะกระตุ้นผุ้บริโภคให้ใช้บริการมากขึ้น
ซึ่งหมายถึงโอกาสในการเพิ่มขึ้นของการบริการเติมเงิน
(ดูส่วนการวิเคราะห์ตลาดธุรกิจโทรคมนาคม)

กลุ่มลูกค้าเป้าหมายในธุรกิจบริการเติมเงินออนไลน์

กลุ่มลูกค้าหลักของสายธุรกิจนี้ได้แก่
คนทำงานและประชาชนทั่วไปที่ใช้บริการโทรศัพท์เคลื่อนที่ระบบเติมเงิน (Prepaid)

กลยุทธ์การแข่งขันในธุรกิจบริการเติมเงินออนไลน์

ทำเลที่ตั้งที่เหมาะสม บริษัทจะพิจารณาทำเลที่ตั้งตู้เติมเงินที่มีผู้คนผ่านไปมามากๆ เช่น ย่านการค้า
ศูนย์การค้า ห้างสรรพสินค้า สถานีรถไฟฟ้า สถานีรถไฟ สถานีขอส่งต่างๆ สถาบันการศึกษา
อาคารสำนักงาน เป็นต้น

เป็นระบบออนไลน์ ที่เชื่อมต่อโดยตรงกับโอเปอเรเตอร์ผู้ให้บริการโทรศัพท์เคลื่อนที่ได้ทั้ง 5 ระบบ
คือ วันทูคอล แฮปปี้ ทรูมูฟ ฮัทช์ และแคท ซีดีเอ็มเอ ทำให้ลูกค้าได้รับความรวดเร็ว แม่นยำ
และถูกต้อง

รองรับบริการที่หลากหลาย นอกเหนือไปจากการเติมเงินมือถือแล้ว
ตู้บุญเติมยังสามารถให้บริการต่างๆ ได้ เช่น ชำระค่าสาธารณูปโภค เติมเกมออนไลน์
ชำระบัตรเครดิตอิออน เฟริส์ทช้อยส์ เทสโก้ เป็นต้น โดยการร่วมมือกับพันธมิตรทางธุรกิจ
เพื่อให้บริการของตู้บุญเติมมีความหลากหลายมากขึ้น ทั้งนี้
ระบบบริหารจัดการตู้เติมเงินดังกล่าวได้ถูกพัฒนาและออกแบบโดยทีมวิจัยและพัฒนาของบริษัท
ซึ่งตู้บุญเติมของบริษัทสามารถอัพเกรดเฟิร์มแวร์ (Firmware)
ได้เมื่อมีเปลี่ยนแปลงหรือเพิ่มเติมบริการใหม่ๆ

มีระบบคอลเซ็นเตอร์ เพื่อคอยอำนวยความสะดวกและแก้ไขปัญหาต่างๆ ให้กับลูกค้าตลอด 24
ชั่วโมง

การส่งเสริมการขาย บริษัทได้จัดให้มีกิจกรรมส่งเสริมการขาย ทั้งการโฆษณาประชาสัมพันธ์
การออกบูธแสดงสินค้า กิจกรรมส่งเสริมการขาย เช่น การแจกรางวัล เป็นต้น

1.  การจัดหาผลิตภัณฑ์

  4.5.1 กำลังการผลิต

โรงงานของบริษัท ตั้งอยู่ที่ 77 หมู่ 11 ถ.พุทธมณฑลสาย 5 ตำบลไร่ขิง อำเภอสามพราน
จังหวัดนครปฐม บนเนื้อที่ 8,530 ตารางเมตร ประกอบด้วยพื้นที่โรงงาน 6,030 ตารางเมตร
พื้นที่สำนักงาน 1,000 ตารางเมตร และพื้นที่คลังสินค้า 16,000 ตารางเมตร
มีการจัดสรรกำลังการผลิตของโรงงาน เพื่อใช้ในการผลิตสินค้าของบริษัทและบริษัทย่อย
โดยที่กำลังการผลิตของโรงงานจะมีลักษณะเป็นการวางชิ้นส่วนอิเล็กทรอนิกส์บนแผงวงจร
และมีหน่วยนับเป็นจุด (Point) ซึ่งกำลังการผลิตของบริษัท เป็นดังนี้

กำลังการผลิตแผงวงจรอิเล็กทรอนิกส์

+-----------------+-------+-------+--------+-------+-------+-------+
|                 | ปี     | ปี     | ปี2552  | ปี2553 | ปี2554 | ปี     |
|                 | 2550  | 2551  |        |       |       | 2555  |
+-----------------+-------+-------+--------+-------+-------+-------+
| กำลังการผลิตสูงสุด  | 3,8   | 4,2   | 4,     | 5,3   | 5,3   | 6,0   |
| (ล้านจุด)         | 07.53 | 87.05 | 960.00 | 63.00 | 63.00 | 62.00 |
+-----------------+-------+-------+--------+-------+-------+-------+
| กำลังการผลิตจริง   | 1,9   | 2,5   | 3,     | 4,4   | 3,1   | 3,1   |
| (ล้านจุด)         | 72.97 | 65.08 | 251.12 | 60.21 | 72.00 | 64.99 |
+-----------------+-------+-------+--------+-------+-------+-------+
| สัดส่วน (ร้อยละ)   | 51.82 | 59.83 | 65.55  | 83.16 | 59.15 | 52.21 |
+-----------------+-------+-------+--------+-------+-------+-------+

  4.5.2 ขั้นตอนการผลิต

ในกระบวนการผลิตทั้งหมด
บริษัทจะมีการออกแบบผลิตภัณฑ์ร่วมกับลูกค้าจนกระทั่งสามารถผลิตเป็นผลิตภัณฑ์ต้นแบบได้แล้ว
ลูกค้าจะมีการประมาณการยอดสั่งซื้อ หรือมีการส่งคำสั่งซื้อ เพื่อให้บริษัทดำเนินการผลิต
ซึ่งขั้นตอนการผลิตประกอบด้วย 6 ขั้นตอน ดังนี้

1)  ขั้นตอนจัดหาวัตถุดิบ เป็นขั้นตอนที่ฝ่ายจัดซื้อ
    ดำเนินการสั่งซื้อวัตถุดิบจากตัวแทนจำหน่ายและบริษัทย่อยเพื่อเตรียมพร้อมสำหรับการผลิตสินค้าของบริษัทและงานเหมาผลิต
    แต่สำหรับการประกอบชิ้นส่วนบริษัทจะได้รับวัตถุดิบโดยลูกค้าเป็นผู้จัดหามาให้
    ซึ่งในขั้นตอนนี้จะมีการตรวจสอบคุณภาพวัตถุดิบ (Incoming Quality Control: IQC)
    เพื่อให้แน่ใจว่าวัตถุดิบที่ได้รับมาอยู่ในสภาพสมบูรณ์

2)  ขั้นตอนวางแผนการผลิต เป็นขั้นตอนที่ฝ่ายวางแผนการผลิต
    จัดเตรียมและปรับเปลี่ยนสายการผลิตของเครื่องจักร
    รวมถึงการจัดสรรกำลังการผลิตที่มีอยู่เพื่อที่จะสามารถผลิตและจัดส่งสินค้าได้ตามกำหนด

3)  ขั้นตอนจัดเตรียมวัตถุดิบและเครื่องมือ การเตรียมวัตถุดิบ และการเตรียมเครื่องมือ เช่น
    แบบพิมพ์ สำหรับการเคลือบตะกั่วหรือดีบุก ทั้งนี้ขึ้นอยู่กับแบบของแผงวงจรที่จะผลิต
    และเทคโนโลยีที่ใช้ในการผลิตเป็นสำคัญ

4)  ขั้นตอนการผลิตและประกอบแผงวงจรอิเล็กทรอนิกส์
    เมื่อเตรียมความพร้อมของวัตถุดิบที่จะใช้ผลิตเรียบร้อยแล้ว
    บริษัทจะดำเนินการผลิตและประกอบชิ้นส่วนต่างๆ ตามแบบที่กำหนดไว้
    ซึ่งเป็นการนำชิ้นส่วนอิเล็กทรอนิกส์วางบนแผงวงจรแล้วเชื่อมติดกันโดยใช้เครื่องจักรที่มีเทคโนโลยีในการผลิตแตกต่างกันไป

ทั้งนี้
ในการผลิตอาจจะต้องใช้เทคโนโลยีในการผลิตหลายแบบมาประกอบขึ้นเป็นแผงวงจรตามลักษณะเฉพาะของแผงวงจรนั้นๆ
โดยในขั้นตอนนี้จะมีการสุ่มตรวจคุณภาพ (In-Process Quality Control: IPQC)
ระหว่างดำเนินการผลิต ด้วยสายตา และการตรวจสอบด้วยเครื่องมือ เช่น
การสแกนจุดสัมผัสแผงวงจรที่ผลิตเสร็จแล้วด้วยความเร็วสูงโดยใช้เครื่องมือ Automatic
Optical Inspection (“AOI”)
หรือการนำแผงวงจรมาตรวจบนเครื่องมือทดสอบการทำงานสำหรับแผงวงจรนั้น (In Circuit
tester) เป็นต้น

5)  ขั้นตอนการประกอบ เป็นการนำแผงวงจรมาประกอบขึ้นเป็นผลิตภัณฑ์สำเร็จรูป
    สำหรับขั้นตอนนี้จะมีการสุ่มตรวจคุณภาพ (IPQC) ระหว่างดำเนินการประกอบโดยใช้สายตา
    หรือตรวจสอบด้วยเครื่องมือทดสอบการทำงานของอุปกรณ์ เป็นต้น

6)  ขั้นตอนการบรรจุ เมื่อบริษัทผลิตสินค้าเสร็จแล้วจะมีการทดสอบหน้าที่การทำงาน (Function
    Test) และการตรวจสอบคุณภาพ (Outgoing Quality Control: OQC) โดยวิธีสุ่มตรวจ
    ก่อนการเข้าสู่กระบวนการบรรจุ (Packing) ตามลักษณะของผลิตภัณฑ์
    และดำเนินการจัดส่งให้แก่ลูกค้าหรือเก็บไว้ในคลังสินค้าของบริษัทเพื่อการจำหน่ายต่อไป

ขั้นตอนการผลิต

หมายเหตุ : * การผลิตและประกอบแผงวงจรอิเล็กทรอนิกส์
ส่วนใหญ่จะไม่ผ่านขั้นตอนการประกอบโครงผลิตภัณฑ์

  4.5.3 เทคโนโลยีการผลิต

  ------------------------ ----------------------------------------------------------------
  เทคโนโลยีการผลิต           รายละเอียดของเทคโนโลยี

  Surface Mount Technology เป็นการผลิตโดยวางชิ้นส่วนอิเล็กทรอนิกส์บนผิวของแผงวงจรด้านเดียวกับลายทองแดง
  (SMT)                    แล้วทำการเชื่อมจุดสัมผัสนั้น ส่วนใหญ่เป็นแผงวงจรชนิด Surface Mount Device
                           (SMD)

  Pin Through Hole (PTH)   เป็นการผลิตโดยการวางชิ้นส่วนอิเล็กทรอนิกส์ชนิดมีขาลงบนแผงวงจร โดยใช้เครื่องจักร
                           แล้วทำการเชื่อมชิ้นส่วนอิเล็กทรอนิกส์ให้ยึดติดกับด้านที่มีลายทองแดง โดยผ่านตะกั่วเหลว

  Chip on Flexible Circuit เป็นการผลิตโดยการวางชิ้นส่วนอิเล็กทรอนิกส์บนผิวของแผงวงจรที่มีลักษณะอ่อน
  (COF)                    แล้วทำการเชื่อมจุดสัมผัสนั้น ซึ่งมีความคล้ายคลึงกับระบบ SMT
  ------------------------ ----------------------------------------------------------------

บริษัทใช้เทคโนโลยีการผลิตหลัก 3 แบบ สำหรับผลิตสินค้าทั้งหมด
ซึ่งในการผลิตสินค้าบางชนิดอาจใช้เทคโนโลยีมากกว่า 1 แบบ ขึ้นอยู่กับประเภทของผลิตภัณฑ์
โดยการผลิตแผงวงจรอิเล็กทรอนิกส์ภายใต้ตราสินค้าของลูกค้า จะใช้เทคโนโลยีครบทุกแบบ
แต่สำหรับการผลิตผลิตภัณฑ์ภายใต้เครื่องหมายการค้า “FORTH”
ส่วนใหญ่จะใช้เทคโนโลยีการผลิตแบบ SMT และ PTH เท่านั้น

  4.5.4 การจัดหาวัตถุดิบ และนโยบายเกี่ยวกับสินค้าคงคลัง

1.  ธุรกิจอีเอ็มเอส

    1.  ธุรกิจจำหน่ายชิ้นส่วนอิเล็กทรอนิกส์

การจัดหาสินค้าของบริษัทในสายธุรกิจนี้ดำเนินการโดยบริษัทย่อย
ส่วนใหญ่จะมีการจัดซื้อจากผู้ผลิตหรือผู้จำหน่ายต่างประเทศ เช่น สหรัฐอเมริกา สิงคโปร์ ฮ่องกง
ไต้หวัน จีน และไทย โดยมีนโยบายการกำหนดปริมาณสินค้าคงคลังขั้นต่ำ
สำหรับลูกค้าทั่วไปจะพิจารณาจากประวัติการใช้วัตถุดิบ และ
ประมาณการความต้องการใช้วัตถุดิบของลูกค้า
หากเป็นลูกค้าเฉพาะรายจะพิจารณาจากประมาณการหรือคำสั่งซื้อและระยะเวลาที่รอสินค้า

2.  ผลิตและประกอบแผงวงจรอุปกรณ์โทรคมนาคม และอิเล็กทรอนิกส์ ภายใต้ตราสินค้าของลูกค้า

การจัดหาวัตถุดิบหลักที่ใช้ในการผลิตและประกอบแผงวงจรอุปกรณ์โทรคมนาคม และอิเล็กทรอนิกส์
ภายใต้ตราสินค้าของลูกค้า มี 2 วิธี คือ 1) บริษัทเป็นผู้จัดหาวัตถุดิบเองทั้งหมด
ซึ่งการจัดหาวัตถุดิบวิธีนี้จะใช้กับการผลิตแบบเหมาผลิต (Turnkey) และ 2)
ลูกค้าเป็นผู้จัดเตรียมและส่งมอบวัตถุดิบให้บริษัทเพื่อผลิต ซึ่งเป็นการผลิตแบบสั่งประกอบ (Consign
Parts) ทั้งนี้ ในการสั่งซื้อวัตถุดิบเพื่อการผลิตในสายธุรกิจนี้
บริษัทจะพิจารณาจากการกำหนดตราสินค้าและผู้จัดจำหน่าย โดยมี 3 รูปแบบ ได้แก่

1.  ลูกค้าเป็นผู้กำหนดตราสินค้าและผู้จัดจำหน่ายมาให้

2.  ลูกค้าเป็นผู้กำหนดตราสินค้ามาให้ โดยบริษัทเป็นผู้คัดเลือกผู้จัดจำหน่ายเอง

3.  บริษัทเป็นผู้คัดเลือกตราสินค้าและผู้จัดจำหน่ายให้ลูกค้า

ในกรณีที่ลูกค้าให้บริษัทเป็นผู้จัดหาวัตถุดิบให้
บริษัทจะเป็นผู้คัดเลือกตราสินค้าและผู้จำหน่ายวัตถุดิบเอง โดยพิจารณาจากคุณภาพ ราคา
และเงื่อนไขทางการค้าเป็นสำคัญ โดยการจัดซื้อวัตถุดิบจากในประเทศ และต่างประเทศ
ทั้งการสั่งซื้อโดยตรง และการผ่านบริษัทย่อย
ซึ่งบริษัทอาจพิจารณาสั่งซื้อจากผู้ผลิตวัตถุดิบที่ลูกค้าใช้อยู่ในผลิตภัณฑ์ของลูกค้าอยู่แล้วก็ได้
และในกรณีที่ลูกค้าเป็นผู้จัดหาวัตถุดิบ บริษัทจะได้รับวัตถุดิบจากลูกค้า
หรือจากผู้ผลิตวัตถุดิบตามจำนวนที่เพียงพอต่อความต้องการใช้ในการผลิตและประกอบชิ้นส่วนอิเล็กทรอนิกส์ซึ่งบริษัทไม่ต้องจัดซื้อเอง

2.  ธุรกิจโทรคมนาคม

ในการผลิตอุปกรณ์โทรคมนาคมและอุปกรณ์อิเล็กทรอนิกส์ภายใต้เครื่องหมายการค้า “FORTH”
บริษัทใช้วัตถุดิบหลัก ได้แก่ แผงวงจรอิเล็กทรอนิกส์ ชิ้นส่วนอิเล็กทรอนิกส์ สายไฟ พลาสติก และ
Connector
โดยฝ่ายจัดซื้อของบริษัทจะเลือกซื้อวัตถุดิบโดยคำนึงถึงราคาและเงื่อนไขทางการค้าที่เหมาะสม
ผลิตภัณฑ์ในสายธุรกิจนี้โดยส่วนใหญ่จะซื้อวัตถุดิบผ่านผู้ผลิตและจำหน่ายทั้งในประเทศและต่างประเทศ
รวมถึงบริษัทย่อย และไม่มีนโยบายพึ่งพิงการซื้อวัตถุดิบจากผู้ผลิตหรือผู้จำหน่ายรายใดรายหนึ่ง

3.  ธุรกิจเทคโนโลยีที่เกี่ยวข้อง

3.1 ธุรกิจผลิตและติดตั้งระบบสัญญาณไฟจราจร และป้ายโฆษณาอิเล็กทรอนิกส์

วัตถุดิบหลักที่ใช้เป็นส่วนประกอบในผลิตภัณฑ์ได้แก่ หลอดไฟ LED แผงวงจรอิเล็กทรอนิกส์ และ
เปลือกตู้ควบคุมซึ่งทำจากพลาสติก โดยสั่งซื้อวัตถุดิบจากประเทศ ญี่ปุ่น สหรัฐอเมริกา และไทย
โดยบริษัทจะสั่งซื้อวัตถุดิบในปริมาณที่เพียงพอสำหรับการผลิตตามคำสั่งซื้อของลูกค้าเท่านั้น

4.  ธุรกิจบริการเติมเงินออนไลน์

บริการหลักของธุรกิจนี้ ซึ่งดำเนินการโดยบริษัทย่อย จะมีการจัดหาสินค้าและบริการต่างๆ
จากผู้ให้บริการโทรศัพท์เคลื่อนที่ในประเทศไทย ได้แก่ เอไอเอส ดีแทค ทรู ฮัทช์ ทีโอที
โดยบริษัทจะประมาณการความต้องการเติมเงินของผู้บริโภค
โดยพิจารณาจากรายงานยอดเติมเงินประจำวันจากระบบของบริษัท
ประกอบกับยอดเงินคงเหลือหรือเครดิตที่ได้รับจากผู้ให้บริการโทรศัพท์เคลื่อนที่ในแต่ละวัน ทั้งนี้
เพื่อให้สามารถบริการแก่ลูกค้าที่มาทำธุรกรรมต่างๆ เช่น เติมเงินมือถือระบบ prepaid
ชำระค่าโทรศัพท์รายเดือน ชำระค่าไฟฟ้า เติมเกมออนไลน์ บนตู้บุญเติมของบริษัท

  4.5.5 วัตถุดิบหลักและแหล่งที่มา

+-----------------------------+----------------------------------------+
| รายการวัตถุดิบ/สินค้าหลัก         | แหล่งที่มา                                |
+=============================+========================================+
| บมจ.ฟอร์ท คอร์ปอเรชั่น          |                                        |
+-----------------------------+----------------------------------------+
| -   แผ่น PCB                 | ไทย,ฮ่องกง,มาเลเซีย,จีน,ไต้หวัน             |
+-----------------------------+----------------------------------------+
| -   ชิ้นส่วนอิเล็กทรอนิกส์         | ไทย,ไต้หวัน,ฮ่องกง,ญี่ปุ่น,สวิสเซอร์แลนด์,       |
|                             | สิงคโปร์,สหรัฐอเมริกา,เยอรมัน               |
|                             | ,ฟิลิฟปินส์,อินโดนีเซีย,อิสราเอล               |
+-----------------------------+----------------------------------------+
| -   สายไฟ                   | ไทย                                    |
+-----------------------------+----------------------------------------+
| -   พลาสติก                  | ไทย                                    |
+-----------------------------+----------------------------------------+
| -   คอนเน็กเตอร์ (Connector)  | ไทย,ไต้หวัน,ฮ่องกง,สิงคโปร์,สหรัฐอเมริกา,ญี่ปุ่น  |
+-----------------------------+----------------------------------------+
| บจก.อีเลคทรอนิคส์ ซอร์ซ         |                                        |
+-----------------------------+----------------------------------------+
| -   กลุ่มชิ้นส่วนอิเล็กทร          | ญี่ปุ่น, สหรัฐอเมริกา,เกาหลี,ฮ่องกง,ไต้หวัน,จีน   |
| อนิกส์ที่ผลิตจากสารกึ่งตัวนำ(Active |                                        |
|     device) เช่น             |                                        |
|     ไดโอด(Diode) ไอซี (IC)   |                                        |
|     และ                     |                                        |
|     ทรานซิสเตอร์(Transistor)  |                                        |
|     เป็นต้น                   |                                        |
+-----------------------------+----------------------------------------+
| -   กลุ่มชิ้นส่วนอิเล             | ญี่ปุ่น, สหรัฐอเมริกา, ฮ่องกง, ไต้หวัน,จีน,ไทย   |
| ็กทรอนิกส์ที่ไม่ได้ผลิตจากสารกึ่งตัวนำ |                                        |
|     (Passive device) เช่น    |                                        |
|     คอนเน็กเตอร์ (Connector)  |                                        |
|     และตัวเก็บประจุไฟฟ้า        |                                        |
|     (Capacitor)             |                                        |
+-----------------------------+----------------------------------------+
| บจก.จีเนียส ทราฟฟิค ซีสเต็ม      |                                        |
+-----------------------------+----------------------------------------+
| -   ชิ้นส่วนอิเล็กทรอนิกส์         | ญี่ปุ่น,สหรัฐอเมริกา,ไทย                     |
+-----------------------------+----------------------------------------+
| -   หลอดไฟ LED              | ญี่ปุ่น,สหรัฐอเมริกา,ไทย                     |
+-----------------------------+----------------------------------------+
| -   พลาสติก                  | ไทย                                    |
+-----------------------------+----------------------------------------+
| -   เหล็ก                    | ไทย                                    |
+-----------------------------+----------------------------------------+
| -                           | ไทย                                    |
|   กล้องวงจรปิดและอุปกรณ์เกี่ยวข้อง |                                        |
+-----------------------------+----------------------------------------+
| -   อุปกรณ์คอมพิวเตอร์          | ไทย                                    |
+-----------------------------+----------------------------------------+
| บจก.ฟอร์ท สมาร์ท เซอร์วิส       |                                        |
+-----------------------------+----------------------------------------+
| -   Airtime                 | ผู้ให้บริการโทรศัพท์เคลื่อนที่ในประเทศไทย        |
+-----------------------------+----------------------------------------+

  4.5.6 ผลกระทบต่อสิ่งแวดล้อม

ที่ผ่านมา บริษัทใช้ดีบุกและตะกั่วในการผลิตแผงวงจรอิเล็กทรอนิกส์ ในสัดส่วนประมาณร้อยละ 65
และ 35 ตามลำดับ
แต่เนื่องจากการที่มีตะกั่วเป็นส่วนประกอบในการผลิตแผงวงจรอิเล็กทรอนิกส์ที่ก่อให้เกิดผลกระทบต่อสิ่งแวดล้อม
ประเทศในกลุ่มสหภาพยุโรป (EU)
จึงเริ่มเข้มงวดในการนำเข้าสินค้าดังกล่าวที่มีส่วนผสมของตะกั่วมากขึ้น ดังนั้น
ปัจจุบันบริษัทใช้ดีบุกเป็นวัตถุดิบในการผลิตแผงวงจรอิเล็กทรอนิกส์ทั้งหมด
เพื่อช่วยลดผลกระทบต่อสิ่งแวดล้อม โดยในปี 2552 บริษัทได้รับการรับรองมาตรฐาน ISO 14001
ซึ่งเป็นการปรับปรุงที่ต่อเนื่อง
เริ่มจากการวางระบบการจัดการและการกำหนดนโยบายด้านสิ่งแวดล้อม
ไปสู่การใช้ระบบการจัดการ การตรวจสอบประสิทธิผลของระบบและแก้ไขจุดบกพร่อง
จากนั้นเป็นการพิจารณาทบทวนความเหมาะสมของระบบเป็นระยะ ๆ โดยผู้บริหาร
และนำไปสู่การปรับเป้าหมายใหม่เพื่อเริ่มวงจรใหม่ของการวางแผน
ระบบการจัดการสิ่งแวดล้อมมีลักษณะเป็นกลไกที่เชื่อมต่อกัน

ทั้งนี้ ที่ผ่านมาบริษัทไม่มีข้อพิพาทหรือถูกฟ้องร้องเกี่ยวกับการสร้างผลกระทบต่อสิ่งแวดล้อม
และบริษัทได้รับการต่ออายุใบอนุญาตโรงงานจากกรมโรงงานอุตสาหกรรมมาโดยตลอด

  4.5.7 สัญญาให้ความช่วยเหลือด้านเทคนิค

  - ไม่มี-

  4.5.8 งานที่อยู่ระหว่างส่งมอบ ณ วันที่ 31 ธันวาคม 2555

1.  งานติดตั้งระบบ SAP ของสายการเงินและการบัญชี

กิจการค้าร่วม F-HASIA CONSORTIUM ซึ่งประกอบด้วย บริษัท ฟอร์ท คอร์ปอเรชั่น จำกัด
(มหาชน) บริษัท ไอแอม คอนซัลติ้ง จำกัด และ HCL Singapore Pte., Ltd. ซึ่งทั้ง 2
บริษัทดังกล่าวไม่ได้เป็นกิจการที่เกี่ยวข้องกัน โดยกิจการค้าร่วม รับจ้างติดตั้งระบบ SAP
ของสายการเงินและการบัญชี ให้กับ บมจ. การบินไทย เมื่อวันที่ 26 ธันวาคม 2554
มูลค่าโครงการรวม 192.3 ล้านบาท (มูลค่างานส่วนของบริษัทคิดเป็นจำนวนเงินประมาณ 95.59
ล้านบาท) โดยมีสาระสำคัญของสัญญา ดังนี้

  1)    บมจ. การบินไทยตกลงให้ F-HASIA CONSORTIUM ติดตั้งติดตั้งระบบ SAP
  ของสายการเงินและการบัญชี โดยมีการกำหนดงวดการรับเงินค่าจ้างเป็น 3 งวด
  ตามความคืบหน้าของการส่งมอบงาน คือ

-   งวดที่ 1 จำนวนร้อยละ 25 เมื่อส่งมอบ Business Blueprint และผู้ว่าจ้าง
    ตรวจรับงานแล้ว

-   งวดที่ 2 จำนวนร้อยละ 45 เมื่อส่งมอบงานในส่วน Realization Phase
    และผู้ว่าจ้างตรวจรับงานแล้ว

-   งวดที่ 3 จำนวนร้อยละ 30 เมื่อส่งมอบงานในส่วน Go-Live Support
    และผู้ว่าจ้างตรวจรับงาน แล้ว

  2)    F-HASIA CONSORTIUM จะต้องดำเนินการให้เสร็จในเวลา 18 เดือน
  นับแต่วันที่ได้รับแจ้งเป็นลายลักษณ์อักษรจากผู้ว่าจ้าง มิฉะนั้นจะต้องชำระค่าปรับให้แก่บมจ.
  การบินไทย ในอัตราร้อยละ 0.1 ต่อวันของมูลค่างานตามสัญญา ทั้งนี้
  ไม่เกินมูลค่าการจ้างตามสัญญา

  ความคืบหน้าของโครงการ

ณ วันที่ 31 ธันวาคม 2555 บมจ.การบินไทยอยู่ระหว่างการตรวจรับงานในส่วนของ
Realization Phase และ Go-Live Support

1.  งานบริการบำรุงรักษาสิทธิ์การใช้โปรแกรมสำเร็จรูป SAP
    ตามโครงการพัฒนาและติดตั้งโปรแกรมสำเร็จรูประบบบริหารทรัพยากรองค์กร (ERP)
    ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค้าไฟฟ้า (Billing)

ตามที่ บริษัทและผู้ค้าร่วมอีก 2 ราย คือ บริษัท ที ไอ เอส คอนซัลแตนส์ จำกัด และ บริษัท
ไพร์มลิงค์ จำกัด ซึ่งบริษัททั้ง 2 แห่งดังกล่าวไม่ได้เป็นกิจการที่เกี่ยวข้องกันกับบริษัท
โดยกิจการค้าร่วมได้ดำเนินงานตามโครงการรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
ให้แก่การไฟฟ้านครหลวง เสร็จเรียบร้อยแล้วนั้น
การไฟฟ้านครหลวงได้สั่งซื้อสิทธิ์การใช้โปรแกรมสำเร็จรูป SAP สำหรับโครงการดังกล่าวเพิ่มเติม
รวมถึงบริการบำรุงรักษาเป็นระยะเวลา 1 ปี และต่อสัญญาใหม่อีก 1 ปี
มูลค่าส่วนของงานบริการบำรุงรักษาสำหรับปีที่ 2 คิดเป็นจำนวน 81.90 ล้านบาท

  ความคืบหน้าของโครงการ

ณ วันที่ 31 ธันวาคม 2555 บริษัทได้ให้บริการตามสัญญาเป็นระยะเวลา 4 เดือน คงเหลืออีก 8
เดือน จึงจะครบกำหนดตามระยะเวลาของสัญญา

2.  งานบริการบำรุงรักษาและซ่อมแซมแก้ไขคอมพิวเตอร์

ตามที่ บริษัทและผู้ค้าร่วมอีก 2 ราย คือ บริษัท ที ไอ เอส คอนซัลแตนส์ จำกัด และ บริษัท
ไพร์มลิงค์ จำกัด ซึ่งบริษัททั้ง 2 แห่งดังกล่าวไม่ได้เป็นกิจการที่เกี่ยวข้องกันกับบริษัท
โดยกิจการค้าร่วมได้ดำเนินงานตามโครงการรับจ้างพัฒนาและติดตั้งโปรแกรมสำเร็จรูประบบบริหารทรัพยากรองค์กร
(ERP) ระบบบริการผู้ใช้ไฟฟ้า (CSS) และระบบจัดทำใบเสร็จรับเงินค่าไฟฟ้า (Billing)
ให้แก่การไฟฟ้านครหลวง เสร็จเรียบร้อยแล้วนั้น และได้ระบบคอมพิวเตอร์ดังกล่าวได้มีการพัฒนา
(Customized) เพิ่มเติม ดังนั้น
การไฟฟ้านครหลวงจึงได้ว่าจ้างให้บริษัทเป็นผู้ให้บริการบำรุงรักษาและซ่อมแซมแก้ไขระบบคอมพิวเตอร์ส่วนที่ได้มีการพัฒนาเพิ่มเติม
เป็นระยะเวลา 1 ปี โดยเริ่มตั้งแต่วันที่ 16 พฤษภาคม 2555 ถึงวันที่ 15 พฤษภาคม 2556
มูลค่าค่าจ้างตามสัญญาคิดเป็นจำนวน 30.77 ล้านบาท

  ความคืบหน้าของโครงการ

ณ วันที่ 31 ธันวาคม 2555 บริษัทได้ให้บริการตามสัญญาเป็นระยะเวลา 7.5 เดือน คงเหลืออีก
4.5 เดือน จึงจะครบกำหนดตามระยะเวลาของสัญญา

3.  โครงการระหว่างบริษัทกับบมจ. ทีโอที

    -   บริษัทฯได้ลงนามในสัญญารับจ้างเหมาโครงการติดตั้งอุปกรณ์ชุมสาย Multi Service
        Access Node (MSAN) อุปกรณ์ WDM และเนื้องานอื่นๆที่เกี่ยวข้อง รวมถึงการฝึกอบรม
        ให้กับบริษัท ทีโอที จำกัด (มหาชน) เมื่อวันที่ 30 เมษายน 2553 มูลค่าโครงการ
        1,903 ล้านบาท โดยมีสาระของสัญญา ดังต่อไปนี้

    1.  บริษัท ทีโอที จำกัด (มหาชน) ตกลงให้บริษัทติดตั้งอุปกรณ์ MSAN จำนวน รวม
        577,000 พอร์ต โดยแยกจำนวนโครงการ ระยะเวลา
        และมูลค่าของโครงการดังต่อไปนี้

1.  โครงการติตตั้งอุปกรณ์ชุมสาย Multi Service Access Node (MSAN) ใน Zone ที่ 1
    จำนวน 643 แห่ง 120,950 พอร์ต มูลค่าโครงการ: 562,268,000 บาท
    (ไม่รวมภาษีมูลค่าเพิ่ม) ระยะเวลา: ภายใน 360 วัน นับถัดจากวันที่ลงนามในสัญญา 

2.  โครงการติดตั้งอุปกรณ์ชุมสาย Multi Service Access Node (MSAN) ใน Zone ที่ 2
    จำนวน 702 แห่ง 115,680 พอร์ต มูลค่าโครงการ: 541,868,000 บาท
    (ไม่รวมภาษีมูลค่าเพิ่ม) ระยะเวลา: ภายใน 360 วัน นับถัดจากวันที่ลงนามในสัญญา 

3.  โครงการติดตั้งอุปกรณ์ชุมสาย Multi Service Access Node (MSAN) ใน Zone ที่ 3
    จำนวน 951 แห่ง 148,130 พอร์ต มูลค่าโครงการ: 798,875,999.98 บาท
    (ไม่รวมภาษีมูลค่าเพิ่ม) ระยะเวลา: ภายใน 360 วัน นับถัดจากวันที่ลงนามในสัญญา

  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงาน คือ

-   งวดที่ 1 จำนวนร้อยละ 20 ของวงเงินค่าจ้าง หลังจากลงนามในสัญญาจ้าง

-   งวดที่ 2 จำนวนร้อยละ 40 ของวงเงินค่าจ้าง
    เมื่อผู้รับจ้างได้ส่งมอบอุปกรณ์ทั้งหมดครบถ้วนและผ่านการตรวจรับจากคณะกรรมการตรวจรับ

-   งวดที่ 3 จำนวนร้อยละ 30 ของวงเงินค่าจ้าง
    เมื่อผู้รับจ้างดำเนินการติดตั้งและทดสอบอุปกรณ์แล้วเสร็จและผ่านการตรวจรับในเบื้องต้น
    (Provisional Acceptance Test) จากคณะกรรมการตรวจรับ

-   งวดที่ 4 ส่วนที่เหลือทั้งหมดของวงค่าจ้าง เมื่อผู้รับจ้างดำเนินการแล้วเสร็จ พร้อมใช้งานได้
    และผ่านการตรวจรับและทดสอบขั้นสุดท้าย (Final Acceptance Test)
    จากคณะกรรมการตรวจรับ

    1.  บริษัทจะต้องดำเนินการติดตั้งอุปกรณ์ MSAN จำนวน 577,000 พอร์ต พร้อม อุปกรณ์
        WDM และเนื้องานอื่นๆ ที่เกี่ยวข้อง ให้แล้วเสร็จพร้อมใช้งานได้
        รวมถึงการฝึกอบรมให้แล้วเสร็จ ภายในระยะเวลา 360 วัน
        นับถัดจากวันที่ลงนามในสัญญา

    2.  บริษัทต้องรับประกันต่อความชำรุดบกพร่องเสียหายที่เกิดขึ้นจากงานนี้ ภายในกำหนด 2 ปี
        นับจากวันที่ได้รับมอบงานดังกล่าว

  ความคืบหน้าของโครงการ

ณ วันที่ 31 ธันวาคม 2555 บริษัทอยู่ระหว่างการตรวจรับงานงวดที่ 2-3

-   บริษัทได้ลงนามในสัญญาซื้อขายอุปกรณ์อินเตอร์เน็ตไร้สายความเร็วสูงสำหรับ Smart
    Thailand กับบริษัท ทีโอที จำกัด (มหาชน) เมื่อวันที่ 28 ธันวาคม 2555
    มูลค่าโครงการรวม 149.43 ล้านบาท โดยมีสาระสำคัญของสัญญา ดังนี้

1.  บริษัท ทีโอที จำกัด (มหาชน) ตกลงให้บริษัทส่งมอบอินเตอร์เน็ตไร้สายความเร็วสูง จำนวน
    30,000 ชุด โดยมีการกำหนดงวดการรับเงินค่าสินค้าเป็น 2 งวด
    ตามจำนวนอุปกรณ์ที่ได้ส่งมอบ คือ

-   งวดที่ 1 จำนวนร้อยละ 40 ของวงเงินตามสัญญา เมื่อส่งมอบอุปกรณ์จำนวน 10,000 ชุด

-   งวดที่ 2 ส่วนที่เหลือทั้งหมดของวงเงินตามสัญญา เมื่อส่งมอบอุปกรณ์ส่วนที่เหลือทั้งหมด
    พร้อมทั้งคู่มือการใช้งานและเอกสารต่างๆ ที่เกี่ยวข้อง รวมทั้งทำการสาธิตการใช้งาน

    1.  บริษัทจะต้องดำเนินการส่งมอบอุปกรณ์ทั้งหมด รวมทั้งทดสอบให้พร้อมใช้งานได้ ตลอดจน
        สาธิตการใช้งาน ให้แล้วเสร็จภายในระยะเวลา 150 วัน นับถัดจากวันที่ลงนามในสัญญา

    2.  บริษัทต้องรับประกันต่อความชำรุดบกพร่องเสียหายที่เกิดขึ้นของอุปกรณ์ เป็นระยะเวลา 1
        ปี นับแต่วันที่ผู้ซื้อได้รับมอบอุปกรณ์ดังกล่าว

  ความคืบหน้าของโครงการ

  ณ วันที่ 31 ธันวาคม 2555 บริษัทอยู่ระหว่างดำเนินการผลิตอุปกรณ์ดังกล่าว
  เพื่อส่งมอบให้กับผู้ซื้อ

1.  โครงการระหว่างบริษัทย่อยกับกรุงเทพมหานคร

    -   กิจการร่วมค้า Genius (JV Genius)
        ได้ลงนามสัญญาจ้างเหมาปรับปรุงระบบกล้องโทรทัศน์วงจรปิด (CCTV)
        ในพื้นที่เขตพระนครและเขตดุสิต กับสำนักการจราจรและขนส่ง กรุงเทพมหานคร
        เมื่อวันที่ 19 ธันวาคม 2555 มูลค่าโครงการรวม 196,797,000 บาท
        โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ กิจการร่วมค้า Genius
  รับเหมาปรับปรุงระบบกล้องโทรทัศน์วงจรปิด (CCTV) ในพื้นที่เขตพระนครและเขตดุสิต
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงานคือ

-   งวดที่ 1 จำนวนร้อยละ 20 จากมูลค่ารวมของโครงการ เป็นเงิน 39,359,400 บาท
    เมื่อผู้รับจ้างได้ดำเนินการรื้อย้ายกล้องโทรทัศน์วงจรปิดของเดิมในบริเวณทางแยก จำนวน
    270 กล้อง และติดตั้งปรับปรุงกล้องโทรทัศน์วงจรปิดแบบคงที่ 5 Mega Pixel
    ใหม่แทนที่ของเดิมในบริเวณทางแยก จำนวน 270 กล้อง
    พร้อมทั้งติดตั้งอุปกรณ์ที่เกี่ยวข้องทั้งหมดเสร็จเรียบร้อยแล้ว

-   งวดที่ 2 จำนวนร้อยละ 30 จากมูลค่ารวมของโครงการ เป็นเงิน 59,039,100 บาท
    เมื่อผู้รับจ้างได้ดำเนินการติดตั้งกล้องโทรทัศน์วงจรปิดแบบคงที่ 5 Mega Pixel
    ใหม่บริเวณชุมชน ตลาด จุดเปลี่ยนถ่ายในการเดินทางและจุดเสี่ยงภัย จำนวน 382 กล้อง
    พร้อมติดตั้งอุปกรณ์ที่เกี่ยวข้องทั้งหมดเสร็จเรียบร้อยแล้ว

-   งวดสุดท้าย จำนวนร้อยละ 50 จากมูลค่ารวมของโครงการ เป็นเงิน 98,398,500 บาท
    เมื่อผู้รับจ้างได้ดำเนินการติดตั้งกล้องโทรทัศน์วงจรปิด (CCTV)
    เดิมที่รื้อย้ายจากบริเวณทางแยก จำนวน 270 กล้อง ไปติดตั้งบริเวณชุมชน ตลาด
    จุดเปลี่ยนถ่ายในการเดินทางและจุดเสี่ยงภัย
    พร้อมอุปกรณ์ที่เกี่ยวข้องทั้งหมดเสร็จเรียบร้อยแล้ว

  2) JV Genius จะต้องดำเนินการรับเหมาปรับปรุงระบบกล้องโทรทัศน์วงจรปิด (CCTV)
  ในพื้นที่เขตพระนครและเขตดุสิต ให้แล้วเสร็จ พร้อมใช้งานได้ ภายในระยะเวลา 180 วัน
  นับถัดจากวันที่ลงนามในสัญญา

  3) JV Genius จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด
  2 ปี นับจากวันที่ได้รับมอบงานดังกล่าว

  ความคืบหน้าของโครงการ

ณ วันที่ 31 ธันวาคม 2555 JV Genius ได้เริ่มดำเนินการ
โดยอยู่ระหว่างการรื้อย้ายกล้องโทรทัศน์วงจรปิด (CCTV) ของเดิมและติดตั้งของใหม่แทนที่

-   กิจการร่วมค้า Genius (JV Genius)
    ได้ลงนามสัญญาจ้างเหมาปรับปรุงระบบการบันทึกภาพและบริหารจัดการกล้องโทรทัศน์วงจรปิด
    (CCTV) กับสำนักการจราจรและขนส่ง กรุงเทพมหานคร เมื่อวันที่ 26 ธันวาคม 2555
    มูลค่าโครงการรวม 192,600,000 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ กิจการร่วมค้า Genius
  รับเหมาปรับปรุงระบบการบันทึกภาพและบริหารจัดการกล้องโทรทัศน์วงจรปิด (CCTV)
  โดยมีการกำหนดงวดการรับเงินค่าจ้างเป็น 2 งวด ตามความคืบหน้าของการส่งมอบงานคือ

-   งวดที่ 1 จำนวนร้อยละ 50 จากมูลค่ารวมของโครงการ เป็นเงิน 96,300,000 บาท
    เมื่อผู้รับจ้างได้ดำเนินการติดตั้ง
    ปรับปรุงระบบบันทึกภาพและบริหารจัดการกล้องโทรทัศน์วงจรปิด (CCTV)
    ที่มีอยู่เดิมตามสำนักงานเขตและติดตั้งระบบเรียกดูภาพใหม่ที่สถานีตำรวจนครบาล 10 สถานี
    จำนวน 10 จุด
    พร้อมเชื่อมระบบเครือข่ายสื่อสารไปยังศูนย์ควบคุมระบบจราจรศาลาว่าการกรุงเทพมหานคร
    ได้ครบถ้วนทุกสัญญาณภาพจากกล้องโทรทัศน์วงจรปิด (CCTV) ที่ติดตั้งไปพื้นที่รับผิดชอบนั้น ๆ
    และติดตั้งอุปกรณ์ที่เกี่ยวข้องทั้งหมดเสร็จเรียบร้อยแล้ว

-   งวดสุดท้าย จำนวนร้อยละ 50 จากมูลค่ารวมของโครงการ เป็นเงิน 96,300,000 บาท
    เมื่อผู้รับจ้างได้ดำเนินการติดตั้งพัฒนาระบบสำหรับควบคุมการแสดงผล
    และบริหารจัดการกล้องจำนวน 1 ระบบ
    ที่ศูนย์ควบคุมระบบจราจรศาลาว่าการกรุงเทพมหานคร
    และเชื่อมโยงสัญญาณภาพที่เกี่ยวข้องจนแล้วเสร็จให้ใช้งานได้เป็นที่เรียบร้อย

  2) JV Genius
  จะต้องดำเนินการรับเหมาปรับปรุงระบบการบันทึกภาพและบริหารจัดการกล้องโทรทัศน์วงจรปิด
  (CCTV) ให้แล้วเสร็จ พร้อมใช้งานได้ ภายในระยะเวลา 210 วัน
  นับถัดจากวันที่ลงนามในสัญญา

  3) JV Genius จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด
  2 ปี นับจากวันที่ได้รับมอบงานดังกล่าว

  ความคืบหน้าของโครงการ

ณ วันที่ 31 ธันวาคม 2555 JV Genius ได้เริ่มดำเนินการ
โดยอยู่ระหว่างการติดตั้งและปรับปรุงระบบการบันทึกภาพและบริหารจัดการกล้องโทรทัศน์วงจรปิด
(CCTV)

-   กิจการร่วมค้า Genius (JV Genius)
    ได้ลงนามสัญญาจ้างเหมาเชื่อมโยงสัญญาณภาพกล้องโทรทัศน์วงจรปิด (CCTV)
    ไปที่สำนักงานเขตและสถานีตำรวจในพื้นที่กรุงเทพมหานคร กับสำนักการจราจรและขนส่ง
    กรุงเทพมหานคร เมื่อวันที่ 26 ธันวาคม 2555 มูลค่าโครงการรวม 414,000,000 บาท
    โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ กิจการร่วมค้า Genius
  รับเหมาเชื่อมโยงสัญญาณภาพจากกล้องโทรทัศน์วงจรปิด (CCTV)
  ไปที่สำนักงานเขตและสถานีตำรวจในพื้นที่กรุงเทพมหานคร
  โดยมีการกำหนดงวดการรับเงินค่าจ้างเป็น 3 งวด ตามความคืบหน้าของการส่งมอบงานคือ

-   งวดที่ 1 จำนวนร้อยละ 30 จากมูลค่ารวมของโครงการ เป็นเงิน 124,200,000 บาท
    เมื่อผู้รับจ้างได้ดำเนินการติดตั้งเชื่อมโยงสัญญาณภาพกล้องโทรทัศน์วงจรปิด (CCTV)
    จากบริเวณจุดติดตั้งต่าง ๆ ไม่น้อยกว่า 570 จุดติดตั้ง
    สำนักงานเขตและสถานีตำรวจที่อยู่ในพื้นที่รับผิดชอบ
    พร้อมทั้งเชื่อมโยงสัญญาณภาพไปยังศูนย์ควบคุมระบบจราจร ศาลาว่าการกรุงเทพมหานคร
    ได้ครบถ้วนทุกสัญญาณภาพจากกล้องโทรทัศน์วงจรปิด (CCTV) ที่ติดตั้งในแต่ละจุดติดตั้ง
    พร้อมอุปกรณ์ที่เกี่ยวข้องทั้งหมดเรียบร้อยแล้ว

-   งวดที่ 2 จำนวนร้อยละ 30 จากมูลค่ารวมของโครงการ เป็นเงิน 124,200,000 บาท
    เมื่อผู้รับจ้างได้ดำเนินการติดตั้ง เชื่อมโยงสัญญาณภาพกล้องโทรทัศน์วงจรปิด (CCTV)
    จากบริเวณจุดติดตั้งต่าง ๆ ไม่น้อยกว่า 563 จุดติดตั้ง
    สำนักงานเขตและสถานีตำรวจที่อยู่ในพื้นที่รับผิดชอบ
    พร้อมทั้งเชื่อมโยงสัญญาณภาพไปยังศูนย์ควบคุมระบบจราจร ศาลาว่าการกรุงเทพมหานคร
    ได้ครบถ้วนทุกสัญญาณภาพจากกล้องโทรทัศน์วงจรปิด (CCTV) ที่ติดตั้งในแต่ละจุดติดตั้ง
    พร้อมอุปกรณ์ที่เกี่ยวข้องทั้งหมดเรียบร้อยแล้ว

-   งวดสุดท้าย จำนวนร้อยละ 40 จากมูลค่ารวมของโครงการ เป็นเงิน 165,600,000 บาท
    เมื่อผู้รับจ้างได้ดำเนินการติดตั้ง ปรับปรุง รื้อย้าย
    ระบบเครือข่ายสื่อสารกล้องโทรทัศน์วงจรปิด (CCTV)
    พร้อมอุปกรณ์ที่เกี่ยวข้องทั้งหมดให้แล้วเสร็จ ครบถ้วน ถูกต้องตามสัญญา
    พร้อมติดตั้งซอฟท์แวร์สำหรับระบบกล้องโทรทัศน์วงจรปิด (CCTV) จำนวน 4,000 กล้อง
    และเชื่อมโยงสัญญาณภาพที่เกี่ยวข้องจนแล้วเสร็จให้ใช้งานได้เป็นที่เรียบร้อย

  2) JV Genius จะต้องดำเนินการรับเหมาเชื่อมโยงสัญญาณภาพกล้องโทรทัศน์วงจรปิด (CCTV)
  ไปที่สำนักงานเขตและสถานีตำรวจในพื้นที่กรุงเทพมหานคร พร้อมใช้งานได้ ภายในระยะเวลา
  365 วัน นับถัดจากวันที่ลงนามในสัญญา

  3) JV Genius จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด
  2 ปี นับจากวันที่ได้รับมอบงานดังกล่าว

  ความคืบหน้าของโครงการ

ณ วันที่ 31 ธันวาคม 2555 JV Genius ได้เริ่มดำเนินการ
โดยอยู่ระหว่างติดตั้งเชื่อมโยงสัญญาณภาพกล้องโทรทัศน์วงจรปิด (CCTV) จากบริเวณจุดติดตั้งต่าง
ๆ ไปยังศูนย์ควบคุมระบบจราจร ศาลาว่าการกรุงเทพมหานคร

-   กิจการร่วมค้า Genius (JV Genius)
    ได้ลงนามสัญญาจ้างเหมาเชื่อมโยงสัญญาณภาพกล้องโทรทัศน์วงจรปิด (CCTV)
    บริเวณสถานศึกษาและชุมชนไปที่สำนักงานเขตและสถานีตำรวจในพื้นที่กรุงเทพมหานคร
    กับสำนักการจราจรและขนส่ง กรุงเทพมหานคร เมื่อวันที่ 26 ธันวาคม 2555
    มูลค่าโครงการรวม 615,400,000 บาท โดยมีสาระสำคัญของสัญญา ดังนี้

  1) สำนักการจราจรและขนส่ง กรุงเทพมหานคร ตกลงให้ กิจการร่วมค้า Genius
  รับเหมาเชื่อมโยงสัญญาณภาพกล้องโทรทัศน์วงจรปิด (CCTV)
  บริเวณสถานศึกษาและชุมชนไปที่สำนักงานเขตและสถานีตำรวจในพื้นที่กรุงเทพมหานคร
  โดยมีการกำหนดงวดการรับเงินค่าจ้างเป็น 4 งวด ตามความคืบหน้าของการส่งมอบงานคือ

-   งวดที่ 1 จำนวนร้อยละ 20 จากมูลค่ารวมของโครงการ เป็นเงิน 123,080,000 บาท
    เมื่อผู้รับจ้างได้ดำเนินการติดตั้งเชื่อมโยงสัญญาณภาพกล้องโทรทัศน์วงจรปิด (CCTV)
    จากบริเวณสถานศึกษาไม่น้อยกว่า 217 สถานศึกษา ไปยังศูนย์ควบคุมการจราจร
    ศาลาว่าการกรุงเทพมหานคร ศูนย์ควบคุมระบบกรุงเทพมหานคร ดินแดง
    และห้องควบคุมระบบเครือข่ายสื่อสาร สำนักการศึกษา กรุงเทพมหานคร
    ได้ครบถ้วนทุกสัญญาณจากภาพกล้องวงจรปิด (CCTV) ที่ติดตั้งในสถานศึกษา นั้นๆ
    พร้อมอุปกรณ์ที่เกี่ยวข้องเสร็จเรียบร้อยแล้ว

-   งวดที่ 2 จำนวนร้อยละ 20 จากมูลค่ารวมของโครงการ เป็นเงิน 123,080,000 บาท
    เมื่อผู้รับจ้างได้ดำเนินการติดตั้งเชื่อมโยงสัญญาณภาพกล้องโทรทัศน์วงจรปิด (CCTV)
    จากบริเวณสถานศึกษาไม่น้อยกว่า 217 สถานศึกษา ไปยังศูนย์ควบคุมการจราจร
    ศาลาว่าการกรุงเทพมหานคร ศูนย์ควบคุมระบบกรุงเทพมหานคร ดินแดง
    และห้องควบคุมระบบเครือข่ายสื่อสาร สำนักการศึกษา กรุงเทพมหานคร
    ได้ครบถ้วนทุกสัญญาณจากภาพกล้องวงจรปิด (CCTV) ที่ติดตั้งในสถานศึกษา นั้นๆ
    พร้อมอุปกรณ์ที่เกี่ยวข้องเสร็จเรียบร้อยแล้ว

-   งวดที่ 3 จำนวนร้อยละ 20 จากมูลค่ารวมของโครงการ เป็นเงิน 123,080,000 บาท
    เมื่อผู้รับจ้างได้ดำเนินการติดตั้ง ปรับปรุง รื้อย้าย
    ระบบเครือข่ายสื่อสารกล้องโทรทัศน์วงจรปิด (CCTV) กรุงเทพมหานคร
    และเชื่อมโยงสัญญาณภาพกล้องโทรทัศน์วงจรปิด (CCTV) จากบริเวณชุมชน จำนวน 141
    จุดติดตั้ง ไปยังสำนักงานเขตและสถานีตำรวจที่อยู่ในพื้นที่รับผิดชอบ
    รวมทั้งศูนย์ควบคุมระบบจราจร ศาลาว่าการกรุงเทพมหานคร
    ได้ครบถ้วนทุกสัญญาณจากภาพกล้องวงจรปิด (CCTV) ที่ติดตั้งในสถานศึกษานั้นๆ
    พร้อมอุปกรณ์ที่เกี่ยวข้องเสร็จเรียบร้อยแล้ว

-   งวดสุดท้าย จำนวนร้อยละ 40 จากมูลค่ารวมของโครงการ เป็นเงิน 246,160,000 บาท
    เมื่อผู้รับจ้างได้ดำเนินการติดตั้งระบบ Network Management Software with Server
    จำนวน 1 ระบบพร้อมติดตั้งซอฟท์แวร์สำหรับระบบกล้องโทรทัศน์วงจรปิด (CCTV) จำนวน
    4,000 กล้องและเชื่อมโยงสัญญาณภาพที่เกี่ยวข้องจนแล้วเสร็จให้ใช้งานได้เป็นที่เรียบร้อย

  2) JV Genius จะต้องดำเนินการรับเหมาเชื่อมโยงสัญญาณภาพกล้องโทรทัศน์วงจรปิด (CCTV)
  บริเวณสภานศึกษาและชุมชนไปที่สำนักงานเขตและสถานีตำรวจในพื้นที่กรุงเทพมหานคร
  ให้แล้วเสร็จ พร้อมใช้งานได้ ภายในระยะเวลา 365 วัน นับถัดจากวันที่ลงนามในสัญญา

  3) JV Genius จะรับประกันต่อความชำรุดบกพร่อง เสียหายที่เกิดขึ้นจากงานนี้ ภายในกำหนด
  2 ปี นับจากวันที่ได้รับมอบงานดังกล่าว

  ความคืบหน้าของโครงการ

ณ วันที่ 31 ธันวาคม 2555 JV Genius ได้ เริ่มดำเนินการ
อยู่ระหว่างติดตั้งและเชื่อมโยงสัญญาณภาพจากกล้องโทรทัศน์วงจรปิด (CCTV)
ไปยังศูนย์ควบคุมระบบจราจร ศาลาว่าการกรุงเทพมหานคร

การวิจัยและพัฒนา

“ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้”